**Dôvodová správa**

**A. Všeobecná časť**

Vypracovanie vládneho návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (ďalej len „návrh zákona“), vyplýva z potreby implementácie Nariadenia Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023) (ďalej len „nariadenie“), ako aj z Plánu legislatívnych úloh vlády Slovenskej republiky na rok 2024.

Nariadenie ukladá členským štátom Európskej únie povinnosť kontrolovať dovoz, vývoz
a produkciu definovaných príslušných výrobkov z príslušných komodít drevo, kakao, káva, sója, palma olejná, kaučuk a hovädzí dobytok, ktorých pestovanie, výroba a chov patrí medzi hlavné príčiny globálneho odlesňovania lesných pozemkov alebo degradácie lesov vo svete. V záujme dosiahnutia cieľa zníženia miery globálneho odlesňovania a degradácie lesov, nariadenie ukladá povinnosti pre hospodárske subjekty, obchodníkov a ich splnomocnených zástupcov v oblasti umiestnenia a sprístupnenia príslušných výrobkov z príslušných komodít na trhu Európskej únie, vrátane ich vývozu.

Nariadenie ukladá Slovenskej republike povinnosť určiť príslušný orgán zodpovedný za plnenie povinností vyplývajúcich z nariadenia a zabezpečiť pre tento orgán adekvátne právomoci, nezávislosť pri výkone funkcie a zdroje na plnenie povinností.

Návrh zákona určuje príslušné orgány na vykonávanie dozoru nad dotknutými hospodárskymi subjektami a obchodníkmi, ktorí príslušné komodity alebo príslušné výrobky umiestňujú alebo sprístupňujú na trhu Európskej únie alebo ich vyvážajú; to sa vzťahuje na ich dovoz, domácu produkciu aj obchodnú činnosť. Návrh zákona upravuje postup pri vykonávaní dozorov a ukladaní opatrení, ktorými sa zabezpečia povinnosti ustanovené nariadením.
V súlade s nariadením obsahuje návrh zákona aj presné definovanie a uplatňovanie sankcií za priestupky a iné správne delikty pri porušeniach povinností vyplývajúcich z nariadenia, pričom boli zohľadnené doterajšie poznatky z aplikačnej praxe a výsledky kontrol orgánov štátneho dozoru.

Návrhom zákona sa upravujú ustanovenia súvisiacich právnych predpisov (najmä zákona
č. 326/2005 Z. z. o lesoch v znení neskorších a niektorých súvisiacich ustanovení zákona č. 543/2002 Z. z. o ochrane prírody a krajiny v znení neskorších predpisov), ktoré súvisia s pôvodom dreva, resp. sú pre stanovenie pôvodu dreva potrebné, ako je určenie obhospodarovateľa lesa alebo užívateľa pozemku (subjektu oprávneného poberať plody a úžitky veci a následne ich uvádzať na trh). Tieto úpravy, aj vo vzťahu k aplikačnej praxi, zároveň prispejú k jednoznačnejšej aplikácii ustanovení týchto súvisiacich zákonov, k zníženiu administratívnej záťaže a k dosiahnutiu cieľa nariadenia.

Návrhom zákona sa zrušuje zákon č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie
v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 355/2019 Z. z (ďalej len „zákon č. 113/2018 Z. z.“). V súlade s nariadením sa ponecháva jeho pôsobnosť do 30. decembra 2027 pre drevo a výrobky z dreva, ktoré boli vyprodukované do 29. júna 2023
a umiestnené na trh od 30. decembra 2024 do 30. decembra 2027. S ohľadom na prechodné uplatňovanie zákona č. 113/2018 Z. z. do 30. decembra 2027 sa upravujú sadzby pokút za priestupky a iné správne delikty, nakoľko aplikačná prax ukázala, že aktuálne platná právna úprava je pre dotknuté subjekty neprimerane prísna. Vypúšťajú sa tiež ustanovenia týkajúce sa nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 347, 30. 12. 2005) v platnom znení (ďalej len „nariadenie (ES) č. 2173/2005“), nakoľko tieto ustanovenia budú implementované návrhom zákona. Návrh zákona z tohto dôvodu zároveň vymedzuje pôsobnosť príslušných orgánov a nastavenie procesov pri plnení povinností pri dovoze výrobkov z dreva z partnerských krajín vyplývajúcich z nariadenia (ES) č. 2173/2005.

Dátum nadobudnutia účinnosti sa navrhuje s ohľadom na nariadenie, ktoré je uplatňované od 30. decembra 2024. Pre zmenu a doplnenie zákona č. 113/2018 Z. z. v čl. V sa dátum nadobudnutia účinnosti navrhuje od 29. decembra 2024 tak, aby bolo možné prechodné uplatňovanie tohto zákona do 30. decembra 2027 vykonávať aj so zmenami, ktorých potreba vyplynula z doterajšej aplikačnej praxe uplatňovania predmetného zákona. Nadobudnutie účinnosti čl. III bodov 39 a 47 sa navrhuje od 1. januára 2025.

Návrh zákona nebude mať vplyvy na manželstvo, rodičovstvo a rodinu, sociálne vplyvy, vplyvy na informatizáciu spoločnosti ani vplyvy na služby verejnej správy pre občana. Návrh zákona predpokladá prevažne negatívny vplyv na podnikateľské prostredie z dôvodu vzniknutej administratívnej a inej záťaže pri plnení nových povinností, avšak bude mať pozitívny vplyv na životné prostredie. Z dôvodu potreby rozšírenia orgánu dozoru bude mať návrh zákona negatívny vplyv na rozpočet verejnej správy.

Návrh zákona je v súlade s Ústavou Slovenskej republiky, ústavnými zákonmi, inými zákonmi a ostatnými všeobecne záväznými právnymi predpismi, nálezmi Ústavného súdu Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právnymi aktmi Európskej únie.

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| 1. | **Navrhovateľ zákona:** Vláda Slovenskej republiky  |
|  |  |
| 2. | **Názov návrhu zákona:** Vládny návrh zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony |
|  |  |
| 3. | **Predmet návrhu zákona je upravený v práve Európskej únie:** a) v primárnom práve:* čl. 2, čl. 191-192 ods. 1 Zmluvy o fungovaní Európskej únie (Ú. v. EÚ C 202, 7. 6. 2016),

 b) v sekundárnom práve:* Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22. 7. 1992; Mimoriadne vydanie Ú. v. EÚ, kap. 15/zv. 2) v platnom znení,

Gestor: Ministerstvo životného prostredia Slovenskej republiky.* Nariadenie Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 347, 30. 12. 2005) v platnom znení,
* Nariadenie Komisie (ES) č. 1024/2008 zo 17. októbra 2008, ktorým sa ustanovujú podrobné pravidla vykonávania nariadenia Rady (ES) č. 2173/2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 277, 18. 10. 2008),

Gestor: Ministerstvo pôdohospodárstva a rozvoja vidieka Slovenskej republiky.* Nariadenie Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 295, 12. 11. 2010) v platnom znení,

Gestor: Ministerstvo pôdohospodárstva a rozvoja vidieka Slovenskej republiky.* Nariadenie Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023).

Gestor: Ministerstvo pôdohospodárstva a rozvoja vidieka Slovenskej republiky. |
|  | c) v judikatúre Súdneho dvora Európskej únie: |
|  | * rozsudok Súdneho dvora Európskej únie z 22. júna 2022 *Commission* *v.* *Slovakia -* C‑661/20

Slovenská republika si tým, že:* vyňala programy starostlivosti o lesy a ich zmeny, náhodnú ťažbu dreva a opatrenia na predchádzanie ohrozeniu lesov a odstránenie následkov škôd spôsobených prírodnými katastrofami z požiadavky, aby v prípade, že môžu mať pravdepodobne významný vplyv na územia sústavy Natura 2000, podliehali primeranému posúdeniu ich vplyvov na príslušné územia z hľadiska cieľov ochrany týchto území,
* neprijala vhodné opatrenia na zabránenie poškodzovaniu biotopov a podstatnému rušeniu v osobitných chránených územiach (OCHÚ) vyhlásených na ochranu hlucháňa hôrneho (*Tetrao urogallus*) (OCHÚ Nízke Tatry SKCHVU018, OCHÚ Tatry SKCHVU030, OCHÚ Veľká Fatra SKCHVU033, OCHÚ Muránska planina – Stolica SKCHVU017, OCHÚ Chočské vrchy SKCHVU050, OCHÚ Horná Orava SKCHVU008, OCHÚ Volovské vrchy SKCHVU036, OCHÚ Malá Fatra SKCHVU013, OCHÚ Poľana SKCHVU022, OCHÚ Slovenský Raj SKCHVU053, OCHÚ Levočské vrchy SKCHVU051 a OCHÚ Strážovské vrchy SKCHVU028),
* neprijala osobitné ochranné opatrenia týkajúce sa biotopov hlucháňa hôrneho (*Tetrao urogallus*) v rámci OCHÚ vyhlásených na jeho ochranu, aby sa zabezpečilo jeho prežitie a rozmnožovanie v oblasti jeho rozšírenia (OCHÚ Nízke Tatry SKCHVU018, OCHÚ Tatry SKCHVU030, OCHÚ Veľká Fatra SKCHVU033, OCHÚ Muránska planina – Stolica SKCHVU017, OCHÚ Volovské vrchy SKCHVU036, OCHÚ Malá Fatra SKCHVU013 a OCHÚ Levočské vrchy SKCHVU051),
* nesplnila povinnosti, ktoré jej vyplývajú z článku 6 ods. 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín v spojení s jej článkom 7, z článku 6 ods. 2 smernice 92/43 v spojení s jej článkom 7, ako aj z článku 4 ods. 1 smernice Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva.
 |

|  |  |
| --- | --- |
| **4.** |  **Záväzky Slovenskej republiky vo vzťahu k Európskej únii:** |
|  |  | 1. lehota na prebratie právneho aktu Európskej únie:
 |
|  |  | * lehota na implementáciu nariadenia Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 je do 30.12.2024,
 |
|  |  | * informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:
 |
|  |  | * konanie INFR (2018) 4076, v rámci ktorého prebehlo konanie pred Súdnym dvorom Európskej únie so záverom, že Slovenská republika porušuje čl. 6 ods. 3 smernice 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22. 7. 1992; Mimoriadne vydanie Ú. v. EÚ, kap. 15/zv. 2) v platnom znení, ako aj čl. 4 ods. 1 smernice Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (kodifikované znenie) (Ú. v. EÚ L 20, 26. 01. 2010) v platnom znení; návrhom zákona sa zabezpečuje ingerencia orgánov ochrany prírody a krajiny v súlade s národnou, ako aj európskou legislatívou,
 |
|  |  | 1. informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia:
 |
|  |  | Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22. 7. 1992; Mimoriadne vydanie Ú. v. EÚ, kap. 15/zv. 2) v platnom znení je v plnom rozsahu prebratá * zákonom č. 543/2002 Z. z. o ochrane prírody a krajiny v znení neskorších predpisov,
* zákonom č. 274/2009 Z. z. o poľovníctve a o zmene a doplnení niektorých zákonov v znení neskorších predpisov,
* zákonom č. 326/2005 Z. z. o lesoch v znení neskorších predpisov,
* vyhláškou Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov,
* vyhláškou Ministerstva pôdohospodárstva Slovenskej republiky č. 344/2009 Z. z., ktorou sa vykonáva zákon o poľovníctve v znení neskorších predpisov,
* výnosom Ministerstva životného prostredia Slovenskej republiky zo 14. júla 2004 č. 3/2004–5.1, ktorým sa vydáva národný zoznam území európskeho významu (oznámenie č. 450/2004 Z. z.) v znení opatrenia č. 1/2017 (oznámenie č. 353/2017 Z. z.) a opatrenia č. 1/2018 (oznámenie č. 47/2018 Z. z.),
* nariadením vlády Slovenskej republiky č. 6/2016 Z. z., ktorým sa vyhlasuje prírodná rezervácia Borsukov vrch,
* nariadením vlády Slovenskej republiky č. 69/2016 Z. z., ktorým sa vyhlasuje Národný park Slovenský raj, jeho zóny a ochranné pásmo,
* nariadením vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky,
* nariadením vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm,
* nariadením vlády Slovenskej republiky č. 161/2020 Z. z., ktorým sa vyhlasuje chránený areál Bradlo,
* nariadením vlády Slovenskej republiky č. 162/2020 Z. z., ktorým sa vyhlasuje chránený areál Mostová,
* nariadením vlády Slovenskej republiky č. 163/2020 Z. z., ktorým sa vyhlasuje chránený areál Vinište,
* nariadením vlády Slovenskej republiky č. 244/2020 Z. z., ktorým sa vyhlasuje chránený areál Marcelovské piesky,
* nariadením vlády Slovenskej republiky č. 245/2020 Z. z., ktorým sa vyhlasuje chránený areál Síky,
* nariadením vlády Slovenskej republiky č. 246/2020 Z. z., ktorým sa vyhlasuje chránený areál Kameninske slaniská,
* nariadením vlády Slovenskej republiky č. 247/2020 Z. z., ktorým sa vyhlasuje chránený areál Čenkov,
* nariadením vlády Slovenskej republiky č. 248/2020 Z. z., ktorým sa vyhlasuje chránený areál Panské lúky,
* nariadením vlády Slovenskej republiky č. 33/2021 Z. z., ktorým sa vyhlasuje chránený areál Devínske jazero,
* nariadením vlády Slovenskej republiky č. 34/2021 Z. z., ktorým sa vyhlasuje chránený areál Ostrovné lúčky,
* nariadením vlády Slovenskej republiky č. 35/2021 Z. z., ktorým sa vyhlasuje chránený areál Široká,
* nariadením vlády Slovenskej republiky č. 36/2021 Z. z., ktorým sa vyhlasuje chránený areál Čachtické Karpaty,
* nariadením vlády Slovenskej republiky č. 193/2021 Z. z., ktorým sa vyhlasuje chránený areál Hradná dolina,
* nariadením vlády Slovenskej republiky č. 194/2021 Z. z., ktorým sa vyhlasuje chránený areál Kulháň,
* nariadením vlády Slovenskej republiky č. 195/2021 Z. z., ktorým sa vyhlasuje prírodná rezervácia Záhradská,
* nariadením vlády Slovenskej republiky č. 196/2021 Z. z., ktorým sa vyhlasuje prírodná pamiatka Brezovská dolina,
* nariadením vlády Slovenskej republiky č. 197/2021 Z. z., ktorým sa vyhlasuje chránený areál Rimava,
* nariadením vlády Slovenskej republiky č. 198/2021 Z. z., ktorým sa vyhlasuje chránený areál Temešská skala,
* nariadením vlády Slovenskej republiky č. 427/2021 Z. z. , ktorým sa vyhlasujú niektoré prírodné rezervácie ako Pralesy Slovenska,
* nariadením vlády Slovenskej republiky č. 278/2022 Z. z., ktorým sa vyhlasuje Národný park Muránska planina, jeho zóny a ochranné pásmo,
* nariadením vlády Slovenskej republiky č. 19/2022 Z. z., ktorým sa vyhlasuje prírodná rezervácia Vydrica a jej ochranné pásmo,
* nariadením vlády Slovenskej republiky č. 125/2023 Z. z., ktorým sa vyhlasuje chránený areál Pramenná oblasť Rimavy,
* nariadením vlády Slovenskej republiky č. 126/2023 Z. z., ktorým sa vyhlasuje chránený areál Tisovský kras,
* nariadením vlády Slovenskej republiky č. 127/2023 Z. z., ktorým sa vyhlasuje prírodná rezervácia Homoľa,
* nariadením vlády Slovenskej republiky č. 375/2023 Z. z., ktorým sa vyhlasuje prírodná rezervácia Devínska Kobyla,
* nariadením vlády Slovenskej republiky č. 380/2023 Z. z., ktorým sa vyhlasuje chránený areál Stolica.
 |
| **5.** |  **Návrh zákona je zlučiteľný s právom Európskej únie:** |
|  |  |  Úplne. |
|  |  |  |

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Vládny návrh zákona, ktorým sa zabezpečuje vykonávanie niektorých opatreníEurópskej únie na zmiernenie globálneho odlesňovania a ktorým sa menia a dopĺňajú niektoré zákony (ďalej len „návrh zákona“) |
| **Predkladateľ (a spolupredkladateľ)** |
| Vláda Slovenskej republiky  |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov:***Nariadenie Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 347, 30. 12. 2005) v platnom znení,****Nariadenie Komisie (ES) č. 1024/2008 zo 17. októbra 2008, ktorým sa ustanovujú podrobné pravidla vykonávania nariadenia Rady (ES) č. 2173/2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 277, 18. 10. 2008),****Nariadenie Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023).** |
| **Termín začiatku a ukončenia PPK** | 08. 07. 2024 – 16. 07. 2024 |
| **Predpokladaný termín predloženia na pripomienkové konanie** | Júl 2024 |
| **Predpokladaný termín začiatku a ukončenia ZP\*\***  | - |
| **Predpokladaný termín predloženia na rokovanie vlády SR\*** | September 2024 |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Návrh zákona sa predkladá za účelom implementácie povinností vyplývajúcich pre Slovenskú republiku z nariadenia Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023) (ďalej len „nariadenie“).Nariadenie stanovuje pravidlá týkajúce sa umiestnenia a sprístupnenia príslušných výrobkov na trh Európskej únie, ktoré obsahujú príslušné komodity (hovädzí dobytok, kakao, káva, palma olejná, kaučuk, sója a drevo) a tiež pravidlá vývozu príslušných výrobkov za účelom zníženia globálneho odlesňovania, zníženia podielu skleníkových plynov a ochrany biodiverzity na celom svete. Nariadenie určuje povinnosti hospodárskych subjektov, obchodníkov a ich splnomocnených zástupcov, ako aj povinnosti členských štátov vo všeobecnosti, preto je potrebné spresniť povinnosti uvedených subjektov, konkretizovať príslušné orgány zodpovedné za plnenie povinností vyplývajúcich z nariadenia, určiť postupy príslušných orgánov pri kontrole dodržiavania povinností zo strany vyššie uvedených subjektov, bližšie konkretizovať predbežné opatrenia v prípade možného nesúladu s nariadením a tiež bližšie konkretizovať primerané sankcie za porušenie týchto povinností. Implementácia Nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 347, 30. 12. 2005) v platnom znení, a tiež Nariadenia Komisie (ES) č. 1024/2008 zo 17. októbra 2008, ktorým sa ustanovujú podrobné pravidla vykonávania nariadenia Rady (ES) č. 2173/2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 277, 18. 10. 2008) vyplýva z navrhovaného zrušenia právneho predpisu, v ktorom sú tieto nariadenia aktuálne implementované. Nakoľko sa jedná len o presun súvisiacich ustanovení z rušiaceho sa predpisu do nového predpisu, na spôsobe implementácie týchto nariadení sa nič nemení a tieto úpravy preto nemajú žiadne vplyvy na podnikateľské prostredie, rozpočet verejnej správy, životné prostredie, informatizáciu spoločnosti, ako ani vplyvy na manželstvo, rodičovstvo a rodinu, sociálne vplyvy a vplyvy na služby verejnej správy pre občana. |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Cieľom návrhu zákona je implementácia nariadenia a najmä určenie pôsobnosti orgánov štátnej správy v oblasti umiestnenia a sprístupnenia príslušných komodít a príslušných výrobkov spojených s odlesňovaním a degradáciou lesov na trh, v oblasti ich vývozu a v oblasti dovozu výrobkov z dreva z partnerských krajín, tiež úprava povinností hospodárskych subjektov, obchodníkov a splnomocnených zástupcov pri výkone dozoru a definovanie správnych deliktov pri porušení povinností uvedenými subjektmi v uvedených oblastiach.  |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Domáci, slovenskí producenti hovädzieho dobytka, sóje a dreva (chovatelia, pestovatelia, obhospodarovatelia lesa, vlastníci a užívatelia pozemkov s drevinami rastúcimi mimo lesných pozemkov), dovozcovia, vývozcovia, obchodníci a spracovatelia kávy, kakaa, palmy olejnej, kaučuku, sóje, hovädzieho dobytka a dreva a výrobkov z nich, orgány štátnej správy (Ministerstvo pôdohospodárstva a rozvoja vidieka Slovenskej republiky, Ministerstvo obrany Slovenskej republiky, Slovenská lesnícko-drevárska inšpekcia).  |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?**Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*Alternatívne riešenia sa nenavrhujú. Nezosúladenie vnútroštátneho právneho poriadku s nariadením by mohlo byť Európskou komisiou považované za nesplnenie povinností vyplývajúcich Slovenskej republike z primárneho práva Európskej únie (Zmluva o Európskej únii a Zmluva o fungovaní Európskej únie) a následne by Európska komisia na základe článku 258 Zmluvy o fungovaní Európskej únie mohla predložiť toto svoje zistenie Súdnemu dvoru Európskej únie v rámci tzv. infringement proceedings. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [ ]  **Áno** [x]  **Nie***Ak áno, uveďte, ktorých vplyvov podľa bodu 9 sa goldplating týka:*  |
|  |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Účelnosť návrhu zákona sa bude preskúmavať každoročne, počnúc rokom 2026, pričom sa bude vychádzať z informácií poskytnutých Komisii v súlade s čl. 22 ods. 1 nariadenia, t. j. budú sa vyhodnocovať informácie * o počte a výsledkoch dozorov vykonaných u hospodárskych subjektov a obchodníkov vo vzťahu k celkovému počtu hospodárskych subjektov a obchodníkov s uvedením druhov zistených nesúladov,
* o množstve príslušných výrobkov skontrolovaných vo vzťahu k celkovému množstvu príslušných výrobkov umiestnených na trh alebo vyvezených a
* v prípade nesúladu, údaje o uložených predbežných opatreniach, nápravných opatreniach a uložených sankciách.
 |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[x]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[x]  Nie |
| **Vplyvy na limit verejných výdavkov** |[ ]  **Pozitívne** |[ ]  **Žiadne** |[x]  **Negatívne** |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[x]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[x]  **Pozitívne** |[ ]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[x]  Nie |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
|  |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Ing. Eva Hušťáková, hlavný štátny radcaSlovenská lesnícko-drevárska inšpekciaOddelenie inšpekčnej činnostieva.hustakova@land.gov.sktel.: +421 2 592 66 521Ing. Ľubomír Hiľovský, štátny radcaMinisterstvo pôdohospodárstva a rozvoja vidieka Slovenskej republikySekcia lesného hospodárstva a spracovania drevaOddelenie spracovania dreva lubomir.hilovsky@land.gov.sktel.: +421 2 592 66 509 |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* K návrhu zákona bola zverejnená predbežná informácia na portáli Slov-Lex: <https://www.slov-lex.sk/legislativne-procesy/SK/PI/2024/6>. K predbežnej informácii podali pripomienky: Republiková únia zamestnávateľov, Slovenská poľnohospodárska a potravinová komora, Klub 500 a Potravinárska komora Slovenska, v ktorých prejavili záujem o konzultácie a účasť na pracovných stretnutiach pri tvorbe návrhu zákona.Následne sa konali konzultácie so zainteresovanými zástupcami hospodárskych subjektov a obchodníkov v dňoch od 10.6. do 20.6.2024.Pri vypracovaní doložky vybraných vplyvov a príslušných analýz sa vychádzalo aj z* prehľadov Štátnej veterinárnej a potravinovej správy Slovenskej republiky (aktuálnych k novembru 2023) pre komoditu hovädzí dobytok (bitúnky, rozrábarne, spracovateľské prevádzkarne),
* z prehľadov Ústredného kontrolného a skúšobného ústavu poľnohospodárskeho (pre pestovateľov osiva sóje),
* prehľadov od sekcie poľnohospodárstva MPRV SR (chovatelia hovädzieho dobytka a pestovatelia sóje podľa centrálnych registrov),
* databázy Národného lesníckeho centra (ročná evidencia výkonov podľa prílohy č. 7 k vyhláške Ministerstva pôdohospodárstva a rozvoja vidieka Slovenskej republiky č. 297/2011 Z. z. o lesnej hospodárskej evidencii v znení vyhlášky č. 321/2020 Z. z. (priemer za roky 2021 a 2022, obhospodarovatelia lesa),
* údajov FINSTAT (podľa SK NACE pre subjekty vyrábajúce pneumatiky a ostatné produkty z gumy a subjekty vyrábajúce produkty z dreva ako nábytok, drevostavby, píly, papier a celulózu),
* prehľadov Ministerstva financií Slovenskej republiky, Finančného riaditeľstva Slovenskej republiky, Odboru colného za rok 2023 (všetky dovozy a vývozy výrobkov podľa prílohy I nariadenia za rok 2023 pre colné režimy (10, 22, 23, 40, 42, 44, 45, 48, 61, 63),
* dokumentu Európskej komisie z 17.11.2021 SWD (2021) 326 final COMMISSION STAFF WORKING DOCUMENT IMPACT ASSESSMENT minimising the risk of deforestation and forest degradation associated with products placed on the EU market Accompanying the document Proposal for a REGULATION OF THE EUROPEAN PARLIAMENT AND OF THE COUNCIL on the making available on the Union market as well as export from the Union of certain commodities and products associated with deforestation and forest degradation and repealing Regulation (EU) No 995/2010,
* informácií z databázy Štatistického úradu Európskych spoločenstiev (EUROSTAT),
* analýz nákladov a výkonu dozorov zamestnancov Slovenskej lesnícko-drevárskej inšpekcie.
 |
| 1. **Stanovisko Komisie na posudzovanie vybraných vplyvov z PPK č. 124/2024**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**1. K doložke vybraných vplyvov: Komisia odporúča predkladateľovi v časti 11. Kontakt na spracovateľa doplniť telefonický kontakt. Odporúča sa uviesť meno, priezvisko a funkciu spracovateľa, emailový a telefonický kontakt.

**Vyhodnotenie:** Pripomienka bola akceptovaná. Časť 11 doložky vybraných vplyvov bola v zmysle pripomienky doplnená o telefonický kontakt na spracovateľa.1. K doložke vybraných vplyvov: Komisia žiada v časti 2. Definovanie problému a časti 3. Ciele a výsledný stav doplniť, že predkladaná novela ide nad rámec povinností, ktoré pre Slovenskú republiku vyplývajú zo samotného nariadenia EUDR.

Odôvodnenie: PI/2024/6 Návrh zákona o sprístupňovaní určitých komodít a výrobkov súvisiacich s odlesňovaním a degradáciou lesov na trhu Únie a o ich vývoze z Únie (ďalej aj „návrh zákona k EUDR“) bola zverejnená informácia o pripravovanom novom zákone, ktorého cieľom je implementácia Nariadenia Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (ďalej len „nariadenie EUDR“). Z predloženého návrhu zákona však vyplýva, že okrem nutnej úpravy ustanovení zákona č. 326/2005 Z. z. o lesoch v znení neskorších predpisov (ďalej len „zákon č. 326/2005 Z. z.“), ktoré priamo súvisia s ustanoveniami nariadenia EUDR (čo sú v Čl. IV. Iba novelizačné body č. 2 a 15), takýto rozsiahly návrh na zmenu zákona č. 326/2005 Z. z. ide ďaleko na rámec povinností, ktoré pre Slovenskú republiku vyplývajú zo samotného nariadenia EUDR. To, že predložený návrh k EUTR 44 novelizačnými bodmi novelizuje zákon č. 326/2005 Z. z. a ide nad rámec povinností, ktoré vyplývajú pre Slovenskú republiku z nariadenia EUDR napokon čiastočne vyplýva aj zo znenia textu uvedeného v časti 2 a 3 doložky vybraných vplyvov, kde sa v časti 2 (Definovanie problému) okrem iného uvádza, že „sa jedná len o presun súvisiacich ustanovení z rušiaceho sa predpisu do nového predpisu, na spôsobe implementácie týchto nariadení sa nič nemení a tieto úpravy preto nemajú žiadne vplyvy na podnikateľské prostredie, rozpočet verejnej správy, životné prostredie, informatizáciu spoločnosti, ako ani vplyvy na manželstvo, rodičovstvo a rodinu, sociálne vplyvy a vplyvy na služby verejnej správy pre občana.“, čo nezodpovedá obsahu samotného návrhu zákona k EUDR, čo sa týka návrhu na zmeny zákona č. 326/2005 Z. z.**Vyhodnotenie:** Pripomienka nebola akceptovaná. Povinnosťou Slovenskej republiky vo vzťahu k nariadeniu je zabrániť uvádzaniu takých komodít na trh EÚ (vrátane komodity drevo), ktoré pochádzajú z miest, na ktorých dochádza k odlesňovaniu alebo degradácií lesov, čím sa má docieliť minimalizácia takýchto negatívnych dopadov na lesy. Vo vzťahu k jednotlivým členským štátom EÚ teda vzniká povinnosť umiestňovať na trh EÚ len drevo, ktoré je legálne vyťažené [čl. 3 písm. b) nariadenia] a zabrániť odlesňovaniu a degradácii lesov, t. j. zabezpečiť trvalo udržateľnú starostlivosť o lesy. Takáto starostlivosť o lesy na Slovensku je základným cieľom a účelom samotného zákona č. 326/2005 Z. z. Úprava jednotlivých ustanovení zákona č. 326/2005 Z. z. teda sleduje ciele, ktoré boli dôvodom prijatia nariadenia. V danej veci si dovoľujeme upozorniť, že vládou Slovenskej republiky bol uznesením č. 329 z 12. júna 2023 schválený návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov, ktorý obsahoval ďaleko rozsiahlejšiu novelu zákona č. 326/2005 Z. z., avšak z dôvodu skrátenia volebného obdobia nebola táto následne schválená v Národnej rade Slovenskej republiky. Napriek tomu, že s mnohými bodmi tohto návrhu sa Ministerstvo pôdohospodárstva a rozvoja vidieka Slovenskej republiky stotožňuje, pretože nesúviseli s legálnosťou ťažby a umiestňovaním dreva na trh, neboli do predloženého materiálu zahrnuté (pôvodný návrh reagoval najmä na stále trvajúci infringement v tzv. kauze hlucháň). Domnienka Komisie, že len novelizačné body 2 a 15 čl. IV súvisia s implementáciou nariadenia je mylná a vychádza len z toho, že v osobitnej časti dôvodovej správy je explicitne konštatované vypustenie ustanovení a odkazov na doterajšie nariadenie (EÚ) č. 995/2010, ktoré sa nariadením zrušuje.Zároveň text uvedený v časti 2 doložky vybraných vplyvov, ktorý Komisia v odôvodnení tejto pripomienky cituje nemá súvis s čl. IV návrhu zákona a teda s novelizovaním zákona č. 326/2005 Z. z., ale týka sa čl. I § 16, kde z dôvodu navrhovaného zrušenia existujúceho právneho predpisu sú ustanovenia týkajúce sa platných nariadení Európskej únie nanovo ustanovené návrhom zákona, pričom ide o povinnosti, ktoré pre Slovenskú republiku vyplývajú z nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 347, 30. 12. 2005) v platnom znení a z nariadenia Komisie (ES) č. 1024/2008 zo 17. októbra 2008, ktorým sa ustanovujú podrobné pravidla vykonávania nariadenia Rady (ES) č. 2173/2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 277, 18. 10. 2008)1. K doložke vybraných vplyvov: Komisia žiada v časti 4. žiadame medzi dotknuté subjekty do zátvorky doplniť aj „vlastníkov a užívateľov pozemkov s drevinami rastúcimi mimo lesa“.

**Vyhodnotenie:** Pripomienka bola akceptovaná. Časť 4 doložky vybraných vplyvov bola doplnená v zmysle pripomienky.1. K vplyvom na podnikateľské prostredie: Komisia žiada predkladateľa, aby v Kalkulačke nákladov na podnikateľské prostredie a v Analýze vplyvov na podnikateľské prostredie doplnil údaj Vplyv na 1 podnik v € a Vplyv na kategóriu dotknutých subjektov v € pre položku č. 19.

Odôvodnenie: Výpočty uvedené v materiáloch majú reflektovať vplyvy na podnikateľa a na kategóriu celkovo v € tak, aby boli kvantifikované vplyvy celkovo.**Vyhodnotenie:** Pripomienka bola akceptovaná. Kalkulačka nákladov a Analýza vplyvov na podnikateľské prostredie boli opravené a doplnené v zmysle pripomienky.1. K vplyvom na podnikateľské prostredie: Komisia žiada predkladateľa o zosúladenie pôvodu pri reguláciách v celej Analýze vplyvov na podnikateľské prostredie, Kalkulačke nákladov a v Doložke vybraných vplyvov.

Odôvodnenie: V prípade, že materiál okrem EÚ harmonizácie obsahuje aj slovenskú úpravu, je nutné ponechať v Doložke vybraných vplyvov v časti č. 9 uplatňovanie mechanizmu ako „áno“ uplatňuje sa. Zároveň každá slovenská úprava nad rámec ustanovení nariadenia musí byť reflektovaná v príslušnej analýze a kalkulačke.Vyhodnotenie: Pripomienka bola akceptovaná. Doložka vybraných vplyvov bola upravená v zmysle pripomienky, pričom kalkulačka nákladov k čl. IV už pri predložení materiálu na predbežné pripomienkové konanie obsahovala všetky úpravy nad rámec nariadenia, ktoré budú mať vplyv na podnikateľské prostredie. Zároveň bol na základe tejto pripomienky doplnený text Analýzy vplyvov na podnikateľské prostredie v bode 3.4, kde bola doplnená informácia o možných vplyvoch vyplývajúcich z čl. VI, ktoré však nie je možné kvantifikovať. 1. K vplyvom na podnikateľské prostredie: Komisia odporúča predkladateľovi vyznačiť zvyšovanie a zároveň aj znižovanie produktivity v časti 3.3 v Analýze vplyvov na podnikateľské prostredie.

Odôvodnenie: V časti 3.3 vplyvy na konkurencieschopnosť a produktivitu, je potrebné kvalitatívne popísať zvýšenie produktivity. Článkom IV sa znižuje časový fond, ktorý je potrebné venovať vedeniu lesnej hospodárskej evidencie, opravám a archivácii, čím sa tento ušetrení čas otvorí pre podnikateľskú činnosť. Z povinností, ktoré vyplývajú z EÚ nariadení (oznamovacie povinnosti, archivácia 5 rokov...) vyplýva znižovanie produktivity.**Vyhodnotenie:** Pripomienka bola akceptovaná. Časť 3.3 Analýzy vplyvov na podnikateľské prostredie bola dopracovaná v zmysle pripomienky.1. K vplyvom na rozpočet verejnej správy: Komisia žiada vypracovať analýzu vplyvov v zmysle Jednotnej metodiky na posudzovanie vybraných vplyvov na roky 2024 až 2027. Zároveň je z analýzy vplyvov potrebné vypustiť kapitolu MO SR, nakoľko nebol identifikovaný žiadny vplyv predmetnej kapitoly.

Odôvodnenie: V doložke vybraných vplyvov je označený pozitívny a negatívny vplyv na rozpočet verejnej správy, ktorý nie je rozpočtovo zabezpečený a negatívny vplyv na limit verejných výdavkov. V analýze vplyvov na rozpočet verejnej správy sú v tabuľke č. 1/A kvantifikované príjmy kapitoly MPRV SR na roky 2025 až 2028 vo výške 75 tis. eur každoročne. V časti 2.1.1. sa uvádza, že pozitívny vplyv sa predpokladá z výberu pokút pre komoditu drevo v sume 150 tis. eur ročne, čo však nekorešponduje s tabuľkou č. 1/A, kde sa uvádzajú príjmy vo výške 75 tis. eur. Predpokladáme, že v tabuľke č. 1/A analýzy sú kvantifikované len príjmy z priamo zaplatených pokút (50 %) a nie sú zohľadnené prímy cez splátkové kalendáre (50 %). Uvedené žiadame zosúladiť. Podľa nášho názoru sú uvedené príjmy príjmom kapitoly VPS, čo žiadame zohľadniť v príslušných tabuľkách analýzy vplyvov. Zároveň sú v analýze vplyvov kvantifikované výdavky v roku 2025 vo výške 882 560 eur a v rokoch 2026 až 2028 vo výške 752 560 eur každoročne, z toho mzdové prostriedky predstavujú 480 tis. eur každoročne. Negatívny vplyv na štátny rozpočet je z dôvodu potreby rozšírenia orgánu dozoru, najmä v súvislosti s osobnými výdavkami a navýšením počtu zamestnancov kapitoly MPRV SR o 20 osôb od roku 2025.S materiálom s nekrytými vplyvmi na rozpočet verejnej správy nesúhlasíme. Komisia žiada všetky vplyvy vyplývajúce z materiálu zabezpečiť v rámci schválených limitov výdavkov a počtu zamestnancov dotknutých kapitol na príslušný rozpočtový rok. Doložku a analýzu vplyvov na rozpočet je potrebné upraviť tak, aby z nich nevyplýval rozpočtovo nekrytý vplyv.**Vyhodnotenie:** Pripomienka čiastočne akceptovaná. Z analýzy vplyvov na rozpočet verejnej správy bola v zmysle pripomienky vypustená kapitola Ministerstva obrany Slovenskej republiky. Pre väčšiu jednoznačnosť boli z časti 2.1.1 vypustené príjmy 75 000 eur zaplatené cez splátkové kalendáre, ktorých splácanie sa týka viacerých rokov, pričom počet rokov nie je možné odhadnúť.K pripomienke ohľadom rozpočtovo nezabezpečenému vplyvu pre rok 2025 v sume 882 560 eur a pre roky 2026-2027 v objeme 752 560 eur uvádzame, že nariadenie ukladá v čl. 14 ods. 4 členským štátom povinnosť zabezpečiť, aby príslušné orgány mali zdroje na plnenie povinností stanovených nariadením.Zároveň uvádzame, že na kvantifikáciu vplyvov nariadenia na rozpočet verejnej správy bolo nevyhnutné najprv zistiť počet dotknutých hospodárskych subjektov a obchodníkov a objem dotknutých príslušných výrobkov a určiť príslušné orgány. Keďže nariadenie sa bezprostredne týka aj obchodu s komoditou kaučuk, ktorá nie je vo vecnej príslušnosti rezortu pôdohospodárstva a rozvoja vidieka, bola zároveň potrebná medzirezortná diskusia o spôsobe vykonávania nariadenia. Z tohto dôvodu, a tiež keďže ide o nový predpis Európskej únie, v kapitole Ministerstva pôdohospodárstva a rozvoja vidieka Slovenskej republiky nie sú v súčasnosti disponibilné zdroje na splnenie požiadaviek vyplývajúcich z nariadenia a jeho implementácie v podmienkach Slovenskej republiky. V danej veci je potrebné si uvedomiť, že vzhľadom k spôsobu a podmienkam tvorby rozpočtu nemohlo Ministerstva pôdohospodárstva a rozvoja vidieka Slovenskej republiky v rozpočte na nasledujúce roky kalkulovať s nákladmi a požiadavkami, ktoré neboli kvantifikované a nevyplývali zo zákona, ktorý je v legislatívnom procese. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1/A

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2024** | **2025** | **2026** | **2027** |
| **Príjmy verejnej správy celkom** | **0** | **0** | **0** | **0** |
| v tom: za MPRV SR/SLDI | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | 0 | 0 | 0 | 0 |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **0** | **882 560** | **752 560** | **752 560**  |
| v tom: za MPRV SR-SLDI/0900101 | 0 | 882 560 | 752 560 | 752 560 |
| ***z toho:***  |  |  |  |  |
| ***- vplyv na ŠR*** | **0** | **882 560** | **752 560** | **752 560**  |
| *Rozpočtové prostriedky* | 0 | 882 560 | 752 560 | 752 560  |
|  *EÚ zdroje* | 0 | 0 | 0 | 0 |
|  *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.* *o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.* *o rozpočtovej zodpovednosti* | 0 | 0 | 0 | 0 |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov**  | **0** | **+20** | **+20** | **+20** |
| ***- vplyv na ŠR*** | **0** | **+20** | **+20** | **+20** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **480 000** | **480 000** | **480 000** |
| ***- vplyv na ŠR*** | **0** | **480 000** | **480 000** | **480 000** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **0** | **0** | **0** |
| v tom: za MPRV SR-SLDI/0900101 | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **882 560** | **752 560** | **752 560**  |

 Tabuľka č. 1/B

|  |  |  |  |  |
| --- | --- | --- | --- | --- |
| **Vplyvy na limit verejných výdavkov verejnej správy celkom (v metodike ESA 2010)** | **0** | **882 560** | **752 560** | **752 560**  |
| v tom: za MPRV SR-SLDI/0900101 | 0 | 882 560 | 752 560 | 752 560 |
| **z toho:** |   |   |   |   |
| **vplyv na limit verejných výdavkov ŠR** | **0** | **882 560** | **752 560** | **752 560**  |
| **vplyv na limit verejných výdavkov ostatných subjekty verejnej správy** | **0** | **0** | **0** | **0** |
| **vplyv na limit verejných výdavkov ďalších súčastí rozpočtu verejnej správy** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (ďalej len „návrh zákona“) predpokladá nárast počtu zamestnancov preddavkovej organizácie Ministerstva pôdohospodárstva a rozvoja vidieka Slovenskej republiky (ďalej len „MPRV SR“) - Slovenskej lesnícko-drevárskej inšpekcie (ďalej len „SLDI“) o 20 osôb. Všetky finančné dopady za oblasť zamestnanosti, ktoré prináša nariadenie Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023) (ďalej len „nariadenie“), a tým aj návrh zákona, najmä v súvislosti s osobnými výdavkami i v rámci limitu počtu zamestnancov, nie sú zabezpečené v rozpočte kapitoly MPRV SR.

Účinnosť predmetných článkov návrhu zákona sa predpokladá od 30.12.2024.

Vplyv na Ministerstvo obrany SR sa nepredpokladá.

**2.2. Popis a charakteristika návrhu**

**2.2.1. Popis návrhu:**

Návrh zákona implementuje nariadenie. Nariadenie zavádza nové povinnosti pre hospodárske subjekty, obchodníkov a ich splnomocnených zástupcov, pričom Slovenská republika zodpovedá za dodržiavanie týchto povinností. SLDI v súčasnosti vykonáva štátne dozory (s celoštátnou pôsobnosťou), ktorých účelom je kontrola dodržiavania povinností obsiahnutých v Nariadení Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 295, 12. 11. 2010) v platnom znení. V súčasnosti teda inšpektori vykonávajú štátne dozory v súvislosti len s jednou komoditou, drevom a výrobkami z dreva, pričom implementované nariadenie zahŕňa okrem dreva aj komodity hovädzí dobytok, kakao, káva, palma olejná, kaučuk a sója. Dôjde k nárastu počtu vykonaných dozorov, preto je potrebné primerane navýšiť aj počet inšpektorov vykonávajúcich dozory a zabezpečiť ich materiálovo aj technicky.

**2.2.2. Charakteristika návrhu:**

zmena sadzby

 zmena v nároku

 nová služba alebo nariadenie (alebo ich zrušenie)

 kombinovaný návrh

 x iné

**2.2.3. Predpoklady vývoja objemu aktivít:**

Nariadenie určuje minimálny rozsah dozorov, ktorý je v súčasnosti podľa čl. 29 ods. 2 a čl. 16 ods. 8 nariadenia 3 % hospodárskych subjektov. Ide o 956 dozorov ročne nakoľko počet hospodárskych subjektov dotknutých nariadením je 31 879 (údaj podľa bodu 1 analýzy vplyvov na podnikateľské prostredie). SLDI v súčasnosti, pri uvádzaní dreva a výrobkov z dreva na trh EÚ, vykoná ročne priemerne 100 podrobných dozorov 24 zamestnancami. Nakoľko charakter dozorov môže mať podľa nariadenia rôzny rozsah, predpokladáme, že nebude potrebné skoro 10 násobné navýšenie počtu inšpektorov, ale bude postačovať navýšenie o 20 zamestnancov SLDI.

Tabuľka č. 2

|  |  |
| --- | --- |
| **Objem aktivít** | **Odhadované objemy** |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

* Mzdové výdavky pre požadovaných 20 pracovných miest boli určené z celkových výdavkov na mzdy pre SLDI v roku 2024. Priemerný mzdový výdavok k 1. polroku 2024 bol v objeme 2 000 eur. Ročný mzdový výdavok pre 20 nových pracovných miest sa predpokladá v objeme 480 000 eur. K prislúchajúcim mzdovým výdavkom sú pripočítané aj odvody do poisťovní v sume 172 560 eur.
* Náklady na služby a tovary vychádzajú z priemerných ročných nákladov SLDI na služobné cesty, poštu, všeobecný materiál, kancelárske potreby, odbornú literatúru, uniformy, reprezentačné, PHM, servis, prenájom kancelárskych priestorov, školenia, znalecké posudky, špeciálne služby. Pre rok 2025, kedy je potrebné jednorazovo zabezpečiť výpočtovú techniku a zabezpečenie vybavenia kancelárií pre 20 nových zamestnancov sa predpokladá suma vo výške 130 000 eur. V ďalších rokoch sa predpokladá potreba v objeme 100 000 eur.
* Kapitálové výdavky vychádzajú z doterajších nákladov SLDI, ktorá kvôli celoslovenskej pôsobnosti používa v súčasnosti 6 služobných motorových vozidiel. Preto sa pre ďalších 20 nových pracovných miest predpokladá potreba navýšenia o ďalších 5 služobných vozidiel v prvom roku v celkovej hodnote 100 000 eur.

 Ministerstvo pôdohospodárstva a rozvoja vidieka SR - SLDI Tabuľka č. 3

|  |  |  |
| --- | --- | --- |
| **Príjmy (v eurách)** | **Vplyv na rozpočet verejnej správy** | **poznámka** |
| **2024** | **2025** | **2026** | **2027** |
| **Daňové príjmy (100)1** |  |  |  |  |   |
| **Nedaňové príjmy (200)1 v tom: 222003** | **0** | **0** | **0** | **0** |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Vplyv na príjmy verejnej správy celkom** | **0** | **0** | **0** | **0** |   |

Ministerstvo pôdohospodárstva a rozvoja vidieka SR - SLDI

Tabuľka č. 4/A

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **2024** | **2025** | **2026** | **2027** |
| **Bežné výdavky (600)** | **0** | **782 560** | **752 560** | **752 560** |   |
|  Mzdy, platy, služobné príjmy a ostatné osobné vyrovnania (610) | 0 | 480 000 | 480 000 | 480 000 |   |
|  Poistné a príspevok do poisťovní (620) | 0 | 172 560 | 172 560 | 172 560 |   |
|  Tovary a služby (630)2 | 0 | 130 000 | 100 000 | 100 000 |   |
|  Bežné transfery (640)2 |  |  |  |  |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** | **0** | **100 000** | **0** | **0** |   |
|  Obstarávanie kapitálových aktív (710)2 v tom: 714001 | 0 | 100 000 | 0 | 0 |   5 automobilov |
|  Kapitálové transfery (720)2 |  |  |  |  |   |
| **Výdavky z transakcií s finančnými aktívami a finančnými pasívami (800)** |  |  |  |  |   |
| **Vplyv na výdavky verejnej správy celkom** | **0** | **882 560** | **752 560** | **752 560** |   |

Ministerstvo pôdohospodárstva a rozvoja vidieka SR - SLDI

 Tabuľka č. 4/B

|  |  |  |
| --- | --- | --- |
| **Vplyvy (v metodike ESA 2010)** | **Vplyv na limit verejných výdavkov subjektu verejnej správy** | **poznámka** |
| **2024** | **2025** | **2026** | **2027** |
| **Kapitálové príjmy (230)** | **0** | **0** | **0** | **0** |  |
| **Bežné výdavky (600)** | **0** | **782 560** | **752 560** | **752 560** |   |
|  Mzdy, platy, služobné príjmy a ostatné osobné vyrovnania (610) | 0 | 480 000 | 480 000 | 480 000 |   |
|  Poistné a príspevok do poisťovní (620) | 0 | 172 560 | 172 560 | 172 560 |   |
|  Tovary a služby (630)2 | 0 | 130 000 | 100 000 | 100 000 |   |
|  Bežné transfery (640)2 |  |  |  |  |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** | **0** | **100 000** | **0** | **0** |   |
|  Obstarávanie kapitálových aktív (710)2  v tom: 714001 | 0 | 100 000 | 0 | 0 |   5 automobilov |
|  Kapitálové transfery (720)2 |  |  |  |  |   |
| **Vplyv na limit verejných výdavkov subjektu verejnej správy celkom** | **0** | **882 560** | **752 560** | **752 560** |   |

Ministerstvo pôdohospodárstva a rozvoja vidieka SR - SLDI

 Tabuľka č. 5

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **2024** | **2025** | **2026** | **2027** |
| **Počet zamestnancov celkom** | **0** | **20** | **20** | **20** |   |
|  **z toho vplyv na ŠR** | 0 | 20 | 20 | 20 |  |
| **Priemerný mzdový výdavok (v eurách)** | **0** | **2 000** | **2 000** | **2 000** |   |
|  **z toho vplyv na ŠR** | 0 | 2 000 | 2 000 | 2 000 |   |
| **Osobné výdavky celkom (v eurách)** | **0** | **652 560** | **652 560** | **652 560** |  |
| **Mzdy, platy, služobné príjmy a ostatné osobné vyrovnania (610)** | **0** | **480 000** | **480 000** | **480 000** |  |
|  **z toho vplyv na ŠR** | 0 | 480 000 | 480 000 | 480 000 |   |
| **Poistné a príspevok do poisťovní (620)** | **0** | **172 560** | **172 560** | **172 560** |  |
|  **z toho vplyv na ŠR** | 0 | 172 560 | 172 560 | 172 560 |   |
|  |  |  |  |  |  |

**2.2.5. Výpočet vplyvov na dlhodobú udržateľnosť verejných financií**

Uveďte model, ktorý bol použitý na stanovenie vplyvov na príjmy a výdavky v dlhodobom horizonte, ako aj predpoklady, z ktorých ste vychádzali a boli v modeli zahrnuté. Popíšte použitý model spolu s jeho modifikáciami, ak boli pri výpočte vykonané.

 Tabuľka č. 6

|  |  |  |
| --- | --- | --- |
| **Dlhodobá udržateľnosť** | **Vplyv na verejné financie** | **Poznámka** |
| d | d + 10 | d + 20 | d + 30 | d + 40 |
| Vplyv na výdavky v p. b. HDP |  |  |  |  |  |  |
| Vplyv na príjmy v p. b. HDP |  |  |  |  |  |  |
| Vplyv na bilanciu v p. b. HDP |  |  |  |  |  |  |

**Poznámka:**

Písmeno „d“ označuje prvý rok nasledujúcej dekády.

Tabuľka sa vypĺňa pre každé opatrenie samostatne. V prípade zavádzania viacerých opatrení sa vyplní aj tabuľka obsahujúca aj kumulatívny efekt zavedenia všetkých opatrení súčasne

**Analýza vplyvov na podnikateľské prostredie**

**Názov materiálu:** **Návrh zákona,** **ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony**

**Predkladateľ: Ministerstvo pôdohospodárstva a rozvoja vidieka Slovenskej republiky**

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

***K článku I:***

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **50 167 285** | **1 076 077** |
| ***Spolu = A+B+C+D+E*** | **50 167 285** | **1 076 077** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **50 167 285** | **1 076 077** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom)** | **Číslo normy**(zákona, vyhlášky a pod.) | **Lokalizácia(§, ods., čl.,...)** | **Pôvod regulácie:** SK/EÚ úplná harm./goldplating | **Účinnosť regulácie** | **Kategória dotk. subjektov** | **Počet dotk. subjektov spolu**  | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady) / Nemení sa | **1in2out celkom** | **Goldplating celkom** |
|
|
|
|
|
| 1 | Oboznámenie sa s reguláciou | nariadenie EÚ 2023/1115 | celé nariadenie | 2. EÚ úplná harmonizácia | 30.12.24 | všetci - hospodárske subjekty, obchodníci a splnomocnení zástupcovia |  37 173  | 146 | 5 430 000 | In (zvyšuje náklady) | 0 | 0 |
| 2 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-dovozcovia/vývozcovia všetkých výrobkov |  3 533  | 97 | 344 052 | In (zvyšuje náklady) | 0 | 0 |
| 3 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-dovozcovia/vývozcovia všetkých výrobkov |  985  | 195 | 191 844 | In (zvyšuje náklady) | 0 | 0 |
| 4 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-dovozcovia/vývozcovia všetkých výrobkov |  490  | 292 | 143 152 | In (zvyšuje náklady) | 0 | 0 |
| 5 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-dovozcovia/vývozcovia všetkých výrobkov |  871  | 390 | 339 281 | In (zvyšuje náklady) | 0 | 0 |
| 6 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-domáci producenti výrobkov z komodity drevo, hovädzí dobytok a sója, dovozcovia/vývozcovia všetkých výrobkov |  20 260  | 1 169 | 23 675 633 | In (zvyšuje náklady) | 0 | 0 |
| 7 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-dovozcovia/vývozcovia všetkých výrobkov |  264  | 5063,89 | 1336866,96 | In (zvyšuje náklady) | 0 | 0 |
| 8 | Sprístupnenie vyhlásenia náležitej starostlivosti v elektronickom systéme Európskej komisie | nariadenie EÚ 2023/1115 | čl.4 ods.2, Príloha II | 2. EÚ úplná harmonizácia | 30.12.24 | hospodárske subjekty-dovozcovia/vývozcovia všetkých výrobkov-denne podávané vyhlásenie |  70  | 5 064 | 354 472 | In (zvyšuje náklady) | 0 | 0 |
| 9 | Oznamovanie opodstatnených obáv a iných relevantných informácií o možnosti rizika nesúladu príslušným orgánom a obchodníkom | nariadenie EÚ 2023/1115 | čl.4 ods.5 | 2. EÚ úplná harmonizácia | 30.12.24 | hospodárske subjekty  |  336  | 37 | 12 270 | In (zvyšuje náklady) | 0 | 0 |
| 10 | Pomoc príslušným orgánom pri výkone dozoru vrátane dokumentácie a prístupu do priestorov | nariadenie EÚ 2023/1115 | čl.4 ods.6 | 2. EÚ úplná harmonizácia | 30.12.24 | hospodárske subjekty  |  794  | 122 | 96 652 | In (zvyšuje náklady) | 0 | 0 |
| 11 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | dovozcovia/vývozcovia výrobkov zo všetkých komodít |  3 533  | 6 | 21 503 | In (zvyšuje náklady) | 0 | 0 |
| 12 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | dovozcovia/vývozcovia výrobkov zo všetkých komodít |  985  | 12 | 11 990 | In (zvyšuje náklady) | 0 | 0 |
| 13 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | dovozcovia/vývozcovia výrobkov zo všetkých komodít |  490  | 18 | 8 947 | In (zvyšuje náklady) | 0 | 0 |
| 14 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | dovozcovia/vývozcovia výrobkov zo všetkých komodít |  871  | 24 | 21 205 | In (zvyšuje náklady) | 0 | 0 |
| 15 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | domáci producenti komodity hovädzí dobytok, sója, drevo a dovozcovia/vývozcovia výrobkov zo všetkých komodít |  20 260  | 73 | 1 479 727 | In (zvyšuje náklady) | 0 | 0 |
| 16 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | dovozcovia/vývozcovia výrobkov zo všetkých komodít |  264  | 316 | 83 554 | In (zvyšuje náklady) | 0 | 0 |
| 17 | Oznamovanie informácií o náležitej starostlivosti a referenčného čísla nižšie v reťazci | nariadenie EÚ 2023/1115 | čl.4 ods.7 | 2. EÚ úplná harmonizácia | 30.12.24 | dovozcovia/vývozcovia výrobkov zo všetkých komodít |  70  | 6 330 | 443 090 | In (zvyšuje náklady) | 0 | 0 |
| 18 | Splnomocnení zástupcovia-splnomocnenie, v úradnom jazyku alebo v angličtine, na predloženie vyhlásenia náležitej starostlivosti  | nariadenie EÚ 2023/1115 | čl.6 ods. 2 | 2. EÚ úplná harmonizácia | 30.12.24 | splnomocnení zástupcovia |  2 647  | 18 | 48 332 | In (zvyšuje náklady) | 0 | 0 |
| 19 | Náležitá starostlivosť- zhromažďovanie informácií - opis výrobku, množstvo výrobku, krajina produkcie | nariadenie EÚ 2023/1115 | čl.9 ods.1a)b) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 6 | 161 125 | In (zvyšuje náklady) | 0 | 0 |
| 20 | Náležitá starostlivosť- zhromažďovanie informácií - krajina pôvodu komodity, geolokalizácia plôch produkcie komodity a dátum produkcie, informácie o tom, že výrobky nespôsobujú odlesňovanie | nariadenie EÚ 2023/1115 | čl.9 ods.1 c)d)g) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 49 | 1 289 003 | In (zvyšuje náklady) | 0 | 0 |
| 21 | Náležitá starostlivosť- zhromažďovanie informácií - identifikácia dodávateľa a odberateľa | nariadenie EÚ 2023/1115 | čl.9 ods.1e)f) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 6 | 161 125 | In (zvyšuje náklady) | 0 | 0 |
| 22 | Náležitá starostlivosť- zhromažďovanie informácií - informácie, dokumenty, údaje o súlade s 11 oblasťami právnych predpisov krajiny produkcie komodity, z ktorej bol výrobok vyrobený | nariadenie EÚ 2023/1115 | čl.9 ods.1h) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 122 | 3 222 509 | In (zvyšuje náklady) | 0 | 0 |
| 23 | Posudzovanie rizika-priradenie rizika krajine produkcie komodity | nariadenie EÚ 2023/1115 | čl.10 ods.2a) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 6 | 161 125 | In (zvyšuje náklady) | 0 | 0 |
| 24 | Posudzovanie rizika-výskyt lesov v krajine produkcie komodity | nariadenie EÚ 2023/1115 | čl.10 ods.2b) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 6 | 161 125 | In (zvyšuje náklady) | 0 | 0 |
| 25 | Posudzovanie rizika-výskyt pôvodného obyvateľstva | nariadenie EÚ 2023/1115 | čl.10 ods.2c) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  6 712  | 6 | 40 852 | In (zvyšuje náklady) | 0 | 0 |
| 26 | Posudzovanie rizika-konzultácie s pôvodným obyvateľstvom | nariadenie EÚ 2023/1115 | čl.10 ods.2d) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  6 712  | 49 | 326 816 | In (zvyšuje náklady) | 0 | 0 |
| 27 | Posudzovanie rizika-tvrdenia pôvodného obyvateľstva o využívaní a vlastníctve | nariadenie EÚ 2023/1115 | čl.10 ods.2e) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  6 712  | 49 | 326 816 | In (zvyšuje náklady) | 0 | 0 |
| 28 | Posudzovanie rizika-rozšírenosť odlesňovania a degradácie lesa | nariadenie EÚ 2023/1115 | čl.10 ods.2f) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 6 | 161 125 | In (zvyšuje náklady) | 0 | 0 |
| 29 | Posudzovanie rizika-zdroj, spoľahlivosť a platnosť informácií uvedených podľa čl. 9 | nariadenie EÚ 2023/1115 | čl.10 ods.2g) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 49 | 1 289 003 | In (zvyšuje náklady) | 0 | 0 |
| 30 | Posudzovanie rizika-obavy z korupcie, falšovania, nedostatočného presadzovania práva, porušovania medzinárodného práva, ozbrojených konfliktov, sankcií  | nariadenie EÚ 2023/1115 | čl.10 ods.2h) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 49 | 1 289 003 | In (zvyšuje náklady) | 0 | 0 |
| 31 | Posudzovanie rizika- zložitý dodavateľský reťazec - ťažkosti pri identifikovaní plochy produkcie | nariadenie EÚ 2023/1115 | čl.10 ods.2i) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  6 712  | 122 | 817 039 | In (zvyšuje náklady) | 0 | 0 |
| 32 | Posudzovanie rizika-riziko zmiešavania s produktami nezámeho pôvodu alebo z vyššie rizikových krajín | nariadenie EÚ 2023/1115 | čl.10 ods.2j) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 49 | 1 289 003 | In (zvyšuje náklady) | 0 | 0 |
| 33 | Posudzovanie rizika-závery zo zasadnutí pracovných skupín EK | nariadenie EÚ 2023/1115 | čl.10 ods.2k) | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 6 | 161 125 | In (zvyšuje náklady) | 0 | 0 |
| 34 | Posudzovanie rizika-opodstatnené obavy a nedodržiavanie nariadenia v rámci obchodného reťazca v minulosti | nariadenie EÚ 2023/1115 | čl.10 ods.2l)  | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 6 | 161 125 | In (zvyšuje náklady) | 0 | 0 |
| 35 | Posudzovanie rizika-informácie o riziku, že výrobky sú nevyhovujúce | nariadenie EÚ 2023/1115 | čl.10 ods.2m)  | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 6 | 161 125 | In (zvyšuje náklady) | 0 | 0 |
| 36 | Posudzovanie rizika-doplňujúce informácie - certifikácia a iné systémy overovania treťou stranou | nariadenie EÚ 2023/1115 | čl.10 ods.2n)  | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia a obchodníci - VP |  26 473  | 6 | 161 125 | In (zvyšuje náklady) | 0 | 0 |
| 37 | Posudzovanie rizika - určenie stupňa rizika nesúladu produktov s nariadením | nariadenie EÚ 2023/1115 | čl.10 ods.4 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 9 | 241 688 | In (zvyšuje náklady) | 0 | 0 |
| 38 | Posudzovanie rizika - preskúmanie posúdenia rizika nesúladu produktov s nariadením | nariadenie EÚ 2023/1115 | čl.10 ods.4 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 9 | 241 688 | In (zvyšuje náklady) | 0 | 0 |
| 39 | Posúdenie rizika - sprístupnenie posúdenia príslušným orgánom | nariadenie EÚ 2023/1115 | čl.10 ods.4 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  794  | 122 | 96 652 | In (zvyšuje náklady) | 0 | 0 |
| 40 | Zmierňovanie rizika-dodatočné informácie alebo nezávíslé prieskumy, audity alebo prijatie iných opatrení vrátane podpory drobných poľnohospodárov cez budovanie kapacít a investícií | nariadenie EÚ 2023/1115 | čl.11 ods.1 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  1 225  | 304 | 372 792 | In (zvyšuje náklady) | 0 | 0 |
| 41 | Zmierňovanie rizika-politiky, kontroly a postupy na zmiernenie a riadenie rizík nesúladu | nariadenie EÚ 2023/1115 | čl.11 ods.2 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  1 225  | 304 | 372 792 | In (zvyšuje náklady) | 0 | 0 |
| 42 | Zmierňovanie rizika-preskúmanie zmiernenia rizika aspoň raz ročne | nariadenie EÚ 2023/1115 | čl.11 ods.3 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  1 225  | 9 | 11 184 | In (zvyšuje náklady) | 0 | 0 |
| 43 | Zmierňovanie rizika-sprístupnenie zmiernenia rizika príslušným orgánom | nariadenie EÚ 2023/1115 | čl.11 ods.3 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  110  | 9 | 1 004 | In (zvyšuje náklady) | 0 | 0 |
| 44 | Aktualizácia systému náležitej starostlivosti a záznam o aktualizácii | nariadenie EÚ 2023/1115 | čl.12 ods.2 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia  |  26 473  | 122 | 3 222 509 | In (zvyšuje náklady) | 0 | 0 |
| 45 | Uchovávanie systému náležitej starostlivosti 5 rokov | nariadenie EÚ 2023/1115 | čl.12 ods.5 | 2. EÚ úplná harmonizácia | 30.12.24 | hospodárske subjekty - domáci producenti výrobkov z komodity drevo, hovädzí dobytok a sója, dovozcovia všetkých výrobkov, vývozcovia |  26 473  | 6 | 161 125 | In (zvyšuje náklady) | 0 | 0 |
| 46 | Poskytovanie referenčného čísla príslušným orgánom | nariadenie EÚ 2023/1115 | čl.4 ods.8 | 2. EÚ úplná harmonizácia | 30.12.24 | MSP - domáci producenti výrobkov nižšie v reťazci |  3 969  | 9 | 36 235 | In (zvyšuje náklady) | 0 | 0 |
| 47 | Presvedčiť sa, že náležitá starostlivosť bola uplatnená v súlade s nariadením  | nariadenie EÚ 2023/1115 | čl.4 ods.9 | 2. EÚ úplná harmonizácia | 30.12.24 | VP domáci producenti výrobkov nižšie v reťazci a VP obchodníci |  60  | 9 | 548 | In (zvyšuje náklady) | 0 | 0 |
| 48 | Každoročne zverejňovať informácie o systéme náležitej starostlivosti | nariadenie EÚ 2023/1115 | čl.12 ods.3,4  | 2. EÚ úplná harmonizácia | 30.12.24 | VP - hospodárske subjekty a obchodníci |  60  | 110 | 6 573 | In (zvyšuje náklady) | 0 | 0 |
| 49 | Zhromažďovanie informácií o dodávke vrátane referenčného čísla | nariadenie EÚ 2023/1115 | čl.5 ods.3 | 2. EÚ úplná harmonizácia | 30.12.24 | obchodníci - MSP |  2 647  | 6 | 16 111 | In (zvyšuje náklady) | 0 | 0 |
| 50 | Uchovávanie informácií o dodávke 5 rokov | nariadenie EÚ 2023/1115 | čl.5 ods.4 | 2. EÚ úplná harmonizácia | 30.12.24 | obchodníci - MSP |  2 647  | 1 | 3 222 | In (zvyšuje náklady) | 0 | 0 |
| 51 | Oznamovanie opodstatnených obáv a iných relevantných informácií o možnosti rizika nesúladu príslušným orgánom a obchodníkom | nariadenie EÚ 2023/1115 | čl.5 ods.5 | 2. EÚ úplná harmonizácia | 30.12.24 | obchodníci - MSP |  34  | 6 | 207 | In (zvyšuje náklady) | 0 | 0 |
| 52 | Pomoc príslušným orgánom pri výkone dozoru vrátane dokumentácie a prístupu do priestorov | nariadenie EÚ 2023/1115 | čl.5 ods.6 | 2. EÚ úplná harmonizácia | 30.12.24 | obchodníci - MSP |  34  | 6 | 207 | In (zvyšuje náklady) | 0 | 0 |
| 53 |  Povinnosť viesť lesnú hospodársku evidenciu v elektronickej forme | zákon č. 326/2005 Z. z. o lesoch  | § 44 ods. 1 | 2. EÚ úplná harmonizácia | 30.12.24 | odborný lesný hospodár |  6 500  | 146 | 949 479 | Out (znižuje náklady) | 949 479 | 0 |
| 54 | Povinnosť predkladať ročnú lesnú evidenciu v elektronickej forme prostredníctvom Informačného systému lesného hospodárstva | zákon č. 326/2005 Z. z. o lesoch  | §44. ods.2 | 2. EÚ úplná harmonizácia | 30.12.24 | obhospodarovateľ lesa v súčinnosti s odborným lesným hospodárom |  5 200  | 24 | 126 597 | Out (znižuje náklady) | 126 597 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

Predkladaný návrh zákona neupravuje nové povinnosti hospodárskych subjektov a obchodníkov nad rámec povinností určených nariadením Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023) (ďalej len „nariadenie“), ktoré sa návrhom zákona implementuje. Pri výpočte dopadov na podnikateľské prostredie však identifikujeme jednotlivé ustanovenia nariadenia (EÚ) 2023/1115, ktoré zavádzajú nové povinnosti dotknutých hospodárskych subjektov a obchodníkov a identifikujeme ich dopad. Predmetom kalkulačky nákladov sú preto identifikované regulácie z nariadenia (EÚ) 2023/1115.

*Opatrenia (opisy regulácií) č. 1-54*

1. ***Oboznámenie sa s reguláciou***

Oboznámiť s reguláciou sa musia všetky hospodárske subjekty aj obchodníci. Nariadením sú dotknuté hospodárske subjekty: domáci producenti komodít hlavne hovädzieho dobytka/HD, dreva a sóje, dovozcovia príslušných komodít a výrobkov z nich z tretích krajín, domáce hospodárske subjekty nižšie v reťazci a vývozcovia ako aj obchodníci s príslušnými komoditami a výrobkami z nich. Niektoré hospodárske subjekty, postavené nižšie v  reťazci sú aj obchodníkmi (okrem výrobnej činnosti majú v Obchodnom registri SR zapísané aj činnosti ako sprostredkovanie, kúpa a predaj) ale sú započítavané iba v kategórii hospodárske subjekty.

Počet dotknutých subjektov - 37 173. Ide o 31 879 hospodárskych subjektov (podľa tabuľky nižšie) + 2 647 obchodníkov (podľa bodu 36) + 2 647 splnomocnených zástupcov (podľa bodu 6).

Počet hospodárskych subjektov 31 879 vychádza z prehľadov ŠVPS SR k novembru 2023 (pre komoditu hovädzí dobytok/HD ide o bitúnky, rozrábkarne, spracovateľské prevádzkarne), prehľadov ÚKSUP (pre pestovateľov osiva sóje), prehľadov od sekcie poľnohospodárstva MPRV SR (chovatelia hovädzieho dobytka a pestovatelia sóje podľa centrálnych registrov), databázy NLC - ročná evidencia výkonov podľa prílohy č. 7 k vyhláške Ministerstva pôdohospodárstva a rozvoja vidieka Slovenskej republiky č. 297/2011 Z. z. o lesnej hospodárskej evidencii v znení vyhlášky č. 321/2020 Z. z. (ďalej len „vyhláška o lesnej hospodárskej evidencii“), priemer za roky 2021, 2022 (obhospodarovatelia lesa), údajov FINSTAT (podľa SK NACE pre subjekty vyrábajúce pneumatiky a ostatné produkty z gumy a subjekty vyrábajúce produkty z dreva ako nábytok, drevostavby, píly, papier a celulózu) a prehľadov MF SR, Finančného riaditeľstva SR, Odboru colného za rok 2023 (všetky dovozy a vývozy výrobkov podľa prílohy I nariadenia za rok 2023 pre colné režimy (10, 22, 23, 40, 42, 44, 45, 48, 61, 63).

**Oboznámenie s reguláciou**

Veľkosť povinnosti – veľká. Regulácia je zložitá a veľkého rozsahu (má 42 strán vrátane príloh).

Elektronické splnenie – nie. Reguláciu treba študovať.

Frekvencia plnenia povinnosti – nepravidelná. Kvôli veľkému rozsahu povinností a zložitosti plnenia nepostačuje sa s nariadením oboznámiť jednorazovo.

|  |  |
| --- | --- |
| Dovoz príslušných komodít za rok 2023 | Vývoz príslušných komodít za rok 2023 |
| Komodita | Počet subjektov | Komodita | Počet subjektov |
| Dobytok | 28 | Dobytok | 51 |
| Kakao | 233 | Kakao | 54 |
| Káva | 92 | Káva | 15 |
| Palma olejná | 30 | Palma olejná | 6 |
| Kaučuk | 1 551 | Kaučuk | 397 |
| Sója | 29 | Sója | 3 |
| Drevo | 4 749 | Drevo | 966 |
| **Spolu** | **6 712** | **Spolu** | **1 492** |
| Domáca produkcia príslušných komodít – Zdroj 1 | Domáca produkcia príslušných komodít – Zdroj 2 |
| Komodita | počet subjektov | Komodita | počet subjektov |
| **Kakao**  | 36 | **Drevo** |  |
| **Káva**  | 71 | *obhospodarovatelia*  | *4 016* |
| **Palmový olej** | 2 | *nábytok* | *722* |
| **Sója**  |  | *drevostavby* | *32* |
| *pestovatelia sóje* | *1 601* | *prvospracovatelia* | *264* |
| *dodávatelia osiva* | *24* | *ostatná výroba z dreva* | *1 851* |
| **Hovädzí dobytok** |  | *papier a celulóza* | *308* |
| *bitúnky* | *112* |  | **7 193** |
| *farmy* | *14 005* |  |  |
| *rozrábkarne* | *231* | **HS spolu** | **31 879** |
| *sprac. prevádzkarne* | *200* | **HS - D/V/DP**  | **27 850** |
| **Kaučuk** |  | **HS - DP**  | **19 646** |
| *pneumatiky* | *21* | **HS - D/V** | **8 204** |
| *ostatné* | *179* | **HS nižšie v reťazci** | **4 029** |
| Spolu: | **16 482** |

*Zdroj 1 – Štátna veterinárna potravinová správa, Ústredný kontrolný a skúšobný ústav poľnohospodársky, Ministerstvo pôdohospodárstva a rozvoja vidieka SR - Sekcia poľnohospodárstva, Zdroj 2 – Národné lesnícke centrum, Finstat*

*Zdroj – Dovoz: Finančné riaditeľstvo Slovenskej republiky*

D/V/DP - dovozcovia/vývozcovia/domáca produkcia sóje, hovädzieho dobytka a dreva

1. ***3. 4. 5. 6. 7. 8. Sprístupnenie vyhlásenia náležitej starostlivosti v elektronickom systéme Európskej komisie podľa rozdielnej frekvencie zaťaženia***

Povinnosť hospodárskych subjektov pred každým umiestnením dodávky príslušných výrobkov na trhu EÚ a pred ich vývozom (vrátane domácej produkcie) sprístupniť vyhlásenie náležitej starostlivosti v elektronickom systéme EÚ. Náležitosti vyhlásenia určuje príloha II nariadenia. Podľa prílohy II je potrebné identifikovať kto umiestňuje na trhu, čo umiestňuje, množstvo, krajinu produkcie, geolokácie pozemkov produkcie komodity a čestné prehlásenie súladu s nariadením.

Počet dotknutých subjektov - 26 473. Ide o subjekty ktoré podávajú vyhlásenie náležitej starostlivosti/DDS/due deligence statement. Podľa prehľadu v bode 1 ide o domácich prvovýrobcov HD (14 005) , dreva (4 016) a sóje (1 625) a dovozcov/vývozcov 6 827. Počet dovozcov/vývozcov sa oproti prehľadu v bode 1 znižuje o subjekty dovážajúce malé množstvá, kde je predpoklad, že ide o vlastnú spotrebu. Počet subjektov je uvádzaný podľa rozdielnej frekvencie plnenia.

***Vypracovanie dokumentu, správy, potvrdenia, dokladu, zmluvy*** – príprava podkladov na zápis vyhlásenia náležitej starostlivosti do elektronického systému podľa nariadenia.

Veľkosť povinnosti – štandardná – ide o značný rozsah údajov uvedený v Prílohe II, vrátane geolokácie pozemkov na ktorých boli komodity dopestované. Pozemky je potrebné identifikovať súradnicami hraničných bodov polygónu ak ide o pozemky väčšie ako 4 ha, inak bodom geolokáciou. Identifikujú všetky pozemky z ktorých pochádza komodita obsiahnutá v príslušnom výrobku (každé zrnko kávy z nákladu). Pri subjektoch, ktoré sprístupňujú DDS na dennej báze sa počíta s minimálnym zaťažením 120 min. počas 251 dní čo je 30 120 min.

Elektronické splnenie – možné. Napríklad geolokácia pozemkov domácej produkcie dreva bude umožnená cez Informačný systém lesného hospodárstva, ktorý hospodárskemu subjektu po identifikovaní pozemkov ponúkne záznam v požadovanom formáte GeoJason. Následne bude potrebné aby hospodársky subjekt tento záznam prekopíroval do príslušnej kolónky informačného systému podľa nariadenia.

***Zápis alebo aktualizácia údajov v registri/evidencii –*** vlastný zápis vyhlásenia náležitej starostlivosti do elektronického systému podľa nariadenia.

Veľkosť povinnosti – štandardná nakoľko ide o vpisovanie značného rozsahu údajov uvedených v Prílohe II do elektronického systému. V prípade že sa náležitá starostlivosť vedie písomne, tieto údaje bude potrebné do elektronického systému prepísať. Hlavne pri dovozoch sa bude geolokácia zadávať priamo v elektronickom systéme. Pri subjektoch ktoré sprístupňujú DDS na dennej báze sa počíta s minimálnym zaťažením 30 min. počas 251 dní čo je 7 530 min.

Elektronické splnenie – povinné podľa čl. 33 nariadenia.

Frekvencia plnenia povinností – rôzna:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | Počet dovozcov a vývozcov z/do EÚ za rok 2023 | Frekvencia podávania colných vyhlásení |  | Počet domácich subjektov - prvovýrobcov  | Frekvencia podávania DDS |  | **Počet subjektov podávajúcich DDS spolu** | **frekvencia podávania DDS** |
|  | 3 533 | 1x do roka |  | 19 646 | mesačne |  | **3 533** | **1x do roka** |
|  | 985 | 2x do roka |  |  |  |  | **985** | **2x do roka** |
|  | 490 | 3x do roka |  |  |  |  | **490** | **3x do roka** |
|  | 871 | štvrťročne |  |  |  |  | **871** | **štvrťročne** |
|  | 614 | mesačne |  |  |  |  | **20 260** | **mesačne** |
|  | 264 | týždenne |  |  |  |  | **264** | **týždenne** |
|  | 70 | denne\* |  |  |  | **70** | **denne** |
|  | **Spolu: 6 827** |  |  |  | **Spolu: 26 473** |

*\* 1 až 20 vyhl./deň*

1. ***Oznamovanie opodstatnených obáv a iných relevantných informácií o možnosti rizika nesúladu príslušným orgánom a obchodníkom.***

Povinnosť hospodárskych subjektov oznamovať riziko nesúladu ich výrobkov s nariadením ak sa o ňom dozvedia po ich umiestnení na trhu EÚ.

Počet dotknutých subjektov - 336. Počet je odvodený z údajov SLDI, ktorá v roku 2022 dostala 48 podnetov o možnom porušení nariadenia Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 295, 12. 11. 2010) v platnom znení (údaj z Výročnej správy SLDI za rok 2022, str. 45), ktoré sa týkajú komodity drevo. 48 podnetov x 7 komodít = 336 podnetov.

***Poskytnutie informácie, oznámenie, vyhlásenie***

Veľkosť povinnosti – štandardná.

Elektronické splnenie – možné.

Frekvencia plnenia povinnosti – nepravidelne. Nedá sa odhadnúť.

1. ***Pomoc príslušným orgánom pri výkone dozoru vrátane dokumentácie a prístupu do priestorov***

Povinnosť hospodárskych subjektov poskytnúť súčinnosť príslušným orgánom pri výkone dozorov vrátane vstupu do priestorov a dokumentácie.

Počet dotknutých subjektov - 794**.** Počet vychádza z povinnosti určenej nariadením. Ide o povinnosť príslušných orgánov vykonať dozor u minimálne 3% hospodárskych subjektov (čl. 15 ods. 8 a čl. 29 ods. 2 nariadenia). Počet hospodárskych subjektov dotknutých nariadením je podľa bodu 2 - 26473 z čoho sú 3% 794 subjektov u ktorých je potrebné vykonať dozor teda aj minimálny počet dozorov.

***Poskytnutie súčinnosti***

Veľkosť povinnosti – veľká. Zo skúseností SLDI pri implementácií nariadenia pre komoditu drevo ide priemerne o viac ako 2-dňové dozory.

Elektronické splnenie – možné. V určitej fáze dozorov postačuje elektronické zaslanie preverovanej dokumentácie.

Frekvencia plnenia povinnosti – 1 x ročne. Nepredpokladáme u jedného subjektu viac dozorov za rok.

1. ***12. 13. 14. 15. 16. 17. Oznamovanie informácii o náležitej starostlivosti a referenčného čísla nižšie v reťazci spracované podľa rozdielnej frekvencie plnenia povinností***

Povinnosť hospodárskych subjektov poskytnúť hospodárskym subjektom nižšie v spracovateľskom reťazci referenčné číslo vyhlásenia náležitej starostlivosti ku dodávke, ktorú im zaslali. Referenčné číslo vyhlásenia náležitej starostlivosti pridelí centrálny elektronický systém EÚ. Povinnosť je zameraná na  dosledovateľnosť výrobkov v rámci obchodného reťazca. V rámci tejto povinnosti subjekt oznamuje aj informácie potvrdzujúce, že jeho systém náležitej starostlivosti je v súlade s nariadením.

Počet dotknutých subjektov -  **26 473**. Podľa prehľadu v bode 2.

***Poskytnutie informácie, oznámenie, vyhlásenie***

Veľkosť povinnosti – malá. Napríklad email obchodníkovi alebo hospodárskemu subjektu nižšie v reťazci s uvedením referenčného čísla a  údajov z náležitej starostlivosti, ktoré potvrdia správnosť jej vykonania. Pri subjektoch, ktoré sprístupňujú DDS na dennej báze (podľa prehľadu v bode 2) sa počíta so 600 min. týždenne.

Elektronické splnenie – možné.

Frekvencia plnenia povinnosti – rovnaká ako v bode 2 nakoľko sa oznamuje subjektom nižšie v spracovateľskom reťazci každé pridelené referenčné číslo vyhlásenia náležitej starostlivosti.

1. ***Splnomocnení zástupcovia - splnomocnenie, v úradnom jazyku alebo v angličtine, na predloženie vyhlásenia náležitej starostlivosti***

Hospodársky subjekt má možnosť na sprístupnenie vyhlásenia náležitej starostlivosti (ktoré sa vykoná v centrálnom elektronickom systéme EÚ) splnomocniť zástupcu. Kópia splnomocnenia, ktorú na požiadanie príslušného orgánu predkladá splnomocnený zástupca musí byť v úradnom jazyku členského štátu alebo v angličtine. Nepredpokladáme, že splnomocnenie bude v inom jazyku ako v slovenčine alebo angličtine, preto neodhadujeme počet subjektov dotknutých nákladmi na preklad a ich výšku nákladov.

Počet dotknutých subjektov -   2 647. K problematike nie sú žiadne skúsenosti. Odhadujeme, že záujem o splnomocnenie bude mať 10% z počtu 26 473 hospodárskych subjektov povinných sprístupniť náležitú starostlivosť, ktoré sú uvedené v bode 2.

***Vypracovanie dokumentu, správy, potvrdenia, dokladu, zmluvy***

Veľkosť povinnosti – štandardná. Pôjde o prípravu cca 1 stránkového dokumentu s podpismi dvoch zmluvných strán.

Elektronické splnenie – možné.

Frekvencia plnenia povinnosti – jednorázovo. Splnomocnenie na zastupovanie konkrétneho hospodárskeho subjektu konkrétnym splnomocnencom sa vypracuje 1x.

1. ***Náležitá starostlivosť - zhromažďovanie informácií - opis výrobku, množstvo výrobku, krajina produkcie***

Povinnosť hospodárskeho subjektu viesť aj systém náležitej starostlivosti. Ide o inú povinnosť ako sprístupňovanie vyhlásenia náležitej starostlivosti v centrálnom elektronickom systéme EÚ. Systém náležitej starostlivosti sa skladá z 3 krokov: 1. zhromažďovanie informácií o výrobkoch uvádzaných na trh EÚ, 2. vyhodnocovanie rizika nesúladu týchto výrobkov s nariadením na základe zhromaždených informácií a ak je potrebné 3. zmierňovanie zisteného rizika. Charakter týchto troch krokov systému náležitej starostlivosti podrobne určujú jednotlivé ustanovenia nariadenia v článku 9, 10, 11 a 12.

Prvý krok – zhromažďovanie informácií identifikuje osem (a-h) informácií rôzneho charakteru, ktoré je hospodársky subjekt povinný zhromažďovať. Informácie o výrobku zamerané na **opis výrobku** a určenie **množstva výrobku** (čl. 9 ods. 1 a) b)) sa zisťujú súčasne, preto sú uvedené ako jedna povinnosť.

Počet dotknutých subjektov - 26 473 podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne. Podľa čl. 12 ods. 2 nariadenia sa systém náležitej starostlivosti preskúma aspoň raz ročne.

1. ***Náležitá starostlivosť - zhromažďovanie informácií - krajina pôvodu komodity, geolokalizácia plôch produkcie komodity a dátum produkcie, informácie o tom, že výrobky nespôsobujú odlesňovanie***

Povinnosť hospodárskeho subjektu ako v bode 7. Informácie o výrobku, zamerané na **krajinu produkcie komodity** z ktorej bol výrobok vyrobený, **geolokácie pozemku** komodity a informácie o tom, že **výrobok nespôsobil odlesňovanie** (čl. 9 ods. 1 písm. c), d) a g) nariadenia) sa zisťujú súčasne, preto sú uvedené ako jedna povinnosť.

Počet dotknutých subjektov - 26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – štandardná. Okrem geolokačných údajov pozemku produkcie komodity, ktoré sa uvádzajú aj vo vyhlásení náležitej starostlivosti, sa zisťuje a zapisuje dátum alebo časový rozsah produkcie komodity.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 12 ods. 2 nariadenia sa systém náležitej starostlivosti preskúma aspoň raz ročne.

1. ***Náležitá starostlivosť - zhromažďovanie informácií - identifikácia dodávateľa a odberateľa***

Povinnosť hospodárskeho subjektu ako v bode 7. Informácie o výrobku, zamerané na identifikovanie subjektov **od koho bol výrobok kúpený a komu bol predaný** (čl. 9 ods. 1 písm. e) a f) nariadenia) spolu súvisia, preto sú uvedené ako jedna povinnosť.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 12 ods. 2 nariadenia sa systém náležitej starostlivosti preskúma aspoň raz ročne.

1. ***Náležitá starostlivosť - zhromažďovanie informácií - informácie, dokumenty, údaje o súlade s 11 oblasťami právnych predpisov krajiny produkcie komodity, z ktorej bol výrobok vyrobený***

Povinnosť hospodárskeho subjektu ako v bode 7. Informácie o výrobku, zamerané na získavanie informácií, dokumentov alebo údajov o súlade produkcie komodity s 11 oblasťami právnych predpisov krajiny produkcie komodity z ktorej bol výrobok vyrobený (čl. 9 ods. 1 písm. h) nariadenia). Podľa čl. 2 ods. 40 nariadenia ide o nasledovné oblasti práva: **využívanie pozemkov, ochrana životného prostredia, pravidlá týkajúce sa lesov vrátane obhospodarovania lesov a ochrany biodiverzity, ak priamo súvisia s ťažbou, práva tretích strán, pracovné práva, ľudské práva chránené podľa medzinárodného práva, zásada slobodného a predchádzajúceho a informovaného súhlasu (EPIC) ustanovenú v Deklarácii OSN o právach pôvodného obyvateľstva, daňovú, protikorupčnú, obchodnú a colnú.**

Počet dotknutých subjektov - 26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – veľká nakoľko podľa čl. 2 ods. 40 nariadenia ide o získavanie informácií, dokumentov alebo údajov o súlade produkcie komodity až z 11 oblastí práva.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 12 ods. 2 nariadenia sa systém náležitej starostlivosti preskúma aspoň raz ročne.

1. ***Posudzovanie rizika - priradenie rizika krajine produkcie komodity***

Povinnosť hospodárskeho subjektu ako v bode 7. Posudzovanie rizika podľa kritéria: priradenie rizika príslušnej krajine produkcie komodity. **Krajiny** alebo ich časti podľa rizika odlesňovania ako **nízkorizikové, štandardné a vysokorizikové** určí Európska komisia vykonávacím predpisom (čl. 29 nariadenia).

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá – preverovanie vo vykonávacom predpise Európskej komisie.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - výskyt lesov v krajine produkcie komodity***

Povinnosť hospodárskeho subjektu ako v bode 7. Posudzovanie rizika podľa kritéria: **výskyt lesov v krajine produkcie** alebo jej časti. Vyhľadávanie a zaznamenanie výskytu lesov z verejne dostupných informácií napr. cez nástroj EK – Observatory. Ide o Stredisko EÚ pre monitorovanie odlesňovania a degradácie lesov, ktorého web. prehľady sú verejne dostupné.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá – Observatory má vytvorený uľahčujúci nástroj posudzovania výskytu lesov špecificky pre nariadenie.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - výskyt pôvodného obyvateľstva***

Povinnosť hospodárskeho subjektu ako v bode 7. Posudzovanie rizika podľa kritéria: **výskyt pôvodného obyvateľstva v krajine produkcie** alebo jej častiach. Výskyt pôvodného obyvateľstva v krajine produkcie komodity a jej častiach je možné preveriť z verejne dostupných zdrojov napr. The Indigenous World 2022.

Počet dotknutých subjektov -   6 712 – dovozcovia podľa prehľadu v bode 1. V SK aj v iných členských štátoch EÚ sa pôvodné obyvateľstvo nerozlišuje.

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

The Indigenous World 2022

[eyJ0eXAiOiJKV1QiLCJhbGciOiJIUzI1NiJ9.eyJzdWIiOiJpd2dpYS1ib29rLXRoZS1pbmRpZ2Vub3VzLXdvcmxkLTIwMjItZW5nIiwiaWF0IjoxNjUxMTM5NTg1LCJleHAiOjE2NTEyMjU5ODV9.jRnv3PeantfRZtJg4jph8xdshK5Mh25Z3hlcPs9As\_U (iwgia.org)](https://www.iwgia.org/doclink/iwgia-book-the-indigenous-world-2022-eng/eyJ0eXAiOiJKV1QiLCJhbGciOiJIUzI1NiJ9.eyJzdWIiOiJpd2dpYS1ib29rLXRoZS1pbmRpZ2Vub3VzLXdvcmxkLTIwMjItZW5nIiwiaWF0IjoxNjUxMTM5NTg1LCJleHAiOjE2NTEyMjU5ODV9.jRnv3PeantfRZtJg4jph8xdshK5Mh25Z3hlcPs9As_U)

|  |  |
| --- | --- |
| **Africa**Algeria BotswanaBurundiCameroonDemocratic Republic of the Congo (DRC)KenyaLibyaMoroccoNamibiaRepublic of the CongoSouth Africa Tanzania Tunisia Uganda Zimbabwe **Asia**Bangladesh Cambodia China India Japan Laos Malaysia Myanmar Nepal Philippines Taiwan Thailand Vietnam West Papua  | **Central and South America and the Caribbean**Argentina Bolivia Brazil Chile Colombia Costa Rica Ecuador Guatemala Guyana Mexico Nicaragua Panama Paraguay Peru Rapa Nui (Easter Island) Suriname Venezuela **The Arctic**Kalaallit Nunaat (Greenland) Sápmi **Central and Eastern Europe, Russian Federation, Central Asia and** **Transcaucasia**Israel Palestine Russia **North America**Canada United States of America **The Pacific**Aotearoa (New Zealand) Australia French Polynesia Hawai’i Kanaky (New Caledonia) Papua New Guinea Samoa  |

1. ***Posudzovanie rizika - konzultácie s pôvodným obyvateľstvom***

Povinnosť hospodárskeho subjektu ako v bode 7. Posudzovanie rizika podľa kritéria: **konzultácie** a spolupráca v dobrej viere **s pôvodným obyvateľstvom** v krajine produkcie alebo jej častiach. Výskyt pôvodného obyvateľstva v krajine produkcie komodity a jej častiach je možné preveriť z verejne dostupných zdrojov napr. The Indigenous World 2022. Získanie informácie o konzultáciách s pôvodným obyvateľstvom je možné napríklad prostredníctvom subjektov, ktoré územie využívajú na produkciu príslušných komodít alebo organizácií, ktoré obhajujú záujmy pôvodného obyvateľstva.

Počet dotknutých subjektov -   6 712 – dovozcovia podľa prehľadu v bode 1. V SK aj v iných členských štátoch EÚ sa pôvodné obyvateľstvo nerozlišuje.

***Evidencia a vedenie dokumentácie***

Veľkosť povinnosti – štandardná. Získanie informácií si vyžaduje kontaktovať relevantné organizácie a zoskupenia a komunikovať s nimi.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - tvrdenia pôvodného obyvateľstva o využívaní a vlastníctve***

Povinnosť hospodárskeho subjektu ako v bode 7. Posudzovanie rizika podľa kritéria: **existencia** náležite odôvodnených **tvrdení pôvodného obyvateľstva** na základe objektívnych a overiteľných informácií **týkajúcich sa využívania alebo vlastníctva** oblastí využívanej na účely produkcie príslušnej komodity. Získanie objektívnych a overiteľných informácií o tvrdeniach pôvodného obyvateľstva, ktoré sa týkajú ich využívania a vlastníctva na účely produkcie príslušnej komodity je možné napríklad prostredníctvom organizácií, ktoré obhajujú ich záujmy.

Počet dotknutých subjektov -   6 712 – dovozcovia podľa prehľadu v bode 1. V SK aj v iných členských štátoch EÚ sa pôvodné obyvateľstvo nerozlišuje.

***Evidencia a vedenie dokumentácie***

Veľkosť povinnosti – štandardná. Získanie informácií si vyžaduje kontaktovať relevantné organizácie a zoskupenia a komunikovať s nimi.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - rozšírenosť odlesňovania a degradácie lesa***

Povinnosť hospodárskeho subjektu ako v bode 7. Posudzovanie rizika podľa kritéria: **rozšírenosť odlesňovania alebo degradácie lesa** v krajinách produkcie komodity alebo v jej častiach. Rozšírenosť odlesňovania a degradácie lesa je možné posúdiť z verejne dostupných informácií napr. cez nástroj EK – Observatory. Ide o Stredisko EÚ pre monitorovanie odlesňovania a degradácie lesov, ktorého web. prehľady sú verejne dostupné.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá. Informácie z verejne dostupných zdrojov.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - zdroj, spoľahlivosť a platnosť informácií uvedených podľa čl. 9 nariadenia***

Povinnosť hospodárskeho subjektu ako v bode 7. Posudzovanie rizika podľa kritéria: **zdroj, spoľahlivosť a platnosť informácií** uvedených v článku 9 ods. 1 nariadenia a odkazy na inú dostupnú dokumentáciu týchto informácií. Pri tomto kritériu treba vyhodnotiť vierohodnosť informácií zozbieranú v 1. kroku systému náležitej starostlivosti.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – štandardná. Vyhodnocovanie vierohodnosti minimálne 8 informácií, dokumentov alebo údajov.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - obavy z korupcie, falšovania, nedostatočného presadzovania práva, porušovania medzinárodného práva, ozbrojených konfliktov, sankcií***

Povinnosť hospodárskeho subjektu ako v bode 7. Posudzovanie rizika podľa kritéria: **obavy v súvislosti s krajinou produkcie alebo krajinou pôvodu** alebo jej časťami, ako je napríklad úroveň **korupcie**, rozšírenosť **falšovania** dokumentov a údajov, **nedostatočné presadzovanie práva**, **porušovanie medzinárodného práva** v oblasti ľudských práv, **ozbrojené konflikty**, alebo existencia **sankcií** uložená Bezpečnostnou radou OSN alebo Radou EÚ. Treba posúdiť napríklad index korupcie krajiny alebo či sú na krajinu uvalené sankčné mechanizmy a pod.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – štandardná. Vyhľadávanie 8 informácií rôzneho charakteru z rôznych verejne dostupných zdrojov.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - zložitý dodávateľský reťazec - ťažkosti pri identifikovaní plochy produkcie***

Povinnosť hospodárskeho subjektu ako v bode 7. Posudzovanie rizika podľa kritéria: **zložitosť príslušného dodávateľského reťazca** a štádium spracovania príslušných výrobkov, **najmä ťažkosti pri priraďovaní príslušných výrobkov k plochám pozemku**, kde boli príslušné komodity vyprodukované. Čím dlhší dodávateľský reťazec, tým väčšie riziko nesprávneho určenia pozemku produkcie komodity.

Počet dotknutých subjektov -   6 712 – dovozcovia podľa prehľadu v bode 1. Dovozcovia musia pred umiestnením na trh EÚ zisťovať celý dodávateľský reťazec. Domáci producenti sóje, HD a dreva dodávateľský reťazec určovať nemusia, nakoľko oni sú prvotní producenti.

***Evidencia a vedenie dokumentácie***

Veľkosť povinnosti – veľká. Zisťovanie dodávateľského reťazca je zložité a časovo náročné s ohľadom na ochranu obchodného tajomstva.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - riziko zmiešavania s produktami neznámeho pôvodu alebo z vyššie rizikových krajín***

Povinnosť hospodárskeho subjektu ako v bode 7. Posudzovanie rizika podľa kritéria: **riziko obchádzania nariadenia alebo zmiešavania s príslušnými výrobkami neznámeho pôvodu** alebo vyprodukovaných v oblastiach kde došlo alebo dochádza k odlesňovaniu alebo degradácii lesov.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – štandardná. Posúdenie možnosti obchádzania nariadenia je zložitejšie pri dovozoch, kde je dlhší dodávateľský reťazec.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - závery zo zasadnutí pracovných skupín EK***

Povinnosť hospodárskeho subjektu ako v bode 7. Posudzovanie rizika podľa kritéria: **závery zo zasadnutí expertných skupín Komisie,** ktoré podporujú vykonávanie tohto nariadenia a ktoré sú uverejňované v registri expertných skupín Komisie. V súčasnosti ide o Expertnú skupinu Komisie/platforma viacerých zainteresovaných strán pre ochranu a obnovu svetových lesov vrátane nariadenia EÚ o dreve a nariadenia FLEGT (E03282) [Register expertných skupín Komisie a iných podobných subjektov (europa.eu)](https://ec.europa.eu/transparency/expert-groups-register/screen/expert-groups/consult?lang=en&groupId=3282&fromMeetings=true&meetingId=23741).

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - opodstatnené obavy a nedodržiavanie nariadenia v rámci obchodného reťazca v minulosti***

Povinnosť hospodárskeho subjektu ako v bode 7. Posudzovanie rizika podľa kritéria: **opodstatnené obavy predložené podľa článku 31 a informácie o nedodržiavaní tohto nariadenia v minulosti zo strany hospodárskych subjektov alebo obchodníkov v rámci príslušného dodávateľského reťazca.**

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - informácie o riziku, že výrobky sú nevyhovujúce***

Povinnosť hospodárskeho subjektu ako v bode 7. Posudzovanie rizika podľa kritéria: **všetky informácie, ktoré by poukazovali na riziko, že príslušné výrobky sú nevyhovujúce.**

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - doplňujúce informácie - certifikácia a iné systémy overovania treťou stranou***

Povinnosť hospodárskeho subjektu ako v bode 7. Posudzovanie rizika podľa kritéria: **doplňujúce informácie o súlade s týmto nariadením**, ktoré môžu zahŕňať informácie poskytované prostredníctvom **certifikácie** alebo iných systémov overených treťou stranou vrátane dobrovoľných schém uznaných Komisiou podľa článku 30 ods. 5 smernice Európskeho parlamentu a Rady (EÚ) 2018/2001 (21), za predpokladu, že dané informácie spĺňajú požiadavky stanovené v článku 9 tohto nariadenia.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Evidencia a vedenie dokumentácie***

Veľkosť povinnosti – malá.

Elektronické splnenie – možné.

Frekvencia plnenia povinnosti – minimálne 1x ročne - podľa čl. 10 ods. 4 nariadenia sa posúdenia rizika preskúmajú aspoň raz ročne.

1. ***Posudzovanie rizika - určenie stupňa rizika nesúladu produktov s nariadením***

Povinnosť hospodárskeho subjektu ako v bode 7. Posudzovanie rizika – **určenie stupňa rizika nesúladu s nariadením,** teda či komodity z ktorých je príslušný výrobok vyrobený alebo ich obsahu spôsobili odlesňovanie a či sú tieto komodity vyprodukované v súlade s právnymi predpismi krajiny produkcie komodity. Určenie či ide o žiadne až zanedbateľné riziko alebo o viac ako zanedbateľné riziko a zdokumentovanie tohto určenia.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Overenie súladu***

Veľkosť povinnosti – malá. Vyhodnotenie 14 kritérií čl. 10 ods. 2 písm. a) až n) nariadenia.

Elektronické splnenie – možné.

Frekvencia plnenia povinnosti – minimálne 1x ročne - Určené ustanovením čl. 10 ods. 4 nariadenia.

1. ***Posudzovanie rizika - preskúmanie posúdenia rizika nesúladu produktov s nariadením***

Povinnosť hospodárskeho subjektu ako v bode 7. Posudzovanie rizika – **Preskúmanie vyhodnotenia či ide o žiadne až zanedbateľné riziko** alebo o viac ako zanedbateľné riziko nesúladu príslušného výrobku s nariadením, ktoré sa **zdokumentuje** tak aby bolo preukázané **akým spôsobom boli informácie skontrolované** podľa jednotlivých kritérií.

Počet dotknutých subjektov -   26 473 - podľa prehľadu v bode 1 ide o domácich prvovýrobcov HD (14 005), dreva (4 016) a sóje (1 625) a podľa prehľadu v bode 2 o dovozcov /vývozcov (6 827).

***Overenie súladu***

Veľkosť povinnosti – malá. Preskúmanie vyhodnotenia 14 kritérií čl. 10 ods. 2 písm. a) – n) nariadenia.

Elektronické splnenie – možné.

Frekvencia plnenia povinnosti – minimálne 1x ročne - Určené ustanovením čl. 10 ods. 4 nariadenia.

1. ***Posúdenie rizika - sprístupnenie posúdenia príslušným orgánom***

Povinnosť hospodárskych subjektov **poskytnúť súčinnosť príslušným orgánom** pri výkone dozorov vrátane preukazovania akým spôsobom boli získané informácie skontrolované podľa kritérií na posúdenie rizika a ako určili stupeň rizika.

Počet dotknutých subjektov - 794**.** Počet vychádza z povinnosti určenej nariadením. Ide o povinnosť príslušných orgánov vykonať dozor u 3% hospodárskych subjektov (čl. 15 ods. 8 a čl. 29 os. 2 nariadenia). Počet hospodárskych subjektov dotknutých nariadením je podľa bodu 2 - 26 473 z čoho sú 3% 794 dozorov.

***Poskytnutie súčinnosti***

Veľkosť povinnosti – veľká. Zo skúseností SLDI pri implementácií nariadenia pre komoditu drevo ide priemerne o viac ako 2-dňové dozory.

Elektronické splnenie – možné. V určitej fáze dozorov postačuje elektronické zaslanie preverovanej dokumentácie.

Frekvencia plnenia povinnosti – 1 x ročne. Vychádza z povinností uvedených vyššie.

1. ***Zmierňovanie rizika - dodatočné informácie alebo nezávislé prieskumy, audity alebo prijatie iných opatrení vrátane podpory drobných poľnohospodárov cez budovanie kapacít a investícií***

Odôvodnenie ako pri bode 7. Tretí krok náležitej starostlivosti - zmierňovanie rizika sa vykonáva **len v prípadoch, ak sa preukázalo, že existuje väčšie ako zanedbateľné riziko**, že komodity z ktorých sú vyrobené príslušné výrobky spôsobili odlesňovanie alebo komodity neboli vyprodukované v súlade s právnymi predpismi krajiny produkcie komodity. Pri zmierňovaní rizika sa získavajú **dodatočné informácie**, údaje alebo dokumenty, vykonávajú sa **nezávislé audity** alebo sa prijímajú iné opatrenia týkajúce sa požiadaviek na informácie **vrátane podpory drobných poľnohospodárov** cez budovanie kapacít a investícií.

Počet dotknutých subjektov - 1 225. Zmierňovanie rizika sa musí vykonať, ak je vyššie ako zanedbateľné riziko nesúladu s nariadením. Vyššie ako zanedbateľné riziko nesúladu s nariadením bude hlavne pri výrobkoch, ktoré boli vyrobené z komodít vyprodukovaných v krajinách s vysokým rizikom odlesňovania. Tieto krajiny podľa čl. 29 nariadenia určí Európska komisia implementačným predpisom. Nakoľko Európska komisia neposkytuje informácie o ktoré krajiny by malo ísť, pri výpočtoch počtu dotknutých hospodárskych subjektov sa vychádza z orientačných mapových podkladov Európskej komisie [Lesnícke observatórium EÚ (europa.eu)](https://forest-observatory.ec.europa.eu/forest/ghm) – Globálna mapa zmien lesného porastu a ich hnacích síl. Vytypovalo sa 12 krajín, ktoré vizuálne vykazujú najviac odlesňovania najmä za účelom poľnohospodárskej expanzie a požiarov. Ide o **Nigériu/NG, Demokratickú republiku Kongo/CD , Rwandu/RW, Burundi/BI, Kolumbiu/CO, Brazíliu/BR, Bolíviu/BO, Peru/PE, Čínu/CN, Mjanmarsko/MM, Laos/LA a Kambodžu/KH**. Z poskytnutých výstupov Colnej a finančnej správy SR, ktoré nie sú verejne dostupným dokumentom, sa určilo, že z dotknutých krajín doviezlo príslušné výrobky uvedené v prílohe I nariadenia 1 225 hospodárskych subjektov.

***Zmena vnútorných procesov***

Veľkosť povinnosti – veľká – Vyžadujú sa dodatočné informácie alebo audity alebo prijatie opatrení.

Elektronické splnenie – možné.

Frekvencia plnenia povinnosti – 1x ročne podľa čl.12 ods. 2 – Hospodárske subjekty preskúmajú systém náležitej starostlivosti aspoň raz ročne.

1. ***Zmierňovanie rizika - politiky, kontroly a postupy na zmiernenie a riadenie rizík nesúladu***

**Odôvodnenie ako pri bode 7 a 27. Pre veľké podniky sa zavádza aj povinnosť, že postupy na zmiernenie rizika musia zahŕňať primerané vnútorné politiky** ako napríklad modelové postupy riadenia rizík, podávanie správ, vedenie záznamov, vymenovanie pracovníka zodpovedného za dodržiavanie predpisov a nezávislý audit na kontrolu týchto vnútorných politík.

Počet dotknutých subjektov - 1 225, tak ako v bode 27.

***Zmena vnútorných procesov***

Veľkosť povinnosti – veľká – Vyžadujú sa dodatočné informácie alebo audity alebo prijatie opatrení.

Elektronické splnenie – možné.

Frekvencia plnenia povinnosti – 1x ročne podľa čl .12 ods. 2 nariadenia – Hospodárske subjekty preskúmajú systém náležitej starostlivosti aspoň raz ročne.

1. ***Zmierňovanie rizika - preskúmanie zmiernenia rizika aspoň raz ročne***

**Odôvodnenie ako pri bode 7, 27 a 28**. Postupy na zmiernenie rizika sa **zdokumentujú** a aspoň raz ročne **preskúmajú.**

Počet dotknutých subjektov - 1 225 ako v bode 27.

***Overenie súladu***

Veľkosť povinnosti – malá.

Elektronické splnenie – možné.

Frekvencia plnenia povinnosti – 1x ročne, preskúmanie aspoň 1x ročne je určené priamo ustanovením.

1. ***Zmierňovanie rizika - sprístupnenie zmiernenia rizika príslušným orgánom***

Ide o **súčinnosť subjektov** pri vykonávaní dozorov. Hospodárske subjekty musia byť schopné preukázať, ako prijali rozhodnutia o postupoch a opatreniach na zmiernenie rizika.

Počet dotknutých subjektov - 110. Pri krajinách zaradených do vysokého rizika odlesňovania sa podľa čl. 16 ods. 9 vykoná dozor u 9% hospodárskych subjektov. Pri úvahe, že 1 225 hospodárskych subjektov umiestni na trh výrobky z vysoko rizikových krajín (bod 27), pôjde o 110 hospodárskych subjektov u ktorých sa vykoná dozor.

**Overenie súladu**

Veľkosť povinnosti – malá.

Elektronické splnenie – možné.

Frekvencia plnenia povinnosti – 1x ročne, Dozor sa u jedného subjektu vykoná nie častejšie ako 1x za rok.

1. ***Aktualizácia systému náležitej starostlivosti a záznam o aktualizácii***

Systém náležitej starostlivosti sa preskúmava aspoň 1x ročne a aktualizuje kedykoľvek ak nastal vývoj, ktorý ho môže ovplyvniť. Ide o akúkoľvek zmenu v informáciách podľa čl. 9 nariadenia, pri posudzovaní kritérií podľa čl. 10 nariadenia.

Počet dotknutých subjektov - 26 473 ako v bode 2 pri predpoklade, že minimálne raz do roka nastane nový vývoj, ktorý by mohol ovplyvniť systém náležitej starostlivosti každého hospodárskeho subjektu.

**Overenie súladu**

Veľkosť povinnosti – veľká, nakoľko treba aktualizovať relevantné údaje v informáciách a nanovo vyhodnotiť riziko. Pri vyššom ako zanedbateľnom riziku bude potrebné prijať opatrenia na jeho zmiernenie.

Elektronické splnenie – možné.

Frekvencia plnenia povinnosti – 1x ročne, pri predpoklade, že minimálne raz do roka nastane nový vývoj ktorý je potrebné zaznamenať v systéme náležitej starostlivosti.

1. ***Uchovávanie systému náležitej starostlivosti 5 rokov***

Hospodárske subjekty uchovávajú systém náležitej starostlivosti 5 rokov.

Počet dotknutých subjektov - 26 473 ako v bode 2.

**Evidencia a vedenie dokumentácie**

Veľkosť povinnosti – malá.

Elektronické splnenie – možné.

Frekvencia plnenia povinnosti – 1x ročne.

1. ***Poskytovanie referenčného čísla príslušným orgánom***

**Ide o zjednodušenie pre hospodárske subjekty nižšie v reťazci. Pokiaľ sú tieto hospodárske subjekty mikropodniky a malé a stredné podniky** (MSP) postačuje ak majú referenčné číslo vyhlásenia náležitej starostlivosti príslušnej dodávky od subjektu, ktorý sprístupnil vyhlásenie náležitej starostlivosti v elektronickom systéme EÚ. Toto referenčné číslo pri dozoroch preukazujú príslušným orgánom.

Počet dotknutých subjektov - 3 969. Počet hospodárskych subjektov nižšie v reťazci podľa prehľadu v bode 1 po odpočítaní počtu veľkých subjektov podľa bodu č. 34 (4 029 – 60 = 3 969).

**Overenie súladu**

Veľkosť povinnosti – malá.

Elektronické splnenie – možné.

Frekvencia plnenia povinnosti – 1x ročne.

1. ***Presvedčiť sa, že náležitá starostlivosť bola uplatnená v súlade s* nariadením**

**Ide o zjednodušenie pre hospodárske subjekty nižšie v reťazci. Pokiaľ sú tieto hospodárske subjekty a obchodníci veľké podniky** podľa čl. 3 smernice Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS (Ú. v. EÚ L 182, 29.6.2013) v platnom znení postačuje ak sa vo vyhlásení náležitej starostlivosti odvolajú na referenčné čísla vyhlásení o náležitej starostlivosti už predložené a presvedčia sa, že k nim relevantná náležitá starostlivosť bola uplatnená v súlade s nariadením.

Počet dotknutých subjektov - 60. Podľa údajov Finstat definícii veľkých podnikov/VP (čl. 3 smernice 2013/34/EÚ v platnom znení) zodpovedá 30 relevantných subjektov. Ďalej počítame, že definícii VP môžu zodpovedať aj nariadením dotknuté obchodné reťazce, ktorých je 30. [Zoznam obchodných reťazcov pôsobiacich na Slovensku – Wikipédia (wikipedia.org)](https://sk.wikipedia.org/wiki/Zoznam_obchodn%C3%BDch_re%C5%A5azcov_p%C3%B4sobiacich_na_Slovensku).

**Overenie súladu**

Veľkosť povinnosti – malá.

Elektronické splnenie – možné.

Frekvencia plnenia povinnosti – 1 x ročne v nadväznosti na povinnosť preskúmavania náležitej starostlivosti podľa čl. 12 nariadenia. Sprístupňovanie náležitej starostlivosti VP je riešené v bode 2, 41-47.

1. ***Každoročne zverejňovať informácie o systéme náležitej starostlivosti***

**Veľké podniky**, tak hospodárske subjekty ako aj obchodníci, **každoročne zverejňujú informácie o svojom systéme náležitej starostlivosti**. Ide o súhrnné informácie o tom čo a v akom objeme umiestnili/sprístupnili na trhu alebo vyviezli, krajinu produkcie, závery posúdení rizika,  opis dôkazov posúdenia rizika a v relevantnom prípade opis konzultácií s pôvodným obyvateľstvom, miestnymi komunitami a inými príslušnými organizáciami občianskej spoločnosti.

Počet dotknutých subjektov - 60, ako v bode 34.

**Zverejnenie informácie**

Veľkosť povinnosti – veľká. Ide o veľký rozsah predpísaných informácií zo systému náležitej starostlivosti, ktoré si vyžadujú ďalšie spracovanie.

Elektronické splnenie – možné.

Frekvencia plnenia povinnosti – každoročne.

1. ***Zhromažďovanie informácií o dodávke vrátane referenčného čísla***

**Povinnosť obchodníkov**, ktorí sú mikropodniky alebo malé a stredné podniky/**MSP**. MSP pred sprístupnením na trhu zhromažďujú informácie **od koho kúpili výrobky a komu tieto výrobky predali** (nie v prípade ak ide o finálneho spotrebiteľa). Informácie zahŕňajú meno, adresu, webovú stránku a referenčné čísla.

Počet dotknutých subjektov - 2 647. Odhad počtu obchodníkov – MSP vychádza z predpokladu, že maximálne 10% hospodárskych subjektov (počet hospodárskych subjektov 26 473 podľa bodu 2) obchoduje s rovnakými obchodníkmi obchodujúcimi s príslušnými výrobkami a len zanedbateľný podiel hospodárskych subjektov predáva príslušné výrobky konečnému spotrebiteľovi. Ďalej predpokladáme len jedného obchodníka v reťazci obchodovania podľa modelu: hospodársky subjekt (vrátane hospodárskych subjektov nižšie v reťazci) – obchodník – konečný spotrebiteľ.

**Evidencia a vedenie dokumentácie**

Veľkosť povinnosti – malá. Zaznamenáva sa 8 údajov vrátane referenčného čísla.

Elektronické splnenie – možné.

Frekvencia plnenia povinnosti – nepravidelne. Nedá sa presne určiť, nakoľko závisí od frekvencie sprístupňovania vyhlásení náležitej starostlivosti hospodárskym subjektom, od počtu hospodárskych subjektov a obchodníkov v reťazci.

1. ***Uchovávanie informácií o dodávke 5 rokov)***

Povinnosť obchodníkov, ktorí sú MSP, archivovať informácie o dodávke 5 rokov od sprístupnenia na trhu (predaja).

Počet dotknutých subjektov - 2 647. Odôvodnenie ako v bode 36.

**Evidencia a vedenie dokumentácie**

Veľkosť povinnosti – malá. Ide o zavedenie a využívanie vlastného archivačného systému na uchovanie informácii o každej dodávke 5 rokov.

Elektronické splnenie – možné.

Frekvencia plnenia povinnosti – každých 5 rokov.

1. ***Oznamovanie opodstatnených obáv a iných relevantných informácií o možnosti rizika nesúladu príslušným orgánom a obchodníkom***

Povinnosť obchodníkov **informovať o možnom nesúlade výrobku** s nariadením **príslušné orgány** v členských štátoch, kde výrobok sprístupnili **a obchodníkov**, ktorým výrobok dodali.

Počet dotknutých subjektov - 34. Obdobne ako v bode 36 predpokladáme 10% z počtu opodstatnených obáv doručených hospodárskym subjektom podľa bodu 3.

**Poskytnutie súčinnosti**

Veľkosť povinnosti – malá.

Elektronické splnenie – možné.

Frekvencia plnenia povinnosti – nepravidelne.

1. ***Pomoc príslušným orgánom pri výkone dozoru vrátane dokumentácie a prístupu do priestorov***

**Súčinnosť obchodníkov** - MSP **pri výkone dozorov** vrátane poskytovania dokumentácie a vstupu do priestorov.

Počet dotknutých subjektov - 34. Dozor sa vykoná u obchodníkov, ktorí majú súvislosť s opodstatnenými obavami podľa bodu 38.

**Poskytnutie súčinnosti**

Veľkosť povinnosti – malá.

Elektronické splnenie – možné.

Frekvencia plnenia povinnosti – 1 krát ročne. Dozor u jedného obchodníka je 1x za rok.

1. ***Povinnosť viesť lesnú hospodársku evidenciu v elektronickej forme.***

Predkladaný návrh zákona článkom III upravuje aj niektoré povinnosti odborných lesných hospodárov a obhospodarovateľov lesa ustanovené v zákone č. 326/2005 Z. z. o lesoch v znení neskorších predpisov (ďalej len „zákon o lesoch“). Úprava má pozitívny vplyv na podnikateľské prostredie, nakoľko sa znižuje časový fond, ktorý je potrebné venovať vedeniu lesnej hospodárskej evidencie. Súčasná úprava umožňuje viesť mesačnú lesnú hospodársku evidenciu v elektronickej alebo aj v písomnej forme. Vedenie lesnej hospodárskej evidencie v elektronickej podobe však šetrí časový fond, pretože evidencia sa bude viesť v elektronickom prostredí Informačného systému lesného hospodárstva cez špecifický modul, ktorý je obhospodarovateľom lesa poskytovaný bezplatne. Elektronický systém vylučuje logické chyby, čím sa zmenší časová náročnosť na opravy. Taktiež dokumenty v papierovej forme nie je potrebné archivovať a zabezpečovať proti strate a poškodeniu. Ide o mesačné evidencie hospodárskych opatrení v lesoch a zmien stavu lesa (napr. dôvod a rozsah poškodenia lesa) – evidencia a vedenie dokumentácie predpokladá štandardnú náročnosť 240 min a jej penalizáciu 60 min v prípade neuplatnenia elektronického vedenia, tak ako je uvedené vo vysvetlivkách kalkulačky nákladov. Elektronická forma evidencie tak šetrí 60 min.

Počet dotknutých subjektov – 6 500. Odhad vychádza z údajov Národného lesníckeho centra (ako správcu informačného systému lesného hospodárstva, banky údajov lesného hospodárstva a spracovateľa predkladaných evidencií za SR), podľa ktorého boli v roku 2023 podané evidenčné výkazy za približne 11 500 vlastníckych celkov (vlastnícky celok sú lesy jedného obhospodarovateľa lesa v rámci lesného celku, pre ktorý sa vyhotovuje program starostlivosti o lesy) a z toho 5 200 v písomnej forme, 3 000 elektronicky, 3 300 z externých aplikácií. Predpokladá sa, že 40% obhospodarovateľov lesa, ktorí podali výkazy elektronicky (prostredníctvom informačného systému lesného hospodárstva stále vedie mesačnú lesnú hospodársku evidenciu v písomnej forme (prostredníctvom Informačného systému lesného hospodárstva len editovali a predkladali ročné evidenčné výkazy). Teda ďalších 1 320 obhospodarovateľov lesa vedie evidenciu písomne. Teda spolu 6 520, zaokrúhlene 6 500, obhospodarovateľov lesa zabezpečuje vedenie lesnej hospodárskej evidencie písomne. Viesť mesačnú lesnú hospodársku evidencie je povinnosť odborného lesného hospodára, za ktorej zabezpečenie je zodpovedný obhospodarovateľ lesa, pre ktorého odborný lesný hospodár svoju činnosť vykonáva.

Frekvencia – mesačne je určená v zákone o lesoch a vo vyhláške o lesnej hospodárskej evidencii.

1. ***Povinnosť predkladať ročnú lesnú evidenciu v elektronickej forme prostredníctvom informačného systému lesného hospodárstva***

Súčasná úprava umožňuje predkladať ročné výkazy lesnej hospodárskej evidencie v elektronickej alebo aj v písomnej forme. Predkladanie ročných výkazov elektronicky však šetrí časový fond pretože evidencia sa bude vykonávať v elektronickom prostredí Informačného systému lesného hospodárstva cez špecifický modul, ktorý je obhospodarovateľom lesa poskytovaný bezplatne. Elektronický systém vylučuje logické chyby, čím sa zmenší časová náročnosť na opravy a dokumenty v papierovej forme nie je potrebné zaobstarávať, archivovať a zabezpečovať proti strate a poškodeniu. Ide o ročnú evidenciu a vedenie dokumentácie ktoré predpokladá štandardnú náročnosť 240 min a jej penalizáciu 60 min v prípade neuplatnenia elektronického vedenia, tak ako je uvedené vo vysvetlivkách kalkulačky nákladov. Elektronická forma podávania ročných evidenčných výkazov tak šetrí 60 min. Ročne sa podávajú 2 výkazy čo tvorí úsporu 120 minút.

Počet dotknutých subjektov – 5 200. Ide u údaj Národného lesníckeho centra uvedený v bode 1.

Frekvencia – 1 krát ročne je určená v zákone o lesoch a vo vyhláške o lesnej hospodárskej evidencii.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

Návrh zákona nezakladá goldplating.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Predbežná informácia o príprave návrhu zákona PI/2024/6, ktorá bola uverejnená 16.01.2024 <https://www.slov-lex.sk/vyhladavanie-predbeznych-informacii?text=komod%C3%ADt&filter=1> dala možnosť zapojiť do prípravy právneho predpisu formou zasielania podnetov, či návrhov v intenciách vecného zamerania. Dňa 24.5.2024 MPRV uverejnilo podklad na konzultácie k návrhu zákona <https://www.mpsr.sk/aktualne/podklad-pre-konzultacie/19198/>, podľa ktorého sa dotknuté subjekty mohli zapojiť do prípravy právneho predpisu formou zasielania podnetov, či návrhov v intenciách vecného zamerania.

Formálne prejavili záujem o konzultácie Slovenské združenie pre značkové výrobky, Republiková únia zamestnávateľov, Slovenská poľnohospodárska a potravinárska komora, Klub 500, Potravinárska komora Slovenska.

Na konzultácie k návrhu zákona boli prizvaní zástupcovia zainteresovaných hospodárskych subjektov a obchodníkov: Potravinárska komora Slovenska, Slovenská poľnohospodárska a potravinárska komora, Slovenský zväz spracovateľov mäsa, Agrárna komora Slovenska, Slovenská aliancia moderného obchodu, Zväz obchodu SR, Slovenský zväz spracovateľov mäsa, Zväz chovateľov mäsového dobytka, Zväz chovateľov slovenského strakatého dobytka, Slovenská holsteinská asociácia, Zväz chovateľov pinzgauského dobytka, Slovenský zväz prvovýrobcov mlieka, Komoditná rada MPRV SR pre hovädzí dobytok, hovädzie mäso a koreniny, Komoditná rada MPRV SR pre olejniny a bielkovinové plodiny a členov pracovnej skupiny pre bielkovinovú sebestačnosť, Komoditná rada MPRV SR pre drevo, Agrárna komora Slovenska, Združenie mladých farmárov Slovenska, Republiková únia zamestnávateľov, Klub 500, Slovenské združenie pre značkové výrobky, LESY Slovenskej republiky, štátny podnik, Zväz spracovateľov dreva SR, Zväz celulózo-papierenského priemyslu, Únia regionálnych združení vlastníkov neštátnych lesov Slovenska, Mondi SCP, a. s., BUKOCEL, a. s., Metsa Tissue Slovakia s.r.o., SHP Harmanec, a. s, SHP Slavošovce, a. s., Pilex, s.r.o., CNI Tlačservis, a. s., Slovenská technická univerzita v Bratislave, Stredná odborná škola polytechnická v Ružomberku, IKEA Industry Slovakia s. r. o., Essity Slovakia s.r.o., KRONOSPAN, s.r.o., DOKA DREVO, s.r.o., LIND MOBLER SLOVAKIA, s.r.o., GRAFOBAL, akciová spoločnosť, DECODOM, spol. s.r.o., EKOLTECH spol. s.r.o., SANAS, a. s., PRP, s.r.o., europlac s.r.o., myWood Polomka Timber, s.r.o., Rettenmeier Tatra Timber, s.r.o., AJ Metal Design a. s., Slovenská chemická spoločnosť, Slovenská obchodná a priemyselnákomora, Zväz chemického a farmaceutického priemyslu SR, Zväz automobilového priemyslu SR, Rada združení vlastníkov neštátnych lesov Slovenskej republiky, Slovenská lesnícka komora.

Konzultácie sa uskutočnili od 10.6.2024 do 20.6.2024 na MPRV SR.

Predmetom konzultácii boli jednotlivé články návrhu zákona. Článok I – ktorým sa implementuje nariadenia (EÚ) 2023/1115 v štruktúre: Predmet úpravy, Základné ustanovenia, Všeobecné podmienky dovozu výrobkov z dreva z partnerskej krajiny, Orgány štátnej správy, Ministerstvo pôdohospodárstva, Inšpekcia, Ministerstvo obrany, Dozor, Predbežné opatrenie, Iné správne delikty, Spoločné, prechodné a záverečné ustanovenia. Článok II - zmena a doplnenie zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, Čl. III – zmena a doplnenie zákona č. 543/2002 Z. z. o ochrane prírody a krajiny v znení neskorších predpisov, Čl. IV – zmena a doplnenie zákona č. 326/2005 Z. z. o lesoch v znení neskorších predpisov, Čl. V – zmena a doplnenie zákon č. 97/2013 Z. z. o pozemkových spoločenstvách v znení neskorších predpisov, Čl. VI – zmena zákona č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 355/2019 Z. z. Nadobudnutie účinnosti návrhu zákona.

Konzultácií sa zúčastnili uvedené subjekty: Rettenmeier Tatra Timber, s. r. o., PRP, s.r.o., Slovenské združenie pre značkové výrobky, europlac s. r. o., Slovenská aliancia moderného obchodu, Kia Slovakia, s.r.o., Potravinárska komora Slovenska, Vojenské lesy a majetky SR, š. p., AGROPARTNER, s.r.o., Zväz chovateľov mäsového dobytka – družstvo, Slovenská lesnícka komora, Spolok taxátorov Slovenska, Pernecké pozemkové spoločenstvo, Únia regionálnych združení vlastníkov neštátnych lesov Slovenska.

Konzultujúce subjekty predložili v rámci konzultácií nasledujúce alternatívne riešenia a návrhy k návrhu zákona:

**1.** Ustanoviť možnosť dobrovoľného nápravného opatrenia v súlade s právnou úpravou § 35 zákona č. 108/2024 Z. z. o ochrane spotrebiteľa a o zmene a doplnení niektorých zákonov.

***Návrh nebol akceptovaný****, nakoľko uvedená úprava by bola v nesúlade s nariadením (EÚ) 2023/1115, na základe ktorého je podľa čl. 24 ods. 2 orgán dozoru povinný uložiť najmenej jedno z nápravných opatrení uvedených v písmenách a) až d). Keďže sa vo výpočte nápravných opatrení v čl. 24 ods. 2 nariadenia (EÚ) 2023/1115 neuvádza dobrovoľné nápravné opatrenie, nie je možné ho v prípade nesúladu s týmto nariadením uložiť samostatne, ale len spolu s jedným z nápravných opatrení uvedených v písmenách a) až d).*

**2.** Jasne ustanoviť maximálnu lehotu na dĺžku trvania dozoru podľa Čl. I § 8.

***Návrh nebol akceptovaný.*** *Každý štátny dozor vykonávaný orgánom dozoru je individuálny a rozdielne zložitý. Ustanovenie maximálnej lehoty na trvanie dozoru nie je zavedený ani v iných relevantných právnych predpisoch, ktoré pojednávajú o štátnych dozoroch, keďže orgán dozoru vopred nikdy nevie, v akej miere bude dozor komplexný a ako dlho môže trvať preukazovanie. Zároveň sa môže líšiť úroveň spolupráce od osoby podliehajúcej dozoru, čo môže mať vplyv na dĺžku trvania dozoru. Orgán dozoru však má záujem, aby štátny dozor bol v čo najkratšom čase ukončený, nakoľko mu plynie subjektívna a objektívna lehota v rámci právneho inštitútu preklúzie, ktorý je vyjadrený v § 14 ods. 12 predkladaného návrhu zákona.*

**3.** Zaviesť povinnosť pre orgán dozoru vopred zverejniť informačný dokument o tom, akým spôsobom sa posudzuje vysoké riziko v informačnom systéme podľa § 6 ods. 4 písm. c).

***Návrh akceptovaný.*** *Medzi povinnosti Slovenskej lesnícko-drevárskej inšpekcie sa v príslušnom ustanovení Čl. I zaviedla povinnosť vypracovať, aktualizovať a zverejňovať informáciu o kritériách, na základe ktorých sa posudzuje, či príslušný výrobok predstavuje vysoké riziko v súlade s čl. 17 ods. 1 nariadením (EÚ) 2023/1115.*

**4.** Navrhuje sa obmedziť oprávnenie orgánu dozoru vstupovať na pozemok, do stavby alebo do zariadení, pokiaľ je to obydlie fyzickej osoby alebo fyzickej osoby – podnikateľa, nakoľko by sa jednalo o porušenie čl. 21 Ústavy Slovenskej republiky, ktorý zaručuje domovú slobodu.

***Návrh nebol akceptovaný.*** *Predmetné oprávnenia orgánu dozoru vyplývajú priamo z nariadenia (EÚ) 2023/1115 a to z čl. 4 ods. 6 a čl. 5 ods. 6. Zároveň sa v čl. 21 ods. 3 Ústavy Slovenskej republiky ustanovuje výnimka, pokiaľ sa obydlie používa aj na podnikanie alebo vykonávanie inej hospodárskej činnosti, pričom takéto zásahy môžu byť zákonom dovolené aj vtedy, keď je to nevyhnutné na plnenie úloh verejnej správy. Dôvodom uvedených oprávnení je umožniť orgánu dozoru riadne preskúmať súlad, resp. nesúlad príslušných výrobkov s nariadením (EÚ) 2023/1115.*

**5.** Navrhuje sa ustanoviť, že písomné poverenie na výkon dozoru podľa § 8 ods. 1 musí obsahovať aj informáciu o predmete dozoru, pričom zamestnanec orgánu dozoru má mať podľa § 8 ods. 2 oprávnenia vykonávať len také úkony a zisťovania, ktorú sú v súlade s predmetom dozoru uvedeným v poverení.

***Návrh nebol akceptovaný.*** *Nie je možné dopredu vedieť, aké konkrétne úkony a oprávnenia bude orgán dozoru potrebovať využiť v záujme zistenia súladu s nariadením (EÚ) 2023/1115. Zároveň sa podľa čl. 16 ods. 13 nariadenia (EÚ) 2023/1115 dozory sa vykonávajú bez predchádzajúceho upozornenia hospodárskeho subjektu alebo obchodníka s výnimkou prípadov, keď je predchádzajúce oznámenie hospodárskemu subjektu alebo obchodníkovi potrebné na zabezpečenie účinnosti dozorov.*

**6**. V záujme zachovania najvyššieho stupňa ochrany spotrebiteľa, najmä jeho bezpečnosti pred uvádzaním na trh nebezpečných potravín, potravín nevhodných na ľudskú spotrebu a falšovaných potravín, má v zmysle Článku 18 Nariadenia (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín prevádzkovatelia potravinárskych a krmivárskych podnikov zavedené systémy a postupy, ktoré umožnia, aby boli príslušným orgán sprístupnené informácie o vysledovateľnosti potravín, a to vo všetkých stupňoch výroby, spracúvania a distribúcie. V prípade týchto informácií by bolo preto vhodné, aby si inšpekcia urobila len kópie týchto dokladov, pretože v prípade ohrozenia zdravia spotrebiteľa, prípadne zvierat, by vyžiadanie dokladov medzi jednotlivými inšpekciami by mohlo byť neúčelné.

***Návrh nebol akceptovaný.*** *Článok 18 nariadenia (ES). č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín týkajúci sa vysledovateľnosti potravín nie je v konflikte s návrhom zákona. Pri odobraní originálnych dokladov a iných písomností sa navrhuje aj povinnosť pre orgán dozoru vystaviť potvrdenie o odobraní týchto dokladov a bezodkladne ich vrátiť.*

**7.** V § 9 písm. e) zrušiť povinnosť osoby podliehajúcej dozoru na požiadanie orgánu dozoru predložiť na svoje náklady aj ich úradne osvedčený preklad do štátneho jazyka v lehote určenej orgánom dozoru.

***Návrh akceptovaný*** *a uvedená povinnosť pre hospodársky subjekt bola z návrhu zákona vypustená. Orgán dozoru však stále má v prípade spáchania priestupku alebo iného deliktu hospodárskeho subjektu oprávnenie vymáhať náklady za preklad cudzojazyčných dokumentov do štátneho jazyka a to v súlade s čl. 20 nariadenia (EÚ) 2023/1115.*

**8.** V § 10 ods. 2 predĺžiť najkratšiu lehotu pre osobu podliehajúcu dozoru na písomné vyhotovenie protokolu z troch pracovných dní na desať dní.

***Návrh akceptovaný*** *a lehota bola predĺžená z troch pracovných dní na 10 dní (pričom ako kompromisné riešenie sa nejedná o 10 pracovných dní, ale o 10 kalendárnych dní).*

**9.** Zaviesť povinnosť pre orgán dozoru doručiť osobe podliehajúcej dozoru záznam vypracovaný podľa § 10 ods. 3.

***Návrh akceptovaný****. Do návrhu zákona bola doplnená povinnosť pre orgán dozoru zaslať osobe podliehajúcej dozoru záznam vypracovaný podľa § 10 ods. 3.*

**10.** Upraviť ustanovenia § 11 ods. 1 a ods. 6 tak, aby orgán dozoru mohol rozhodovať o uložení predbežného opatrenia len ak zistí skutočnosti nasvedčujúce porušeniu povinnosti hospodárskeho subjektu alebo obchodníka vo vzťahu k predmetným príslušným výrobkom a nie „v oblasti umiestnenia alebo sprístupnenia príslušných komodít alebo príslušných výrobkov na trh a ich vývozu“, čo by bolo aj v súlade s čl. 17 ods. 1 a čl. 23 nariadenia (EÚ) 2023/1115.

***Návrh nebol akceptovaný.*** *Predmetná časť § 11 ods. 1 a celý odsek 6 sa vzťahujú na predbežné opatrenia podľa čl. 23 nariadenia (EÚ) 2023/1115, pričom nejde o okamžité predbežné opatrenie podľa čl. 17 nariadenia (EÚ) 2023/1115. Čl. 23 nariadenia (EÚ) 2023/1115 sa vzťahuje na príslušné komodity, ako aj na príslušné výrobky. Znenie § 11 ods. 1 a 6 je v súlade s dotknutými článkami nariadenia (EÚ) 2023/1115.*

**11.** V § 12 ods. 1 skrátiť lehotu orgánu dozoru na vyhotovenie písomného rozhodnutia z 15 pracovných dní na 5 pracovných dní.

***Návrh čiastočne akceptovaný*** *skrátením lehoty orgánu dozoru na vyhotovenie písomného rozhodnutia z 15 dní na 10 pracovných dní.*

**12.** V prvej vete v § 13 ods. 8 a 9 nahradiť slovo „uloží“ slovami „môže uložiť“.

***Návrh nebol akceptovaný.*** *Postup orgánu dozoru musí byť ustanovený jednoznačne s vylúčením svojvôle v činnosti orgánu dozoru. Primeranosť sankcie, ktorou je pokuta, zabezpečí orgán dozoru v rámci určenia výšky pokuty za iný správny delikt, kde prihliadne najmä na závažnosť protiprávneho konania, spôsob, čas trvania a následky protiprávneho konania a na súčinnosť osoby podliehajúcej dozoru, ktorej sa má pokuta uložiť, s orgánom dozoru. Správny orgán nemôže mať k dispozícii slobodnú vôľu v tom, či stíhanému uloží za spáchaný delikt sankciu alebo nie. Zásadne musí mať povinnosť sankciu uložiť za preukázane spáchaný delikt, avšak je možné explicitne ustanoviť podmienky, za akých sa sankcia neuloží a uloží sa len nápravné opatrenie, alebo konanie sa zastaví.*

**13.** Vysvetliť v návrhu zákona nesúlad niektorých definícií z nariadenia (EÚ) 2023/1115 s definíciami zaužívanými v slovenských právnych predpisoch (napr. definícia pojmu „les“).

***Návrh nebol akceptovaný.*** *Definície pojmov jednoznačne ustanovuje nariadenie (EÚ) 2023/1115 v čl. 2, pričom členské štáty nemajú možnosť tieto definície meniť.*

**14.** Návrh, aby povinnosti hospodárskych subjektov, obchodníkov a splnomocnených zástupcov boli upravené aj v samotnom ustanovení. Za účelom zachovania zásady právnej istoty považujeme za vhodné aby povinnosti hospodárskych subjektov, obchodníkov a splnomocnených zástupcov boli upravené v samostatnom ustanovení resp. ustanoveniach. Nakoľko ako sa uvádza v § 1 písm. b) návrh zákona má upravovať práve tieto povinnosti avšak na žiadnom ďalšom mieste nie sú tieto povinnosti definované, resp. zo žiadneho ustanovenia návrhu zákona nevyplýva záväznosť dodržiavania týchto povinností. Pokiaľ teda má návrh zákona tieto povinnosti upravovať, je ich potrebné aj následne teda upraviť v samotnom návrhu.

***Návrh nebol akceptovaný.*** *Do návrhu zákona sa neprepisujú jednotlivé povinnosti hospodárskych subjektov, obchodníkov a splnomocnených zástupcov, keďže sú už jednoznačne ustanovené v nariadení (EÚ) 2023/1115, ktoré je v súlade s čl. 288 Zmluvy o fungovaní Európskej únie (Ú. v. EÚ C 202, 7. 6. 2016) v platnom znení v Slovenskej republike priamo uplatniteľné, a ktorého ustanovenia majú priamy účinok. Zároveň na účel implementácie nariadenia Európskej únie sa podľa bodu 62.3 prílohy č. 1 k Legislatívnym pravidlám vlády Slovenskej republiky v texte právneho predpisu ustanovenia nariadenia Európskej únie necitujú, ale použije sa odkaz na osobitný predpis a v príslušnej poznámke pod čiarou sa uvedie ich názov a publikačný zdroj.*

**15.** V § 10 ods. 7 navrhujeme znížiť hornú hranicu úhrnu opakovane uložených poriadkových pokút na 1 000 eur pre fyzickú osobu a 5 000 eur pre fyzickú osobu – podnikateľa alebo právnickú osobu. Odôvodnenie: Horné hranice úhrnu opakovane uložených pokút v návrhu zákona považujeme za neprimerane vysoké a preto ich navrhujeme znížiť.

***Návrh nebol akceptovaný.*** *Z návrhu zákona bola v Čl. I § 10 ods. 7 odstránená veta „Úhrn opakovane uložených poriadkových pokút nesmie presiahnuť 3 000 eur, ak ide o fyzickú osobu, a 10 000 eur, ak ide o fyzickú osobu – podnikateľa alebo právnickú osobu.“ Odstránením uvedenej vety sa má predísť zneužívaniu maximálneho úhrnu za opakovane uložené poriadkové pokuty v prípadoch, keď je to pre pokutovaný subjekt výhodnejšie, než platiť pokutu za priestupok alebo iný správny delikt pri porušení povinností vyplývajúcich z nariadenia (EÚ) 1115/2023.*

**16.** K iným správnym deliktom v čl. I - Navrhujeme znížiť horné hranice výšky pokút aspoň o 50 %. Odôvodnenie: Nastavenie hornej hranice výšky pokút považujeme za neprimerane vysoké. Zároveň časový limit pre implementáciu do praxe je neprimerane krátky a to vzhľadom aj na skutočnosť, že samotný systém pre hlásenia ešte nie je k dispozícii.

***Návrh čiastočne akceptovaný****. Sadzby pokút za iné správne delikty sa primerane upravili tak, aby zodpovedali závažnosti za jednotlivé porušenia (v závislosti od skutkovej podstaty iného správneho deliktu). Časový limit na implementáciu povinností do praxe, teda účinnosť návrhu zákona nie je možné zmeniť, nakoľko nadobudnutie účinnosti nariadenia (EÚ) 1115/2023 a dátum začatia jeho uplatňovania je jasne uvedený v čl. 38 nariadenia (EÚ) 1115/2023.*

**17.** K čl. I § 14 V rámci prechodných ustanovení navrhujeme, aby prvých 5 rokov účinnosti zákona orgán dozoru ukladal len nápravné opatrenia a neukladal pokuty. Odôvodnenie: Vzhľadom na komplexnosť celého nariadenia a skutočnosť, že sa bude vzťahovať aj v Slovenskej republike na veľké množstvo subjektov vrátane malých a stredných podnikov, či rodinných farmárov, právnu neistotu a množstvo otázok z praxe, ktoré vznikajú a vzniknú pri uplatňovaní nariadenia, navrhujeme v prvých rokoch nábehu nariadenia, informačného systému ukladať pri vzniknutých nedostatkoch len nápravné opatrenia.

***Návrh nebol akceptovaný.*** *Nariadenie (EÚ) 2023/1115 neumožňuje členskému štátu uvedený postup neukladať pokuty na určené časové obdobie.*

**18.** K § 9 písm. h): Považujeme za nevyhnutné, aby za účelom dozoru, bolo možné splniť povinnosť vyplývajúcu z § 9 písm. h) aj odovzdaním kópii potrebných dokladov. V prípade, že by po odovzdaní originálov bol kontrolovaný subjekt vystavený kontrole od iného štátneho orgánu kontroly a bol by taktiež vyzvaný na predloženie tých istých dokladov nebol by schopný uvedenú požiadavku splniť.

***Návrh nebol akceptovaný.*** *Jednotlivé orgány dozoru musia pri odobratí originálov dokumentov a iných písomností vystaviť osobe podliehajúcej dozoru potvrdenie o ich odobratí.*

**19.** V Čl. I § 13 Iné správne delikty a Čl.VI § 16 odsek 2 navrhujeme znížiť pokuty aspoň na polovicu. Zároveň navrhujeme právnickú osobu a fyzickú osobu-podnikateľa nedávať pri pokutách na jednu úroveň.

***Návrh čiastočne akceptovaný.*** *Sadzby pokút za iné správne delikty sa v Čl. I primerane upravili tak, aby zodpovedali závažnosti za jednotlivé porušenia (v závislosti od skutkovej podstaty iného správneho deliktu). Rovnako sa znižujú pokuty za priestupky a iné správne delikty a Čl. VI. Rozlíšenie medzi právnickou osobou a fyzickou osobou-podnikateľom v vzťahu k pokutám nie je možné, nakoľko nielen právnická osoba, ale aj fyzická osoba-podnikateľ vykonáva podnikateľskú činnosť s rovnakými právnymi a ekonomickými dôsledkami. V oboch prípadoch ide o subjekty, ktoré sú zapojené do hospodárskej činnosti, generujú príjmy a podliehajú rovnakým právnym predpisom a povinnostiam týkajúcim sa podnikania.*

**20.** Nevidíme v navrhovanej zmene zakomponovanie prehodnotenia zákonov aplikačnou praxou a navrhujeme pravidelné prehodnocovanie a zmenu legislatívy tak ako to umožňuje slovenská legislatíva.

***Návrh čiastočne akceptovaný.*** *V prípade Čl. I ide o nový zákon, ktorým sa implementuje nové nariadenia Európskej únie a preto ešte neexistuje aplikačná prax v súvislosti s uplatňovaním tohto predpisu. V prípade Čl. VI aplikačná prax ukázala, že pokuty nezodpovedajú menej závažným porušeniam povinností nariadenia (EÚ) č. 995/2010, preto sa ich limity upravujú tak, aby orgán dozoru mohol pri rozhodovaní uložiť za priestupky a iné správne delikty aj nižšie pokuty.*

**21.** Pracovný materiál, ktorý nám bol predložený a mal by v nasledujúcom období byť súčasťou aplikačnej praxe navrhujeme aby sa dôsledne prejednal na verejných stretnutiach tak ako prejednávala novela zákona o poľovníctve. Chápeme, že jeho tvorbu ovplyvnila časová tieseň ale takto predložený by spôsobil vlnu nespokojnosti a poškodil by podnikateľské subjekty pôsobiace v rezorte MPSR. Podľa nás mali verejné prejednávania s dotknutými subjektami prebiehať oveľa skôr a nie dať sa im možnosť vyjadriť 10 dní pred ukončením procesu.

***Návrh nie je alternatívnym návrhom riešenia záťaže na podnikateľské prostredie.*** *Verejnosť mala možnosť vyjadrovať sa k návrhu zákona od 16.01.2024, kedy bola uverejnená predbežná informácia o návrhu zákona a jednak od 24.05.2024, kedy bol uverejnený podklad na konzultácie k návrhu zákona, podľa ktorého sa dotknuté subjekty mohli zapojiť do prípravy právneho predpisu formou zasielania podnetov, či návrhov v intenciách vecného zamerania.*

*Predkladateľ informoval dotknuté subjekty o nariadení a povinnostiach vyplývajúcich z nariadenia, ako aj o príprave zákona aj formou informácií a prezentácií uverejnených na webovej stránke rezortu, upozorňoval na povinnosti z nariadenia (EÚ) 2023/1115 v relevantných médiách, organizoval videokonferencie a informoval o danej veci aj na zasadnutiach združení zástupcov dotknutých podnikateľov. Napriek tomu oslovené subjekty v období do 15.06.2024 nezaslali žiadne podnety k návrhu zákona. Práve preto sa predkladateľ rozhodol, že zástupcov dotknutých subjektov (podnikateľské prostredie) osloví priamo už s uceleným návrhom zákona, aby sa mohli vyjadriť a vzniesť alternatívne návrhy, ktoré by znížili nepriaznivý dopad na podnikateľské prostredie, ku konkrétnym návrhom ustanovení.*

**22.** Slovenské lesníctvo už niekoľko rokov zápasí s rozdeľovaním nášho lesníckeho stavu a ani po týchto navrhovaných zmenách sa neposunie ďalej a ešte viac sa rozdelí tak ako sa rozdelila štátna správa na „prvoradú a druhoradú“. Úlohou spoločnosti je pripraviť legislatívu a podmienky na prácu tak, aby bolo možné vytvárať hodnoty, využiteľné pre človeka priamo zo zdrojov prírody a navyše zabezpečiť, aby sa zdroje prírody obnovovali v primeranom časovom cykle bez toho, aby došlo k narušeniu ich ekologických limít. Je zrejmé, že pracovná skupina z pracovníkov MŽP, MPaRV, MH, MV a MF by mala v prvom rade spracovať zoznam dotknutých predpisov a stanoviť racionálny postup pri ich harmonizácii s jasným uvážením hierarchie, kde sa ktorý predpis v systéme nachádza tak, aby výklad bol pokiaľ možno jednoznačný a zrozumiteľný. Práce na krátkodobom riešení ukážu na širšie súvislosti v jednotlivých zákonoch, takže strategické riešenie novely zákonov a ich harmonizácia predstavuje v zásade systematickú nadstavbu nad krátkodobými riešeniami, ktoré budú integrovane zahŕňať aj túto novelu. Dobrým nástrojom na tieto riešenia predstavujú účelové odborné konferencie a semináre, ktoré by mali predchádzať formulácii jednotlivých vyhlášok a noviel zákonov organizovaných MŽP a MPaRV, poprípade MH a MF.

***Návrh nie je alternatívnym návrhom riešenia záťaže na podnikateľské prostredie.***

*Už v štádiu počiatočnej prípravy návrhu zákona predkladateľ komunikoval s inými dotknutými ministerstvami vo veci identifikovania právnych predpisov Slovenskej republiky relevantných pre domácu produkciu vo vzťahu k nariadeniu (EÚ) 2023/1115 (čl. 2 odsek 40 nariadenia (EÚ) 2023/1115). Legislatívne pravidlá Slovenskej republiky však neumožňujú v tomto smere prijať záväzný právny predpis, preto predkladateľ zvažuje pre domácu produkciu pripraviť usmerňujúci dokument. Stále však v rámci Európskej únie prebiehajú konzultácie členských štátov s Európskou komisiou k niektorým otvoreným otázkam. Na úrovni Európskej únie sa pravidelne aktualizujú a niekedy aj upravujú odpovede na často kladené otázky a zatiaľ sa nepublikoval ani usmerňujúci dokument Európskej komisie k nariadeniu (EÚ) 2023/1115), pričom tento dokument členské štáty, ako aj podnikateľské prostredie netrpezlivo očakávajú. Z vyššie uvedených dôvodov je preto predčasné pristúpiť k príprave národného usmerňujúceho dokumentu k nariadeniu (EÚ) 2023/1115.*

**23.** V záujme zníženia byrokracie preto odporúčame zrušenie v Čl. VI – zmena zákona č.

113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

***Návrh nebol akceptovaný.*** *Zrušenie Čl. VI z návrhu zákona by malo opačný efekt, než zníženie byrokracie. V Čl. VI sa navrhuje zníženie sadzieb pokút za priestupky a iné správne delikty v oblasti uvádzania dreva a výrobkov z dreva na trh, pričom od zníženia sadzieb pokút sa očakáva pozitívny vplyv na podnikateľské prostredie.*

**24.** Súčasne pre zníženie byrokratickej záťaže je nutné aj vypustenie paragrafu 61 v: - Čl. IV – zmena a doplnenie zákona č. 326/2005 Z. z. o lesoch. Prepych Slovenska vo forme vzniku duplicitnej štátnej správy, súvisiacich predpisov, neopodstatnenej byrokratickej záťaže, zníženie a odchod pracovne sily pôsobiacej v správe prírodných zdrojov ,potvrdil a dal za pravdu aplikačnej praxi aj v prípade vzniku zničenia prírodných zdrojov a najväčších komplexov štátnych lesov na Čiernom Balogu, že štát svojimi rozhodnutiami nesmie poškodzovať nielen správu prírodných zdrojov ale aj ľudí žijúcich v systéme, ktorý zabezpečuje všetky funkcie lesov pre spoločnosť.

***Návrh nebol akceptovaný.*** *Možnosť vydávať stanoviská na vykonanie asanačnej ťažby v prípade súhlasného stanoviska povedie k urýchleniu vykonania asanácie porastov v prvom stupni ochrany prírody a krajiny. Orgán dozoru vykonáva štátnu správu vo vzťahu k zákonu č. 326/2005 Z. z. v rozsahu, ktorý je potrebný pre kontrolu povinností uložených nariadením (EÚ) 2023/1115 a nariadením (EÚ) č. 995/2010. Vypustenie uvedeného ustanovenia zo zákona č. 326/2005 Z. z. by orgánu dozoru znemožnilo riadne preveriť uplatňovanie týchto nariadení. To vyplýva z Čl. I § 2 písm. a) návrhu zákona, kde je pre kontrolu dodržiavania zákazu z čl. 3 písm. b) nariadenia potrebné preverovať súlad s ustanoveniami zákona č. 326/2005 Z. z., ktoré upravujú vykonávanie ťažby dreva..*

**25.** Návrh zaviesť povinnosť pre orgán dozoru udeliť za porušenie povinností osobe podliehajúcej dozoru napomenutie namiesto pokuty.

***Návrh nebol akceptovaný.*** *Orgán dozoru môže osobe podliehajúcej dozoru uložiť len niektorú zo sankcií, ktoré sú uvedené v čl. 25 ods. 2 písm. a) až f) nariadenia (EÚ) 2023/1115. Uvedené ustanovenie nariadenia (EÚ) 2023/1115 neumožňuje uložiť napomenutie ako formu sankcie. Návrh zákona však umožňuje samostatne uložiť nápravné opatrenia podľa čl. 24 nariadenia (EÚ) 2023/1115.*

**26.** Návrh pri komodite drevo znížiť výšku udelenej pokuty za porušenie povinností o hodnotu finančných prostriedkov, ktorú subjekt použil na obnovu lesa.

***Návrh nebol akceptovaný.*** *Pokutu za porušenie právne záväzného predpisu nemožno uvedeným spôsobom znižovať bez ohľadu na to, na aké účely boli finančné prostriedky získané z porušenia právne záväzného predpisu použité.*

**27.** Navrhuje sa doplniť Čl. I § 1 o písm. d) - využitie certifikácie alebo iných systémov overenia pri hodnotení a zmierňovať rizika podľa čl.10 a čl.11 Nariadenia. Zdôvodnenie: podľa komentáru k nariadeniu 2023/1115 je možné použiť aj nástroj certifikácie pre vyhodnotenie rizika a zmiernenie rizika ako súčasť systému náležitej starostlivosti. Cieľom je uplatňovať náležitú starostlivosť v súlade s článkom 8 tak, aby hospodárske subjekty mali zriadený a aktualizovaný rámec postupov a opatrení na účely zabezpečenia, aby príslušné výrobky, ktoré umiestňujú na trh alebo vyvážajú, boli v súlade s článkom 3 (ďalej len „systém náležitej starostlivosti). Zabezpečenie jednotného výkladu čo má obsahovať hodnotenie a zmierňovanie rizika pri vykonávaní dozorov zo strany hospodárskeho subjektu a inšpekcie pri vykonávaní kontroly dodržiavania hodnotenia a zmierňovania rizika v prípade uvedenia príslušnej komodity alebo výrobku na trh. Zníženie nákladov hospodárskeho subjektu spojených s administratívnou, odbornou a personálnou náročnosťou prípravy uvedených dokumentov . Zabezpečenie jednotného výkladu pravidiel , odstránenie právnej neistoty hospodárskych subjektov pri aplikovaní nariadenia do praxe prípadne uviesť že systém náležitej starostlivosti bude potrebné vykonať v zmysle nariadenia . Systém certifikácie zabezpečuje overenie treťou stranou a zároveň zvyšuje mieru správnej aplikácie vyhodnocovania a zmierňovania rizika pri implementácii nariadenia praxi. Znižuje byrokracie zaťaženie hospodárskeho subjektu, zvyšuje bezpečnosť, zjednocuje terminológiu, nastavuje kritériá vyhodnocovania hodnotenia a zmierňovania rizika validným spôsobom, zabezpečuje preskúmateľnosť spôsobu vykonania vyhodnotenia rizika a procesu zmierňovania rizika vo veci identifikácie zdrojov, spoľahlivosti, úplnosti a pravdivosti.

***Návrh nebol akceptovaný.*** *Požiadavku na využitie certifikačných schém zabezpečuje a upravuje už priamo nariadenie (EÚ) 2023/1115 a to v čl. 10 ods. písm. n) a v čl. 11 ods. 1 písm. a) a písm. c). Navrhovanou úpravou Čl. I § 1 by došlo k nepotrebnej duplicite. Právna istota je zabezpečená priamo nariadením (EÚ) 2023/1115.*

**28.** Navrhuje sa odstrániť z návrhu zákona kompetencie Ministerstva pôdohospodárstva a rozvoja vidieka Slovenskej republiky poverovať Slovenskú lesnícko-drevársku inšpekciu plnením ďalších úloh v oblasti ťažby, spracovania dreva. Zároveň sa navrhuje odstrániť z návrhu zákona aj povinnosť inšpekcie plniť úlohy podľa § 61 zákona č. 326/2005 Z. z. Zdôvodnenie. Zníženie nákladov spojených s administratívnou, odbornou a personálnou náročnosťou prípravy na dozor, (často potreba osloviť externých znalcov a konzultantov, pripadne právnych expertov) byrokratickej zdĺhavosti pri vykonávaní kontrolnej činnosti v lesoch, následného opravného konania vo veci zistených skutočností . Zároveň odstránenie duplicity konania vo veci štátneho dozoru v lesoch. Pokiaľ inšpekcia zisti pochybenia na úseku LH posunie podnet pre výkon kontroly príslušnému orgánu štátnej správy LH na konanie vo veci. Zrýchlenie konania vo veci ktorá je predmetom konania, s cieľom vybaviť ju včas a bez zbytočných prieťahov a použiť najvhodnejšie prostriedky, ktoré vedú k správnemu vybaveniu veci. Ak to povaha veci pripúšťa, má sa správny orgán vždy pokúsiť o jej zmierne vybavenie. Správne orgány dbajú na to, aby konanie prebiehalo hospodárne a bez zbytočného zaťažovania účastníkov konania a iných osôb.

***Návrh nebol akceptovaný.*** *Orgán dozoru vykonáva štátnu správu vo vzťahu k zákonu č. 326/2005 Z. z. v rozsahu, ktorý je potrebný pre kontrolu povinností uložených nariadením (EÚ) 2023/1115 a nariadením (EÚ) č. 995/2010. Vypustenie uvedeného ustanovenia zo zákona č. 326/2005 Z. z. by orgánu dozoru znemožnilo riadne preveriť uplatňovanie týchto nariadení. To vyplýva z Čl. I § 2 písm. a) návrhu zákona, kde je pre kontrolu dodržiavania zákazu z čl. 3 písm. b) nariadenia potrebné preverovať súlad s ustanoveniami zákona č. 326/2005 Z. z., ktoré upravujú vykonávanie ťažby dreva.*

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☑ nemení ☐ znižuje*

Návrh zákona nezakladá nové povinnosti hospodárskych subjektov a obchodníkov. Tieto povinnosti zakladá nariadenie. Preto návrh zákona nemá vplyv na konkurencieschopnosť a produktivitu.

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☑ zvyšuje ☐ nemení ☑ znižuje*

Povinností, ktoré pre podnikateľské prostredie vyplývajú priamo z nariadenia môžu spôsobiť znižovanie produktivity hospodárskych subjektov a obchodníkov najmä v krátkodobom horizonte z dôvodu potreby investícií a vynaloženia nákladov na dosiahnutie súladu s nariadením, na úpravu dodávateľských reťazcov a na vyškolenie a vzdelávanie zamestnancov. Samotný návrh zákona však nezavádza žiadne povinnosti nad rámec nariadenia, ktoré môžu znížiť produktivitu podnikov.

Zároveň materiál na základe úprav v čl. III predpokladá zvyšovanie produktivity o obhospodarovateľov lesov, nakoľko sa znižuje časový fond potrebný na vedenie lesnej hospodárskej evidencie a na archiváciu dokumentov, čím sa umožní využiť ušetrený čas na podnikateľskú činnosť.

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

Návrh zákona nezakladá nové povinnosti hospodárskych subjektov a obchodníkov - tieto povinnosti zakladá nariadenie.*.* Preto návrh zákona nespôsobuje vplyvy na podnikateľské prostredie, ktoré je možné označiť za goldplating.

Návrh zákona má iné vplyvy na podnikateľské prostredie, ktoré neboli zahrnuté do kalkulačky nákladov – ide o vplyvy na podnikateľské prostredie vyplývajúce z pokút za iné správne delikty. Hoci návrh zákona určuje výšky pokút za porušenie povinností hospodárskych subjektov a obchodníkov určených nariadením, súhrnné výšky pokút je možné rámcovo odhadnúť len pri komodite drevo. Dôvodom je skutočnosť, že pri komodite drevo sa už v súčasnosti vykonávajú čiastočne porovnateľné dozory legálnosti jeho pôvodu podľa nariadenia (EÚ) č. 995/2010. Podľa nariadenia existujú tri podmienky súladu komodity s nariadením (nespôsobila odlesňovanie, bola vyprodukovaná v súlade s právnymi predpismi krajiny produkcie a je opatrená vyhlásením o náležitej starostlivosti). Podľa nariadenia (EÚ) č. 995/2010 je podmienka súladu iba jedna a to legálnosť pôvodu dreva. Táto podmienka je čiastočne porovnateľná s povinnosťou vyprodukovať komoditu v súlade s právnymi predpismi.

Odhadnuté výšky pokút pri komodite drevo však nie je možné zahrnúť do kalkulačky nákladov, nakoľko kalkulačku nie je vhodné diferencovať aj podľa komodít.

Príslušný orgán, Slovenská lesnícko-drevárska inšpekcia udelí ročne v priemere pokuty za porušenie povinností podľa nariadenia (EÚ) č. 995/2010 v súhrnnej výške približne 75 000 eur.

Nakoľko pre hospodárske subjekty a obchodníkov pri komoditách hovädzí dobytok, sója, káva, kakao, palma olejná a kaučuk nariadenie zavádza celkom nové povinnosti, ktoré doposiaľ nie sú upravené v inom právnom predpise Európskej únie, pri týchto komoditách nie je možné odhadnúť výšky pokút.

Návrhom zákona sa v čl. V upravuje rozsah dolnej a hornej hranice uloženia pokuty za porušovanie jednotlivých ustanovení zákona č. 113/2018 Z. z. s ohľadom na doterajšiu neprimeranosť jej dolnej hranice. Tieto zmeny sa dotknú len hospodárskych subjektov, ktoré kumulatívne splnia tri nasledujúce podmienky:

* príslušnou komoditou alebo príslušným výrobkom je drevo alebo výrobok z dreva podľa čl. 2 písm. a) nariadenia (EÚ) č. 995/2010 teda o drevo a výrobky z dreva uvedené v prílohe tohto nariadenia s výnimkou výrobkov z dreva alebo častí takýchto výrobkov vyrobených z dreva alebo z výrobkov z dreva, ktorých životný cyklus sa ukončil a inak by sa s nimi nakladalo ako s odpadom tak, ako sa uvádza v článku 3 ods. 1 smernice Európskeho parlamentu a Rady 2008/98/ES z 19. novembra 2008 o odpade,
* príslušná komodita bola vyprodukovaná pred 29. júnom 2023 a
* príslušná komodita alebo príslušný výrobok bol umiestnený na trh od 30. decembra 2024 do 30. decembra 2027.

Nakoľko žiadnym spôsobom nie je možné vyčísliť alebo odhadnúť počet subjektov, ktoré spĺňajú tieto podmienky a ani určiť počet štátnych dozorov nad týmito subjektami, nie je možné ani vypočítať vplyvy navrhovaných zmien na podnikateľské prostredie. Je však možné s určitosťou skonštatovať, že pôjde o pozitívne vplyvy, keďže ide o znižovanie horných a dolných hraníc uložených pokút.

|  |
| --- |
| **Analýza vplyvov na životné prostredie** |
| **Návrh zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony**  |
| **5.1 Ktoré zložky životného prostredia (najmä klimatickú zmenu, ovzdušie, voda, horniny, pôda, organizmy) budú predkladaným materiálom ovplyvnené, a aký bude ich vplyv?** |
| Návrh zákona sa predkladá s cieľom zabezpečiť uplatňovanie nariadenia Európskeho parlamentu a Rady (EÚ) 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023) (ďalej len „nariadenie“), ktorého zámerom je zmierňovať dôsledky globálneho odlesňovania a degradácie lesa. Lesy poskytujú z environmentálneho hľadiska rôznorodé prínosy – udržujú ekosystémové funkcie, pomáhajú chrániť klimatický systém, čistotu ovzdušia, zohrávajú úlohy pri čistení, zadržiavaní a kolobehu vody, pri ochrane pôdy. Rozširovanie poľnohospodárstva spôsobuje takmer 90 % globálneho odlesňovania. K stratám lesov dochádza hlavne v dôsledku zmeny lesov na ornú pôdu a pastviny pre hospodárske zvieratá. Podľa údajov zo správy, ktorú vydala Ministerská konferencia o ochrane lesov v Európe (Forest Europe) pod názvom Stav európskych lesov 2020, sa podiel lesov v Európskej únii, ako aj množstvo uloženého oxidu uhličitého v biomase zvyšuje. Členské štáty Európskej únie sú však významným dovozcom a spotrebiteľom produktov, ktoré spôsobujú odlesňovanie v tretích krajinách. Európska únia považuje za nevyhnutné, aby svoj podiel na odlesňovaní zmenšila, a tak prispela k zmierneniu klimatických zmien, zlepšeniu ovzdušia, vodnej bilancie, pôd a podmienok pre organizmy. Z tohto dôvodu nariadenie zavádza regulácie, ktorými sú povinnosti hospodárskych subjektov a obchodníkov pri uvádzaní na trh tých komodít a výrobkov z nich, ktoré majú na odlesňovaní najväčší podiel. Prijatím implementačného zákona Slovensko prispeje svojim podielom na týchto pozitívnych zmenách.  |
| 5.1.1 Vplyvy na ovzdušie:Les plní klimatickú funkciu - lesné dreviny v procese fotosyntézy pútajú (odčerpávajú) z atmosféry oxid uhličitý a za spolupôsobenia slnečnej energie, vody, asimilačných pigmentov vytvárajú biomasu, v ktorej ukladajú uhlík. Pri odlesňovaní sa zvyšuje prírastok oxidu uhličitého do atmosféry.Lesy Slovenska majú dostatočnú právnu ochranu, ktorá prakticky vylučuje zmeny lesa na poľnohospodársky pozemok za účelom pestovania alebo chovu pre Slovensko relevantných komodít (sóje a hovädzieho dobytka) alebo degradáciu lesa. Nariadenie a predložený návrh implementačného zákona preto na ovzdušie Slovenska môže mať pozitívny vplyv len v minimálnom rozsahu. |
| 5.1.2 Vplyvy na vodu vrátane odpadových vôd:**Hydrické funkcie lesa** patria medzi najvýznamnejšie funkcie lesa z hľadiska jeho vplyvu na vodný režim v krajine. Lesy plnia viaceré hydrické funkcie, napríklad zadržujú časť zrážok, znižujú povrchový odtok, vsakovaním zrážok do lesnej pôdy vylepšujú podzemný odtok, ovplyvňujú hromadenie vody, topenie snehu, efektívnejšie hospodárenie so zrážkovou vodou, zabezpečujú dlhodobý vyrovnanejší odtok vody, chránia pri zrážkach pôdu, vo vzťahu k pôde majú **regulačný a protierózny účinok**, ovplyvňujú hygienu, kvalitu a náklady na úpravu pitnej vody**.** Lesy Slovenska majú dostatočnú právnu ochranu, ktorá prakticky vylučuje zmeny lesa na poľnohospodársky pozemok za účelom pestovania alebo chovu pre Slovensko relevantných komodít (sóje a hovädzieho dobytka) alebo degradáciu lesa. Nariadenie a predložený návrh implementačného zákona preto na vodnú bilanciu Slovenska môže mať pozitívny vplyv len v minimálnom rozsahu. |
| 5.1.3 Vplyvy na pôdu a horninové prostredie:Lesné dreviny môžu pri správnom obhospodarovaní lesa značne urýchliť pôdotvorné – humifikačné procesy. Les pôsobí pozitívne na ochranu pôdy znižovaním podielu povrchového odtoku zrážkovej vody a jej rýchlosti, zvyšovaním vsakovania vody do pôdy, obmedzením transportu splavenín a pod. Lesné porasty, kroviny, lesná pôda, machy a lišajníky v značnej miere vodné zrážky zadržiavajú, akumulujú, filtrujú a regulujú ich odtok. V svahovitých oblastiach sa so zvyšujúcim sklonom a vyššou výdatnosťou zrážok erózna ohrozenosť povrchu pôdy zvyšuje. Lesy v ohrozených terénoch plnia nenahraditeľné pôdoochranné a hydrické funkcie. Významné sú však aj protizosuvné, protilavínové a brehoochranné funkcie lesných drevín.Lesy Slovenska majú dostatočnú právnu ochranu, ktorá prakticky vylučuje zmeny lesa na poľnohospodársky pozemok za účelom pestovania alebo chovu pre Slovensko relevantných komodít (sóje a hovädzieho dobytka) alebo degradáciu lesa. Nariadenie a predložený návrh implementačného zákona preto môže mať na pôdu a horninové podložie Slovenska pozitívny vplyv len v minimálnom rozsahu. |
| 5.1.4 Vplyvy na organizmy:Zabraňovaním odlesňovaniu sa chráni biodiverzita a tiež sa znižuje pravdepodobnosť kontaktu medzi voľne žijúcimi zvieratami, hospodárskymi zvieratami a ľuďmi, čím sa zároveň znižuje riziko šírenia nových chorôb a znižuje sa riziko vzniku nových epidémií. Podľa analýzy vplyvov, ktorú k návrhu nariadenia vypracovala Európska komisia (SWD 2021 326 PART 1/2 COMMISSION STAFF WORKING DOCUMENT IMPACT ASSESSMENT minimising the risk of deforestation and forest degradation associated with products placed on the EU market), vplyv na organizmy je ťažko kvantifikovať. Podľa tejto analýzy, ktorá vychádza z Červeného zoznamu ohrozených druhov (https://www.nature.com/articles/536143a.pdf) sa odhaduje, že 11 738 druhov vo svete je ohrozených ťažbou, pestovaním plodín, chovom hovädzieho dobytka a vznikom lesných plantáží. Aj na Slovensku žijú ohrozené druhy rastlín a živočíchov, avšak lesy Slovenska majú dostatočnú právnu ochranu, ktorá prakticky vylučuje zmeny lesa na poľnohospodársky pozemok za účelom pestovania alebo chovu pre Slovensko relevantných komodít (sóje a hovädzieho dobytka) alebo degradáciu lesa. Nariadenie a predložený návrh implementačného zákona preto môže mať na organizmy Slovenska pozitívny vplyv len v minimálnom rozsahu. |
| 5.1.5 Vplyvy na odpady:Návrh zákona nebude mať vplyv na odpady.  |
| **5.2 Bude mať predkladaný materiál vplyv na chránené územia a ak áno, aký?**  |
| Chránené lesné územia Slovenska majú dostatočnú právnu ochranu, ktorá prakticky vylučuje zmeny lesa v chránených územiach na poľnohospodársky pozemok za účelom pestovania alebo chovu pre Slovensko relevantných komodít (sóje a hovädzieho dobytka) alebo degradáciu lesa. Nariadenie a predložený návrh implementačného zákona preto na chránené územia Slovenska môže mať pozitívny dopad len v minimálnom rozsahu.  |
| **5.3 Bude mať predkladaný materiál vplyv na zmenu klímy a ak áno, aký? (typ, veľkosť a rozsah vplyvu).**  |
| Odlesňovanie a degradácia lesov prispievajú k celosvetovej klimatickej kríze. Predovšetkým zvyšujú emisie skleníkových plynov, stráca sa záchyt oxidu uhličitého, znižuje sa biodiverzita. Práve výrazné zníženie odlesňovania a degradácie lesov sú najlepším spôsobom na zmiernenie zmien klímy. Lesy Slovenska majú dostatočnú právnu ochranu, ktorá prakticky vylučuje zmeny lesa na poľnohospodársky pozemok za účelom pestovania alebo chovu pre Slovensko relevantných komodít (sóje a hovädzieho dobytka) alebo degradáciu lesa. Preto nariadenie a predložený návrh implementačného zákona môže mať pozitívny vplyv na zníženie nepriaznivých dopadov zmeny klímy na Slovensku len v minimálnom rozsahu. |
| **5.4 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Ako sa uvádza v nariadení, hlavnou príčinou odlesňovania a degradácie v celosvetovom meradle je spotreba v Európskej únii, teda členské štáty Európskej únie sú významným importérom a spotrebiteľom produktov, ktoré spôsobujú odlesňovanie v tretích krajinách. Podľa vyššie uvedenej analýzy vplyvov, ktorú k návrhu nariadenia vypracovala Európska komisia, sa odhaduje, že bez primeraného regulačného zásahu by spotreba a produkcia šiestich komodít (hovädzí dobytok, kakao, káva, palma olejná, sója a drevo) do roku 2030 spôsobili každoročne odlesnenie približne 248 000 ha a emisiu 110 miliónov metrických ton oxidu uhličitého. Podľa údajov z databázy Konferencie spojených národov pre obchod a rozvoj (UNCTADstat) je podiel Slovenskej republiky na dovozoch z tretích krajín v rámci Európskej únie za obdobie rokov 2013 až 2022 približne 0,5 %. Ide o dovozy, ktoré zahŕňajú uvedené komodity a výrobky z nich. Pri zachovanom podiele Slovenska na dovozoch z tretích krajín preto môžeme predpokladať, že prijatím zákona k implementácii nariadenia Slovenská republika do roku 2030 každoročne zabráni odlesneniu 1 240 ha a tým prispeje k zníženiu emisií oxidu uhličitého o 0,55 mil. metrických ton. Zachované lesy v tretích krajinách si tak udržia priaznivú vodnú bilanciu, priaznivý vplyv na pôdu a horniny, na ktorých sa nachádzajú, budú mať pozitívny vplyv na ovzdušie a na udržanie biodiverzity a tým aj zachovanie ohrozených druhov rastlín a živočíchov. |
| **5.5 Aké opatrenia budú prijaté na zmiernenie negatívneho vplyvu na životné prostredie?** |
| Návrh zákona nebude mať negatívny vplyv na životné prostredie*.*  |

**B. Osobitná časť**

**K článku I**

**K § 1**

Vymedzuje sa predmet úpravy návrhu zákona, s ohľadom na práva a povinnosti vyplývajúce z právne záväzných aktov Európskej únie, ktoré predložený návrh zákona vykonáva, a to:

* nariadenie Európskeho parlamentu a Rady (EÚ) 2023/1115 z 31. mája 2023
o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9.6.2023) (ďalej len „nariadenie (EÚ) 2023/1115“),
* nariadenie Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 347, 30. 12. 2005) v platnom znení (ďalej len „nariadenie (ES) č. 2173/2005“),
* nariadenie Komisie (ES) č. 1024/2008 zo 17. októbra 2008, ktorým sa ustanovujú podrobné pravidlá vykonávania nariadenia Rady (ES) č. 2173/2005 o vytvorení licenčného systému FLEGT na dovoz dreva do Európskeho spoločenstva (Ú. v. EÚ L 277, 18. 10. 2008).

Zákon v súlade s nariadením (EÚ) 2023/1115 upravuje proces výkonu dozoru dodržiavania nariadenia (EÚ) 2023/1115, povinnosti hospodárskych subjektov, obchodníkov a splnomocnených zástupcov pri výkone dozorov a špecifikuje sankcie v oblasti umiestňovania príslušných výrobkov na trh Európskej únie (ďalej len „Únia“), ich sprístupňovania na trhu Únie a ich vývozu z Únie. Povinnosti hospodárskych subjektov, obchodníkov a splnomocnených zástupcov sa vzťahujú len na príslušné výrobky, ktoré sú predmetom nariadenia (EÚ) 2023/1115. Na základe čl. 2 bodu 2 nariadenia (EÚ) 2023/1115 sa za príslušné výrobky  považujú výrobky uvedené v prílohe I rovnakého nariadenia, ktoré obsahujú príslušné komodity, boli nimi kŕmené alebo boli vyrobené s ich použitím. Príslušnými komoditami sú podľa čl. 2 bodu 1 nariadenia (EÚ) 2023/1115 hovädzí dobytok, kakao, káva, palma olejná, kaučuk, sója a drevo. V súlade s čl. 1 ods. 2 nariadenia (EÚ) 2023/1115 sa tento zákon neuplatňuje na príslušné výrobky z prílohy I, ktoré boli vyrobené predtým, než nariadenie (EÚ) 2023/1115 nadobudlo účinnosť podľa čl. 38 ods. 1. To znamená, že zákon sa nevzťahuje na príslušné výrobky, ktoré boli vyrobené pred 20. júnom 2023, nakoľko nariadenie (EÚ) 2023/1115 bolo zverejnené v Úradnom vestníku Európskej únie dňa 31. mája 2023.

Za hospodársky subjekt sa v súlade s čl. 2 bodom 15 nariadenia (EÚ) 2023/1115 považuje každá fyzická alebo právnická osoba, ktorá v rámci obchodnej činnosti umiestňuje príslušné výrobky na trh alebo ich vyváža.

Za obchodníka sa v súlade s čl. 2 bodom 17 nariadenia (EÚ) 2023/1115 považuje každá osoba v dodávateľskom reťazci iná ako hospodársky subjekt, ktorá v rámci obchodnej činnosti sprístupňuje príslušné výrobky na trhu.

Za splnomocneného zástupcu sa v súlade s čl. 2 bodom 22 nariadenia (EÚ) 2023/1115 považuje každá fyzická alebo právnická osoba usadená v Únii, ktorá dostala v súlade s článkom 6 rovnakého nariadenia písomné splnomocnenie od hospodárskeho subjektu alebo obchodníka konať v jeho mene pri špecifikovaných úlohách týkajúcich sa povinností hospodárskeho subjektu alebo obchodníka podľa rovnakého nariadenia.

Podľa čl. 2 bodu 18 nariadenia (EÚ) 2023/1115 je „sprístupnenie na trhu“ každá dodávka príslušného výrobku na distribúciu, spotrebu alebo používanie na trhu Únie v rámci obchodnej činnosti, či už za poplatok alebo bezplatne.

Podľa čl. 2 bodu 16 nariadenia (EÚ) 2023/1115, umiestnenie na trh je prvé sprístupnenie príslušnej komodity alebo príslušného výrobku na trhu Únie.

Pod pojmom „v rámci obchodnej činnosti“ sa na základe čl. 2 bodu 19 nariadenia (EÚ) 2023/1115 myslí na účely spracovania, distribúcie komerčným alebo nekomerčným spotrebiteľom alebo na použitie v podnikaní samotného hospodárskeho subjektu alebo obchodníka.

Na základe povinnosti Slovenskej republiky podľa čl. 14 ods. 1 nariadenia (EÚ) 2023/1115, tento zákon určuje príslušné orgány zodpovedné za uplatňovanie nariadenia (EÚ) 2023/1115, ako aj ich pôsobnosť.

V súlade s čl. 25 nariadenia (EÚ) 2023/1115, predmetom úpravy tohto zákona sú tiež priestupky a iné správne delikty v oblasti sprístupňovania a umiestňovania príslušných výrobkov na trhu Únie alebo ich vývozu.

Zákon zároveň vymedzuje pôsobnosť orgánov štátnej správy pri dovoze produktov z dreva z partnerských krajín v súlade s nariadením (ES) č. 2173/2005, pričom za produkty z dreva sa považujú produkty uvedené v prílohách II a III v súlade s čl. 2 bodom 9 nariadenia (ES) č. 2173/2005. Pojem „výrobky z dreva“ sa v súvislosti s dovozmi z partnerských krajín považuje za „produkty z dreva“ v zmysle definície podľa článku 2 bodu 9 nariadenia (ES) č. 2173/2005, podľa ktorej „produkty z dreva“ sú produkty uvedené v prílohách II a III, na ktoré sa vzťahuje licenčný systém FLEGT a ktoré, keď sa dovážajú do Spoločenstva, nemôžu byť kvalifikované ako „tovar neobchodného charakteru“, ako je vymedzený v článku 1 bode 6 nariadenia Komisie (EHS) č. 2454/93 z 2. júla 1993 zavádzajúceho ustanovenia pre vykonávanie nariadenia Rady (EHS) č. 2913/92 ustanovujúceho Colný kódex spoločenstva (Ú. v. ES L 253, 11.10.1993).

**K § 2**

Ustanovuje sa podmienka, pri ktorej sa považuje za splnený súlad s príslušnými právnymi predpismi krajiny produkcie u príslušných výrobkov pre komoditu drevo v prípade, že krajinou ich produkcie je Slovenská republika. Zároveň sa ustanovujú určené právne predpisy, ktoré je nevyhnutné na účel súladu dodržať.

Na rozdiel od ostatných príslušných komodít sa podľa čl. 2 bodu 40 písm. c) nariadenia (EÚ) 2023/1115 pri komodite drevo sleduje súlad s právnymi predpismi, ktoré sa vzťahujú na jej produkciu, teda ťažbu dreva. Podmienky ťažby dreva v lesoch v Slovenskej republike upravuje zákon č. 326/2005 Z. z. o lesoch v znení neskorších predpisov (ďalej len „zákon č. 326/2005 Z. z.“) a jeho vykonávacie predpisy, ktorými sú vyhláška Ministerstva pôdohospodárstva Slovenskej republiky č. 232/2006 Z. z. o vyznačovaní ťažby dreva, označovaní vyťaženého dreva a dokladoch o pôvode dreva v znení vyhlášky č. 176/2011 Z. z., vyhláška Ministerstva pôdohospodárstva a rozvoja vidieka Slovenskej republiky č. 297/2011 Z. z. o lesnej hospodárskej evidencii v znení vyhlášky č. 321/2020 Z. z. a vyhláška Ministerstva pôdohospodárstva Slovenskej republiky č. 453/2006 Z. z. o hospodárskej úprave lesov a o ochrane lesa v znení neskorších predpisov.

Zákon č. 326/2005 Z. z. a jeho vykonávacie predpisy upravujú povinnosti pri ťažbe dreva veľmi podrobne pre každú činnosť vrátane vyznačovania rôznych druhov ťažieb v lese, vedenia lesnej evidencie, podrobností grafickej evidencie ako aj vydávania sprievodných dokumentov, ako je najmä súhlas na ťažbu a dokumenty k preprave dreva. Nie každé porušenie týchto povinností je príspevkom ku globálnemu odlesňovaniu, degradácii lesov, emisiám alebo strate biodiverzity, ktorých zmierňovanie je cieľom nariadenia (EÚ) 2023/1115. Z tohto dôvodu navrhovaný zákon špecifikuje relevantné povinnosti zo zákona č. 326/2005 Z. z., ktoré zodpovedajú cieľom Únie podľa čl. 1 ods. 1 nariadenia (EÚ) 2023/1115.

Upresňuje sa, že prevod dreva vlastníkovi pozemku alebo správcovi pozemku nie je umiestňovaním na trh, pokiaľ je krajinou produkcie dreva Slovenská republika a toto drevo bolo vyťažené na pozemku vlastníka. Zároveň sa za správcu vymedzuje len osoba, ktorá spĺňa definíciu správcu uvedenú v § 2 písm. q) zákona č. č. 326/2005 Z. z.

**K § 3**

Uvádzajú sa všeobecné podmienky, ktoré sa vzťahujú na dovoz výrobkov z dreva z partnerskej krajiny na základe licenčného systému FLEGT v súlade s nariadením (ES) č. 2173/2005.

Uvedené podmienky sa týkajú výlučne dovozu výrobkov z dreva, ktoré sú uvedené v prílohách II a III nariadenia (ES) č. 2173/2005 z partnerských krajín uvedených v prílohe I rovnakého nariadenia. K mesiacu jún 2024 je jedinou partnerskou krajinou Európskej únie, ktorá vydáva licencie podľa nariadenia (ES) č. 2173/2005 Indonézia, pričom sa predpokladá, že v roku 2025 by sa zoznam týchto krajín mohol rozšíriť o Ghanu.

**K § 4**

Ustanovujú sa orgány štátnej správy v oblasti umiestňovania a sprístupňovania príslušných komodít a príslušných výrobkov na trh a v oblasti ich vývozu, pričom sa ustanovuje aj ich pôsobnosť a kompetencie. Ustanovenie orgánov štátnej správy je v súlade s čl. 14. ods. 1, 2 a 4 nariadenia (EÚ) 2023/1115.

Nakoľko podľa § 16 tohto zákona sa ruší zákon č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 355/2019 Z. z. (ďalej len „zákon č. 113/2018 Z. z.“) vrátane § 5, ktorým bolo Ministerstvo pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“) ustanovené za orgán štátnej správy v oblasti uvádzania dreva a výrobkov z dreva na vnútorný trh, kde patrí aj dovoz výrobkov z dreva z partnerských krajín v súlade s nariadením (ES) č. 2173/2005, tento orgán sa pre uvedený dovoz obdobne ustanovuje v návrhu novej právnej úpravy.

**K § 5**

Ustanovuje sa pôsobnosť a kompetencie ministerstva pôdohospodárstva vyplývajúce z implementácie nariadenia (EÚ) 2023/1115, vrátane kompetencie riadenia a usmerňovania výkonu štátneho dozoru v oblasti umiestňovania a sprístupňovania príslušných komodít a príslušných výrobkov na trhu alebo v ich vývozu.

Ustanovuje sa kompetencia o rozhodovaní v druhom stupni pre rozhodnutia, v ktorých v prvom stupni rozhodla Slovenská lesnícko-drevárska inšpekcia (ďalej len „inšpekcia“) podľa kompetencie uvedenej v § 6.

Na základe zrušenia zákona č. 113/2018 Z. z. podľa § 16 sa pre ministerstvo pôdohospodárstva opätovne ustanovujú kompetencie a povinnosti vyplývajúce z uplatňovania a vykonávania nariadenia (ES) č. 2173/2005, medzi ktoré patrí aj overovanie platnosti licencií pre dovoz dreva z partnerských krajín. Pod „platnosťou licencie“ sa myslí pravosť a platnosť licencie podľa bodu 3.8 vykonávacieho usmernenia v oblasti colníctva a FLEGT (2014/C 389/02).

Zavádza sa povinnosť ministerstva pôdohospodárstva bezodplatne vykonávať poradenskú činnosť k dovozu výrobkov z dreva z partnerských krajín podľa nariadenia (ES) č. 2173/2005.

Medzi osoby, ktorým ministerstvo pôdohospodárstva poskytuje prístup k dokumentom a informáciám podľa písm. e) sú podľa čl. 5 ods. 2 a 3 a čl. 6 ods. 2 nariadenia (ES) č. 2173/2005 osoby alebo orgány určené Komisiou v prípade, že vzniknú problémy, ktoré narušia efektívne fungovanie licenčného systému FLEGT a osoby alebo orgány, ktoré partnerské krajiny Únie určia za zodpovedné za monitorovanie licenčného systému FLEGT treťou stranou, pokiaľ sa od príslušných orgánov nebude požadovať poskytnutie informácií, ktoré podľa právnych predpisov nesmú poskytovať.

Podľa § 5 písm. j) ministerstvo pôdohospodárstva poskytuje hospodárskym subjektom technickú pomoc. Technickou pomocou pre hospodárske subjekty sa rozumie napríklad príprava a vývin aplikácií či systémov, ktoré zjednodušia hospodárskym subjektom prácu v informačnom systéme alebo určovanie geolokácie pozemkov a pod.

Upravujú sa kompetencie ministerstva pôdohospodárstva pre ukladanie sankcií ohľadom porušenia nariadenia (ES) č. 2173/2005, pre poskytovanie súčinnosti colným orgánom a iným orgánom štátnej správy v oblasti usmerňovania a poskytovania technickej pomoci hospodárskeho subjektu, vrátane kompetencie poveriť touto úlohou inšpekciu.

**K § 6**

Z dôvodu zrušenia zákona č. 113/2018 Z. z. podľa § 16 sa opätovne ustanovuje postavenie inšpekcie ako preddavkovej organizácie ministerstva pôdohospodárstva s pôsobnosťou pre územie Slovenskej republiky. V súvislosti s tým sa upravujú aj kompetencie a povinnosti inšpekcie na základe zániku kompetencií a povinností, ktoré jej vyplývali zo zrušeného zákona č. 113/2018 Z. z.

Ustanovuje sa pôsobnosť inšpekcie ako príslušného orgánu zodpovedného za plnenie povinností vyplývajúcich z nariadenia (EÚ) 2023/1115 podľa čl. 14 ods. 1.

Ustanovujú sa povinnosti a kompetencie inšpekcie, ktoré podľa čl. 14 ods. 4 nariadenia (EÚ) 2023/1115 zabezpečujú, aby inšpekcia mala právomoci, nezávislosť pri výkone funkcie a zdroje na plnenie povinností podľa kapitoly 3 nariadenia (EÚ) 2023/1115, pričom medzi tieto povinnosti a kompetencie patria najmä

* výkon dozoru nad hospodárskym subjektom, obchodníkom a splnomocneným zástupcom podľa čl. 16, 18 a 19 nariadenia (EÚ) 2023/1115,
* v rámci výkonu dozoru analyzovanie rizika nedodržiavania nariadenia (EÚ) 2023/1115 hospodárskymi subjektami, obchodníkmi a splnomocnenými zástupcami, podľa čl. 16 ods. 3 nariadenia (EÚ) 2023/1115,
* spracovanie a sledovanie údajov v informačnom systéme zriadenom Európskou komisiou podľa čl. 33 nariadenia (EÚ) 2023/1115 na účely zistenia vysokého rizika podľa čl. 17 ods. 1 nariadenia (EÚ) 2023/1115, pričom za vysoké riziko sa považuje nesúlad príslušných výrokov s čl. 3 nariadenia (EÚ) 2023/1115; informačný systém bude obsahovať údaje o registrovaných hospodárskych subjektoch, obchodníkoch a splnomocnených zástupcoch, o umiestňovaní príslušných výrobkov vrátane ich uvoľnenia do colných režimov „prepustenie do voľného obehu“ alebo „vývoz“,
* určovanie toho, či príslušný výrobok pri umiestňovaní na trh alebo pri vývoze predstavuje vysoké riziko podľa čl. 17 ods. 1 nariadenia (EÚ) 2023/1115,
* ukladanie predbežných opatrení v súlade s čl. 17 a 23 nariadenia (EÚ) 2023/1115, ktorými sú zadržanie príslušných komodít alebo príslušných výrobkov alebo pozastavenie umiestňovania príslušných komodít alebo príslušných výrobkov na trh alebo ich sprístupňovania na ňom a vývozu, ak sa zistí možný nesúlad s nariadením (EÚ) 2023/1115, ukladanie nápravných opatrení v súlade s čl. 24 nariadenia (EÚ) 2023/1115 v prípade zistenia, že hospodársky subjekt alebo obchodník nejednal v súlade s rovnakým nariadením alebo že príslušný výrobok umiestňovaný na trh alebo na ňom sprístupňovaný či vyvážaný je nevyhovujúci, pričom v takom prípade má inšpekcia povinnosť bezodkladne požiadať tento hospodársky subjekt alebo tohto obchodníka, aby v stanovenej a primeranej lehote prijal vhodné a primerané nápravné opatrenie na odstránenie nesúladu,
* rozhodovanie v prvom stupni o priestupkoch a iných správnych deliktoch hospodárskych subjektov, obchodníkov a splnomocnených zástupcov v oblasti umiestňovania príslušných výrobkov na trh a ich vývozu,
* každoročné vypracovávanie a preskúmavanie plánov dozoru založených na posudzovaní rizika v súlade s čl. 16 ods. 3, 5 a 6 nariadenia (EÚ) 2023/1115 s cieľom identifikovať dozory, ktoré sa majú vykonať a pri vypracovávaní zohľadňovať kritéria rizika určené na základe analýzy rizík nedodržiavania predmetného nariadenia,
* vedenie evidencie o vykonaných dozoroch v súlade s čl. 16 ods. 14 nariadenia (EÚ) 2023/1115, pričom sa jedná najmä o informácie o povahe a výsledkoch dozorov a tiež vedenie evidencie o opatreniach prijatých v prípade zistenia nesúladu s nariadením (EÚ) 2023/1115; tieto záznamy inšpekcia uchováva aspoň 10 rokov,
* sprístupňovanie informácií o záznamoch dozorov a o ich výsledkoch v súlade s čl. 16 ods. 15 nariadenia (EÚ) 2023/1115,
* oznamovanie plánov dozorov a ich aktualizácie príslušným orgánom ostatných členských štátov Únie a Európskej komisii v súlade s čl. 16 ods. 7 nariadenia (EÚ) 2023/1115,
* spolupráca a výmena informácií s príslušnými orgánmi a colnými orgánmi z iných členských štátov a s Európskou komisiou v súlade s čl. 15 ods. 3 a čl. 21 nariadenia (EÚ) 2023/1115, ako aj spolupráca s ostatnými orgánmi verejnej správy, s inými kontrolnými orgánmi (napríklad Ústredný kontrolný a skúšobný ústav poľnohospodársky v Bratislave, Štátna veterinárna a potravinová správa Slovenskej republiky), s orgánmi Policajného zboru a slovenskými colnými orgánmi v oblasti umiestnenia a sprístupnenia príslušných komodít a príslušných výrobkov na trh a ich vývozu,
* zapisovanie informácií do informačného systému zriadeného Európskou komisiou podľa čl. 33 nariadenia (EÚ) 2023/1115,
* vypracovanie a zverejňovanie aktuálnych informácií o vysokom riziku podľa čl. 17 ods. 1 a 2 nariadenia (EÚ) 2023/1115; tieto informácie nezakladajú pre hospodárske subjekty a obchodníkov žiadne nové povinnosti a slúžia len ako doplňujúce informácie pre uplatňovanie náležitej starostlivosti v súlade s čl. 4 ods. 1nariadenia (EÚ) 2023/1115,
* bezodplatný výkon poradenskej činnosti v oblasti umiestnenia a sprístupnenia príslušných komodít a príslušných výrobkov na trh a ich vývozu.

**K § 7**

Výkon úloh orgánov štátnej správy lesného hospodárstva je vo vojenských obvodoch a na územiach slúžiacich na zabezpečenie úloh obrany štátu zverený Ministerstvu obrany Slovenskej republiky (ďalej len „ministerstvo obrany“) alebo právnickej osobe zriadenej ministerstvom obrany na plnenie vymedzených úloh ( § 50 ods. 4 zákona č. 326/2005 Z. z. v znení zákona č. 360/2007 Z. z., § 10 ods. 6 zákona č. 97/2013 Z. z. o pozemkových spoločenstvách v znení neskorších predpisov). Z tohto dôvodu sa ustanovuje pôsobnosť a kompetencia ministerstva obrany v oblasti umiestňovania a sprístupňovania príslušných komodít a príslušných výrobkov na trhu Únie a v oblasti ich vývozu vo vojenských obvodoch a na územiach, ktoré slúžia na zabezpečenie úloh obrany štátu. Ministerstvo obrany vo vojenských obvodoch a na územiach slúžiacich na zabezpečenie úloh obrany štátu bude mať kompetencie vykonávať dozor nad hospodárskymi subjektmi, obchodníkmi a splnomocnenými zástupcami, ukladať predbežné opatrenia a nápravné opatrenia na odstránenie zistených nedostatkov, ako aj rozhodovať o priestupkoch a iných správnych deliktoch.

Pre ministerstvo obrany sa upravuje oblasť spolupráce s ostatnými orgánmi štátnej správy a zavádza sa povinnosť ministerstva obrany poskytovať informácie inšpekcii na účely plnenia povinností vyplývajúcich pre Slovenskú republiku z nariadenia (EÚ) 2023/1115.

**K § 8**

V súlade s čl. 16 až 19 nariadenia (EÚ) 2023/1115 sa upravujú podrobnosti a procesné úkony dozoru v oblasti sprístupňovania a umiestňovania príslušných výrobkov na trhu Únie alebo ich vývozu. Upravuje sa a podrobne sa špecifikuje výkon dozoru zamestnancom orgánu dozoru a jeho oprávnenia a povinnosti s cieľom dosiahnuť účel dozoru. Cieľom úpravy je zabezpečiť, aby orgán dozoru mal v záujme dosiahnutia účelu nariadenia (EÚ) 2023/1115 pri výkone dozoru zabezpečený prístup k príslušným výrobkom a k relevantným informáciám, údajom a dokumentom. Oprávnenia zamestnancov orgánu dozoru pri výkone dozoru sú

* v súlade s čl. 4 ods. 6 nariadenia (EÚ) 2023/1115, podľa ktorého majú hospodárske subjekty ponúknuť orgánu dozoru akúkoľvek potrebnú pomoc s cieľom uľahčiť vykonávanie dozorov podľa článku 18 rovnakého nariadenia, vrátane prístupu do priestorov a sprístupnenia dokumentácie a záznamov,
* v súlade s čl. 5 ods. 6 nariadenia (EÚ) 2023/1115, podľa ktorého obchodníci ponúknu orgánu dozoru akúkoľvek potrebnú pomoc s cieľom uľahčiť vykonávanie dozorov podľa článkov 18 a 19 rovnakého nariadenia, vrátane prístupu do priestorov a sprístupnenia dokumentácie a záznamov,
* v súlade s čl. 18 a 19 nariadenia (EÚ) 2023/1115, ktoré podrobne konkretizujú podrobnosti o dozoroch hospodárskych subjektov a obchodníkov.

Upravujú sa aj ďalšie povinnosti zamestnanca orgánu dozoru pri výkone dozoru a to najmä ohľadom preukazovania sa, vydávania potvrdení, vracania odobratých dokladov a písomností, zachovávania mlčanlivosti a nosenia rovnošaty.

Ustanovuje sa oprávnenie zamestnancov orgánu dozoru ohľadom spracovania údajov o osobe podliehajúcej dozoru zapísaných v informačnom systéme, pričom zapisované do informačného systému sú bližšie špecifikovane v prílohe II. nariadenia (EÚ) 2023/1115. Ide o názov hospodárskych subjektov, adresu hospodárskych subjektov a číslo EORI. Údaje budú podrobnejšie špecifikované cez vykonávací akt Európskej únie podľa čl. 33 ods. 3 nariadenia (EÚ) 2023/1115, ktorý okrem iného ustanoví aj pravidlá ochrany osobných údajov.

Podľa odseku 4 je orgán dozoru oprávnený na účely dozoru prizvať znalca, tlmočníka, prekladateľa alebo ďalšiu osobu s jej súhlasom. Ďalšou osobou môže byť napríklad operátor dronu, resp. obsluha inej technickej pomôcky, ktorá slúži na zabezpečenie dôkazov v súvislosti s výkonom dozoru.

Ustanovujú sa podmienky, za akých môže orgán dozoru od osoby podliehajúcej dozoru vymáhať náklady spojené s ich činnosťou v súlade s čl. 20 nariadenia (EÚ) 2023/1115, pričom sa zároveň upresňuje, o aké náklady spojené s výkonom dozoru sa jedná.

 **K § 9**

Upravuje sa postavenie osoby, u ktorej sa vykonáva dozor (ďalej len „osoba podliehajúca dozoru“) a jej povinnosti vo vzťahu k orgánom dozoru a ich zamestnancom pri výkone dozoru. V súlade s čl. 4 ods. 6 a čl. 5 ods. 6 nariadenia (EÚ) 2023/1115 má osoba podliehajúca dozoru povinnosť ponúknuť orgánu dozoru akúkoľvek potrebnú pomoc s cieľom uľahčiť vykonávanie dozorov podľa článkov 18 a 19 nariadenia (EÚ) 2023/1115.

Bližšie sa špecifikujú a konkretizujú povinnosti osoby podliehajúcej dozoru voči orgánu dozoru ohľadom preukazovania totožnosti, podávania relevantných informácií, predkladania dokumentov a písomností súvisiacich s výkonom dozoru, dostavenia sa na predvolanie a podávanie vysvetlenia orgánu dozoru. Upravujú sa kompetencie orgánu dozoru nahliadať do relevantných písomností, dokumentov, dokladov, odoberania ich originálov, vykonávania potrebných zistení, odoberania vzoriek príslušných výrobkov a používania technických prostriedkov na vyhotovovanie obrazových, zvukových a kombinovaných záznamov na účel zabezpečovania dôkazov.

**K § 10**

Upravuje sa administratívny postup výkonu dozoru v prípade, ak sa na základe zistených skutočností dospelo k záveru, že osoba podliehajúca dozoru porušila povinnosti v oblasti sprístupňovania a umiestňovania príslušných výrobkov na trhu Únie alebo ich vývozu. Zároveň sa upravuje postup po ukončení dozoru v prípade, keď k porušeniu povinností nedošlo. Ustanovuje sa spôsob ukončenia dozoru, ako aj práva osoby podliehajúcej dozoru reagovať na zistenia pri výkone dozoru. Na účely dosiahnutia účelu dozoru, pokiaľ osoba marí alebo sťažuje výkon dozoru, stanovuje sa poriadková pokuta, pričom sa určujú aj podmienky uloženia opakovanej poriadkovej pokuty.

Upravuje sa postup výkonu dozoru v prípade, že dozor bol vykonaný výlučne prostredníctvom kontroly v informačnom systéme, ktorý bol zriadený Európskou komisiou podľa čl. 33 nariadenia (EÚ) 2023/1115. Postup orgánu dozoru je pri takomto dozore upravený tak, aby bol v súlade s čl. 17 nariadenia (EÚ) 2023/1115, kde účelom je najmä identifikácia príslušných výrobkov, ktoré si vyžadujú okamžité opatrenia a následné prijatie okamžitých predbežných opatrení.

**K § 11**

Upravuje sa administratívny postup orgánu dozoru pri ukladaní predbežného opatrenia pri zistení, že príslušné výrobky predstavujú vysoké riziko nesúladu s čl. 3 nariadenia (EÚ) 2023/1115. Postup orgánu dozoru je v súlade s čl. 17 ods. 1 a 2 nariadenia (EÚ) 2023/1115. Upravujú sa oprávnenia orgánu dozoru pri uložení predbežného opatrenia. Cieľom uloženého predbežného opatrenia je zabrániť umiestneniu týchto príslušných výrobkov na trh, ich sprístupneniu na trhu alebo ich vývozu.

Orgán dozoru je podľa nariadenia (EÚ) 2023/1115 oprávnený predbežným opatrením pozastaviť umiestnenie alebo sprístupnenie príslušnej komodity alebo príslušného výrobku na trh alebo jeho vývoz, resp. zadržať príslušnú komoditu alebo príslušný výrobok. Pozastavenie umiestňovania na trh alebo sprístupňovania na trhu, prepustenia do voľného obehu alebo na vývoz je obmedzené na tri pracovné dni alebo 72 hodín v prípade príslušných výrobkov rýchlo podliehajúcich skaze, s výnimkou prípadov, keď orgán dozoru potrebuje dodatočnú lehotu na posúdenie súladu príslušných komodít a príslušných výrobkov s nariadením (EÚ) 2023/1115. V takýchto prípadoch je orgán dozoru oprávnený prijať predbežné opatrenia na predĺženie obdobia pozastavenia.

Upravujú sa podrobnosti o náležitostiach rozhodnutia o uložení predbežného opatrenia a o jeho doručovaní.

Upravuje sa postup, ktorým orgán dozoru informuje colný orgán o uložení predbežného opatrenia, o predĺžení lehoty predbežného opatrenia a o jeho zrušení v prípadoch, že sa jedná o dovoz alebo vývoz príslušných výrobkov.

Upresňuje sa, že náklady súvisiace so zadržaním a uskladnením príslušnej komodity alebo príslušným výrobkov znáša orgán dozoru, ktorý má oprávnenie od osoby podliehajúcej dozoru tieto náklady vymáhať v súlade s čl. 20 nariadenia (EÚ) 2023/1115.

Ďalšie podrobnosti týkajúce sa zadržiavania a uskladňovania príslušnej komodity alebo príslušným výrobkov a nakladania s nimi budú upravené v smernici pre Slovenskú lesnícko-drevársku inšpekciu, ktorú vydá ministerstvo pôdohospodárstva a ktorá bude zverejnená vo vestníku ministerstva pôdohospodárstva.

**K § 12**

Upravuje sa postup výkonu dozoru v situáciách, kedy vec neznesie odklad a vo veci je potrebné rozhodnúť neodkladne. V takomto prípade, ak je to nevyhnutné na účely dosiahnutia účelu dozoru, sa oprávňuje zamestnanec orgánu dozoru vydať rozhodnutie o uložení predbežného opatrenia na mieste, pričom orgán dozoru oznámi rozhodnutie osobe podliehajúcej dozoru ústnym vyhlásením. Až následne zamestnanec orgánu dozoru vyhotoví písomné rozhodnutie v lehote do 10 pracovných dní odo dňa vydania rozhodnutia. Vzhľadom na povahu takýchto úkonov sa vylučuje odkladný účinok.

**K § 13**

Ustanovujú sa skutkové podstaty pre priestupky v oblasti umiestňovania príslušných komodít a príslušných výrobkov na trh, ich sprístupňovania na trhu a ich vývozu z Únie pre fyzické osoby, ktoré sú hospodárske subjekty, obchodníci alebo splnomocnení zástupcovia, pokiaľ konali v rozpore so všeobecne záväznými právnymi predpismi. Ide o porušenia povinností ustanovených nariadením (EÚ) 2023/1115 a tiež o porušenia ďalších nadväzujúcich, resp. podrobne upravených povinností v rámci jeho implementácie. V súlade s čl. 25 ods. 2 nariadenia (EÚ) 2023/1115 sú sankcie určené tak, aby boli účinné, primerané a odradzujúce.

Odôvodnenie skutkovej podstaty priestupku pre písm. a) je totožné, ako odôvodnenie skutkovej podstaty iného správneho deliktu § 14 ods. 2 písm. a).

Odôvodnenie skutkovej podstaty priestupku pre písm. b) je totožné, ako odôvodnenie skutkovej podstaty iného správneho deliktu § 14 ods. 2 písm. b).

Odôvodnenie skutkovej podstaty priestupku pre písm. c) je totožné, ako odôvodnenie skutkovej podstaty iného správneho deliktu § 14 ods. 2 písm. c).

Odôvodnenie skutkovej podstaty priestupku pre písm. d) je totožné, ako odôvodnenie skutkovej podstaty iného správneho deliktu § 14 ods. 2 písm. d).

Odôvodnenie skutkovej podstaty priestupku pre písm. e) je totožné, ako odôvodnenie skutkovej podstaty iného správneho deliktu § 14 ods. 2 písm. e).

Odôvodnenie skutkovej podstaty priestupku pre písm. f) je totožné, ako odôvodnenie skutkovej podstaty iného správneho deliktu § 14 ods. 2 písm. f).

Odôvodnenie skutkovej podstaty priestupku pre písm. g) je totožné, ako odôvodnenie skutkovej podstaty iného správneho deliktu § 14 ods. 2 písm. g).

Odôvodnenie skutkovej podstaty priestupku pre písm. h) je totožné, ako odôvodnenie skutkovej podstaty iného správneho deliktu § 14 ods. 2 písm. h).

Odôvodnenie skutkovej podstaty priestupku pre písm. i) je totožné, ako odôvodnenie skutkovej podstaty iného správneho deliktu § 14 ods. 2 písm. i).

Odôvodnenie skutkovej podstaty priestupku pre písm. j) je totožné, ako odôvodnenie skutkovej podstaty iného správneho deliktu § 14 ods. 3 písm. a).

Odôvodnenie skutkovej podstaty priestupku pre písm. k) je totožné, ako odôvodnenie skutkovej podstaty iného správneho deliktu § 14 ods. 3 písm. b).

Odôvodnenie skutkovej podstaty priestupku pre písm. l) je totožné, ako odôvodnenie skutkovej podstaty iného správneho deliktu § 14 ods. 4 písm. a).

Navrhovaná právna úprava v odseku 8 reflektuje na skutočnosť, že nariadenie (EÚ) 2023/1115 sa týka širokého okruhu hospodárskych subjektov, medzi ktorými môžu byť aj fyzické osoby, ktorých možnosti oboznámiť sa so všetkými povinnosťami vyplývajúcimi z nariadenia (EÚ) 2023/1115 môžu byť obmedzené oproti veľkým hospodárskym subjektom s odborným a ekonomickým zázemím. Rovnako dopady prísne nastavených sankcií môžu mať na fyzické osoby neprimerané dopady. Z tohto dôvodu je navrhnuté pri prvom porušení niektorých menej závažných povinností fyzickou osobou jej ako sankciu uložiť pokarhanie a až pri opakovanom porušení povinností pristúpiť k uloženiu pokuty.

**K § 14**

Ustanovujú sa skutkové podstaty pre iné správne delikty a sankcie v oblasti umiestňovania príslušných komodít a príslušných výrobkov na trh, ich sprístupňovania na trhu a ich vývozu z Únie pre hospodárske subjekty, obchodníkov a ich splnomocnených zástupcov, pokiaľ konali v rozpore so všeobecne záväznými právnymi predpismi. Ide o porušenia povinností ustanovených nariadením (EÚ) 2023/1115 a nariadením (ES) č. 2173/2005, ale tiež o porušenia ďalších nadväzujúcich, resp. podrobne upravených povinností v rámci ich implementácie. V súlade s čl. 25 ods. 2 nariadenia (EÚ) 2023/1115 sú stanovené sankcie určené tak, aby boli účinné, primerané a odradzujúce.

V odseku 1 sa upravujú skutkové podstaty pre iné správne delikty hospodárskeho subjektu alebo obchodníka, ktorý nie je malým podnikom, stredným podnikom alebo mikropodnikom (ďalej len „MSP“) v zmysle definície z čl. 2 bodu 30 nariadenia (EÚ) 2023/1115, čiže zjednodušene uvedené ide o iné správne delikty veľkých hospodárskych subjektov, pričom za veľký hospodársky subjekt sa podľa čl. 5 ods. 1 nariadenia (EÚ) 2023/1115 sa považuje aj obchodník, ktorý nie je MSP. Príslušnosť hospodárskych podnikov alebo obchodníkov k MSP vychádza z čl. 2 bodu 30 nariadenia (EÚ) 2023/1115, ktorý MSP definuje ako „mikropodniky a malé a stredné podniky v zmysle vymedzenia v článku 3 smernice Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS (Ú. v. EÚ L 182, 29. 6. 2013) v platnom znení“.

V odsekoch 1 a 2 sa upravujú skutkové podstaty pre iné správne delikty hospodárskeho subjektu a obchodníka, ktorý je MSP v zmysle definície z čl. 2 bodu 30 nariadenia (EÚ) 2023/1115.

Uvedené ustanovenie skutkových podstát pre iné správne delikty hospodárskych subjektov a obchodníkov vychádza z toho, že povinnosti uložené hospodárskym subjektom a obchodníkom nariadením (EÚ) 2023/1115 sa líšia v závislosti na tom, či sú MSP alebo veľkým podnikom (ide o povinnosti podľa čl. 4 ods. 8 a 9, čl. 5 ods. 1 až 5 a čl. 11 ods. 2 nariadenia (EÚ) 2023/1115).

V odseku 3 sa upravujú skutkové podstaty pre iné správne delikty obchodníka, ktorý je MSP a teda sa nepovažuje za hospodársky subjekt tak ako obchodník, ktorý je veľkým podnikom v zmysle definície čl. 2 bodu 30 nariadenia (EÚ) 2023/1115.

V odseku 4 sa upravujú skutkové podstaty pre iné správne delikty splnomocneného zástupcu.

Na základe zrušenia zákona č. 113/2018 Z. z. podľa § 16 sa v odseku 5 opätovne ustanovujú skutkové podstaty pre iné správne delikty účastníka trhu v súvislosti s dovozom výrobkov z dreva z partnerskej krajiny na základe nariadenia (ES) č. 2173/2005.

Upravujú sa kompetencie orgánu dozoru ohľadom ukladania pokút a ďalších sankcií za iné správne delikty. Ustanovuje sa kompetencia orgánu dozoru ukladať nápravné opatrenia za účelom odstránenia zistených nedostatkov a ustanovuje sa povinnosť orgánu dozoru uložiť pokutu tomu, kto nesplnil uložené nápravné opatrenia. Nápravné opatrenia nariadenia (EÚ) 2023/1115 vymedzuje ako: a) nápravu akéhokoľvek formálneho nesúladu, najmä s požiadavkami kapitoly 2 nariadenia – Povinnosti hospodárskych subjektov a obchodníkov; b) zabránenie umiestneniu príslušného výrobku na trh alebo jeho sprístupneniu na ňom alebo vývozu; c) okamžité stiahnutie alebo spätné prevzatie príslušného výrobku; d) darovanie príslušného výrobku na charitatívne účely alebo účely verejného záujmu, alebo ak to nie je možné, jeho zneškodnenie v súlade s právom Únie o nakladaní s odpadom.

Skutková podstata iného správneho deliktu pre ods. 1 písm. a) a ods. 2 písm. a) spočíva v porušení zákazu uvedenom v čl. 3 písm. a) nariadenia (EÚ) 2023/1115, podľa ktorého sa príslušné komodity a príslušné výrobky nesmú umiestňovať na trh alebo sprístupňovať na trhu ani vyvážať, ak spôsobujú odlesňovanie, pričom „odlesňovanie“ je podľa čl. 2 bodu 2 nariadenia (EÚ) 2023/1115 konverzia lesa na poľnohospodárske využitie bez ohľadu na to, či je alebo nie je spôsobená človekom.

Skutková podstata iného správneho deliktu pre ods. 1 písm. b) a ods. 2 písm. b) spočíva v porušení povinností, ktoré hospodárskemu subjektu vyplývajú z čl. 3 písm. a) nariadenia (EÚ) 2023/1115, podľa ktorého sa príslušné komodity a príslušné výrobky nesmú umiestňovať na trh alebo sprístupňovať na trhu ani vyvážať, ak neboli vyprodukované v súlade s príslušnými právnymi predpismi krajiny produkcie, pričom „príslušné právne predpisy krajiny produkcie“ sú právne predpisy platné v krajine produkcie týkajúce sa právneho postavenia územia produkcie podľa ods. 2 bodu 4. písm. a) až h) nariadenia (EÚ) 2023/1115.

Skutková podstata iného správneho deliktu pre ods. 1 písm. c) a ods. 2 písm. c) spočíva v porušení povinností, ktoré hospodárskemu subjektu vyplývajú z čl. 4 ods. 2 nariadenia (EÚ) 2023/1115, podľa ktorého hospodárske subjekty nesmú umiestňovať príslušné výrobky na trh ani ich vyvážať bez predchádzajúceho predloženia vyhlásenia o náležitej starostlivosti, ktorý majú sprístupniť orgánu dozoru prostredníctvom informačného systému uvedeného v čl. 33 nariadenia (EÚ) 2023/1115, pričom toto vyhlásenie musí obsahovať informácie stanovené v prílohe II nariadenia (EÚ) 2023/1115 pre príslušné výrobky a vyhlásenie hospodárskeho subjektu, že uplatnil náležitú starostlivosť. Táto skutková podstata zároveň nepriamo zahŕňa zákaz uvedený v čl. 3 písm. c) nariadenia (EÚ) 2023/1115, podľa ktorého sa príslušné komodity a príslušné výrobky nesmú umiestňovať na trh alebo sprístupňovať na trhu ani vyvážať ak nie sú opatrené vyhlásením o náležitej starostlivosti, pričom vyhlásenie o náležitej starostlivosti sú hospodárske subjekty povinné predložiť podľa čl. 4 ods. 2 nariadenia (EÚ) 2023/1115 a musí obsahovať informácie stanovené v prílohe II nariadenia (EÚ) 2023/1115 pre príslušné výrobky a tiež vyhlásenie hospodárskeho subjektu, že uplatnil náležitú starostlivosť.

Skutková podstata iného správneho deliktu pre ods. 1 písm. d) a ods. 2 písm. d) vyplýva z čl. 4 ods. 1, čl. 8 a čl. 12 nariadenia (EÚ) 2023/1115. Podľa uvedených ustanovení hospodárske subjekty uplatňujú náležitú starostlivosť v súlade s článkom 8 nariadenia (EÚ) 2023/1115 pred umiestnením príslušných výrobkov na trh alebo ich vývozom s cieľom preukázať, že príslušné výrobky sú v súlade s článkom 3 nariadenia (EÚ) 2023/1115; povinnosť uplatňovať náležitú starostlivosť sa vzťahuje pred umiestnením príslušných výrobkov na trh alebo pred ich vývozom majú hospodárske subjekty pre všetky príslušné výrobky dodávané každým konkrétnym dodávateľom, pričom táto náležitá starostlivosť zahŕňa zhromažďovanie informácií, údajov a dokumentov potrebných na splnenie požiadaviek stanovených v článku 9 nariadenia (EÚ) 2023/1115, overenie kritérií na posúdenie rizika, ako sa uvádza v článku 10 nariadenia (EÚ) 2023/1115 a opatrenia na zmiernenie rizika, ako sa uvádza v článku 11 nariadenia (EÚ) 2023/1115 ak ide o väčšie ako zanedbateľné riziko, že príslušné výrobky spôsobili odlesňovanie, nie sú v súlade s právnymi predpismi krajiny produkcie komodity alebo neboli opatrené vyhlásením náležitej starostlivosti; hospodárske subjekty majú povinnosť zriadiť a aktualizovať rámec postupov a opatrení na účely zabezpečenia, aby príslušné výrobky, ktoré umiestňujú na trh alebo vyvážajú, boli v súlade s článkom 3 nariadenia (EÚ) 2023/1115, povinnosť preskúmavať systém náležitej starostlivosti a aktualizovať ho podľa nového vývoja, ako aj povinnosť uchovávať záznamy o týchto aktualizáciách.

Skutková podstata iného správneho deliktu pre ods. 1 písm. e) a ods. 2 písm. e) spočíva v porušení povinností, ktoré hospodárskemu subjektu vyplývajú z ustanovení čl. 4 ods. 3 a čl. 12 ods. 5 nariadenia (EÚ) 2023/1115, podľa ktorých sprístupnením vyhlásenia o náležitej starostlivosti orgánom dozoru hospodársky subjekt preberá zodpovednosť za súlad príslušného výrobku s článkom 3 nariadenia (EÚ) 2023/1115, musí uchovávať záznamy o vyhláseniach o náležitej starostlivosti päť rokov od dátumu predloženia vyhlásenia prostredníctvom informačného systému uvedeného v článku 33 nariadenia (EÚ) 2023/1115, a tiež aspoň päť rokov uchovávať všetku dokumentáciu týkajúcu sa náležitej starostlivosti, ako sú všetky záznamy, opatrenia a postupy podľa článku 8 a sprístupňuje ju na požiadanie orgánu dozoru.

Skutková podstata iného správneho deliktu pre ods. 1 písm. f) a ods. 2 písm. f) spočíva v porušení povinností, ktoré hospodárskemu subjektu vyplývajú z ustanovení čl. 4 ods. 5 a 7 nariadenia (EÚ) 2023/1115, podľa ktorých musí hospodársky subjekt nahlasovať orgánu dozoru informácie ktoré naznačujú existenciu rizika, že príslušný výrobok, ktorý umiestnili na trh alebo vyviezli nie je v súlade s nariadením (EÚ) 2023/1115 a zároveň majú povinnosť oznamovať hospodárskym subjektom a obchodníkom na nižších úrovniach dodávateľského reťazca pre príslušné výrobky, ktoré umiestnili na trh alebo vyviezli, všetky informácie potrebné na preukázanie toho, že sa uplatnila náležitá starostlivosť a že sa nezistilo žiadne riziko alebo sa zistilo len zanedbateľné riziko, vrátane referenčných čísiel vyhlásení o náležitej starostlivosti súvisiacich s týmito výrobkami.

Skutková podstata iného správneho deliktu pre ods. 1 písm. g) spočíva v porušení povinností, ktoré hospodárskemu subjektu vyplývajú z ustanovenia čl. 4 ods. 9 nariadenia (EÚ) 2023/1115, podľa ktorého hospodárske subjekty, ktoré nepatria medzi MSP, sa môžu odvolávať na vyhlásenia o náležitej starostlivosti, ktoré sa už predložili v súlade s článkom 33 nariadenia (EÚ) 2023/1115, len po tom, ako sa presvedčili, že náležitá starostlivosť týkajúca sa príslušných výrobkov obsiahnutých v príslušných výrobkoch alebo vyrobených z príslušných výrobkov bola uplatnená v súlade čl. 4 ods. 1 nariadenia (EÚ) 2023/1115.

Skutková podstata iného správneho deliktu pre ods. 2 písm. g) spočíva v porušení povinností, ktoré hospodárskemu subjektu vyplývajú z ustanovenia čl. 4 ods. 8 nariadenia (EÚ) 2023/1115, podľa ktorého hospodárske subjekty, ktoré patria medzi MSP, poskytnú na požiadanie orgánu dozoru referenčné číslo vyhlásenia o náležitej starostlivosti v prípadoch, keď sa od nich nevyžaduje uplatňovať náležitú starostlivosť, ak ide o príslušné výrobky obsiahnuté v príslušných výrobkoch alebo vyrobené z príslušných výrobkov, v súvislosti s ktorými sa už uplatnila náležitá starostlivosť v súlade s čl. 4 ods. 1 nariadenia (EÚ) 2023/1115, a v ktorého prípade už bolo v súlade s čl. 33 nariadenia (EÚ) 2023/1115 predložené vyhlásenie o náležitej starostlivosti.

Skutková podstata iného správneho deliktu pre ods. 1 písm. h) a ods. 2 písm. h) spočíva v porušení povinností, ktoré hospodárskemu subjektu vyplývajú z ustanovení čl. 9 nariadenia (EÚ) 2023/1115, podľa ktorého hospodárske subjekty zhromažďujú informácie, dokumenty a údaje, ktoré preukazujú, že príslušné výrobky sú v súlade s článkom 3 nariadenia (EÚ) 2023/1115. Na tento účel hospodársky subjekt zhromažďuje, organizuje a uchováva informácie päť rokov od dátumu umiestnenia príslušných výrobkov na trh alebo ich vývozu tieto informácie spolu s dôkazmi týkajúce sa každého príslušného výrobku, pričom sa jedná o informácie podrobne špecifikované v písm. a) až h) odseku 1 nariadenia (EÚ) 2023/1115. Hospodársky subjekt musí zároveň tieto informácie sprístupniť orgánu dozoru.

Skutková podstata iného správneho deliktu pre ods. 1 písm. i) a j) a ods. 2 písm. i) spočíva v porušení povinností, ktoré hospodárskemu subjektu vyplývajú z ustanovení čl. 10 a 11 nariadenia (EÚ) 2023/1115, podľa ktorých hospodárske subjekty overia a analyzujú informácie a akúkoľvek ďalšiu relevantnú dokumentáciu zhromaždenú v súlade s článkom 9 nariadenia (EÚ) 2023/1115, pričom na základe týchto informácií a dokumentácie vykonajú posúdenie rizika s cieľom stanoviť, či existuje riziko, že príslušné výrobky určené na umiestnenie na trh alebo na vývoz sú nevyhovujúce. Hospodárske subjekty nesmú príslušné výrobky umiestniť na trh ani ich vyvážať, pokiaľ sa na základe posúdenia rizika nedospeje k záveru, že neexistuje žiadne riziko alebo existuje len zanedbateľné riziko, že príslušné výrobky sú nevyhovujúce. Pri posúdení rizika hospodárske subjekty musia zohľadniť najmä kritériá uvedené v čl. 10 ods. 2 písm. a) až n) nariadenia (EÚ) 2023/1115. Zároveň majú povinnosť zdokumentovať a aspoň raz ročne preskúmať posúdenia rizika a na požiadanie ich sprístupniť príslušným orgánom. Hospodárske subjekty musia byť schopné preukázať, akým spôsobom boli získané informácie skontrolované podľa kritérií na posúdenie rizika a ako určili stupeň rizika.

Skutková podstata iného správneho deliktu pre ods. 3 spočíva v porušení povinností ktoré obchodníkovi vyplývajú z ustanovení čl. 5 ods. 2 a 4 nariadenia (EÚ) 2023/1115, podľa ktorých obchodníci, ktorí patria medzi MSP, sprístupňujú príslušné výrobky na trhu len vtedy, ak majú informácie požadované podľa odseku 3 písm. a) a b) nariadenia (EÚ) 2023/1115. Zároveň majú obchodníci povinnosť bezodkladne informovať príslušné orgány členských štátov, v ktorých príslušný výrobok sprístupnili na trhu, ako aj obchodníkov, ktorým príslušný výrobok dodali, ak sa dozvedia nové relevantné informácie vrátane opodstatnených obáv, ktoré naznačujú existenciu rizika, že príslušný výrobok, ktorý sprístupnili na trhu, nie je v súlade s nariadením (EÚ) 2023/1115.

Skutková podstata iného správneho deliktu pre ods. 4 písm. a) spočíva v porušení povinností ktoré splnomocnenému zástupcovi vyplývajú z ustanovení čl. 5 ods. 2 a 4 nariadenia (EÚ) 2023/1115, podľa ktorých splnomocnený zástupca na požiadanie poskytne orgánu dozoru kópiu splnomocnenia v úradnom jazyku Únie a kópiu v úradnom jazyku členského štátu, v ktorom sa spracúva vyhlásenie o náležitej starostlivosti, alebo, ak to nie je možné, v angličtine.

V odsekoch 6 a 7 sa upravujú pokuty za iné správne delikty za jednotlivé skutkové podstaty uvedené v odsekoch 1 až 5. V súlade s čl. 25 ods. 2 písm. a) nariadenia (EÚ) 2023/1115, pokuty sú stanovené tak, aby boli primerané environmentálnej škode a hodnote dotknutých príslušných komodít alebo príslušných výrobkov, aby sa zabezpečilo, že účinne pripravia zodpovedné subjekty o hospodárske prínosy pochádzajúce z porušení, ktorých sa dopustili, a výška takýchto pokút sa bude za opakované porušenia postupne zvyšovať. Výšky dolných, ako aj horných hraníc stanovených pokút za jednotlivé skutkové podstaty boli ustanovené v dostatočnom rozsahu tak, aby orgán dozoru mal pri ukladaní pokuty možnosť zohľadňovať rôznorodosť subjektov iných správnych deliktov a závažnosť porušenia všeobecne záväzných právnych predpisov a udeliť pokutu v takej výške, ktorá bude primeraná daným okolnostiam.

Navrhovaná právna úprava v odseku 15 reflektuje na skutočnosť, že pre fyzické osoby - podnikateľov môže byť oboznámenie sa so všetkými povinnosťami vyplývajúcimi z nariadenia (EÚ) 2023/1115 náročné, najmä oproti veľkým hospodárskym subjektom s odborným a ekonomickým zázemím. Rovnako dopady prísne nastavených sankcií môžu mať na fyzické osoby - podnikateľov, ktoré sú spravidla mikropodnikmi a malými podnikmi, neprimerané dopady. Z tohto dôvodu je navrhnuté pri prvom porušení niektorých menej závažných povinností fyzickým osobám - podnikateľom ako sankciu uložiť pokarhanie a až pri opakovanom porušení povinností pristúpiť k uloženiu pokuty.

**K § 15**

V odseku 1 sa ustanovuje, že na rozhodnutie o uložení predbežného opatrenia sa vzťahuje zákon č. 71/1967 Zb. o správnom konaní (správny poriadok) a v prípade, ak sa rozhoduje o predbežnom opatrení podľa § 11 ods. 3, vtedy sa nevzťahujú ustanovenia § 24, § 25, § 25a a § 26 správneho poriadku, pretože doručovanie rozhodnutia o uložení predbežného opatrenia uložené podľa § 11 ods. 3 sa vykonáva len prostredníctvom informačného systému zriadeného v súlade s čl. 33 nariadenia (EÚ) 2023/1115. Taktiež sa pri rozhodnutí o uložení predbežného opatrenia podľa § 11 nevzťahuje ustanovenie § 33 ods. 2 správneho poriadku z dôvodu zabezpečenia rýchlosti a efektívnosti konania.

V odseku 2 sa uvádza prechodné ustanovenie, ktorým sa v záujme zachovania právnej istoty hospodárskych subjektov, obchodníkov a splnomocnených zástupcov zabezpečuje, že výkon dozoru, ako aj konania o priestupkoch a iných správnych deliktoch, ktoré začali za predchádzajúcej hmotnoprávnej i procesnoprávnej úpravy a dosiaľ právoplatne neskončili, sa dokončia podľa právnej úpravy účinnej v čase začatia tohto dozoru a týchto konaní.

V odseku 3 sa v súlade s čl. 37 ods. 3 nariadenia (EÚ) 2023/1115 ustanovujú podmienky, za akých sa na sprístupňovanie príslušných komodít alebo príslušných výrobkov bude od 30. decembra 2024 vzťahovať zákon 113/2018 Z. z. V odseku 3 sa vyžaduje kumulatívne splnenie všetkých troch nasledujúcich podmienok:

* príslušnou komoditou alebo príslušným výrobkom je drevo alebo výrobok z dreva podľa čl. 2 písm. a) nariadenia Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 295, 12. 11. 2010) v platnom znení (ďalej len „nariadenie (EÚ) č. 995/2010“), teda o drevo a výrobky z dreva uvedené v prílohe tohto nariadenia s výnimkou výrobkov z dreva alebo častí takýchto výrobkov vyrobených z dreva alebo z výrobkov z dreva, ktorých životný cyklus sa ukončil a inak by sa s nimi nakladalo ako s odpadom tak, ako sa uvádza v článku 3 ods. 1 smernice Európskeho parlamentu a Rady 2008/98/ES z 19. novembra 2008 o odpade,
* príslušná komodita bola vyprodukovaná pred 29. júnom 2023 a
* príslušná komodita alebo príslušný výrobok bol umiestnený na trh od 30. decembra 2024 do 30. decembra 2027.

Odsek 4 sa uplatňuje v prípadoch, keď drevo a výrobky z dreva sú príslušnou komoditou alebo príslušným výrobkom podľa čl. 2 písm. a) nariadenia (EÚ) č. 995/2010 a boli vyprodukované pred 29. júnom 2023 a umiestnené na trh do 31. decembra 2027. V tomto prípade sa na uvedenú komoditu a uvedené výrobky nevzťahuje doterajšia právna úprava v zákone č. 113/2018 Z. z., ale nová právna úprava.

V odseku 5 sa upravuje výnimka pre hospodárske subjekty a obchodníkov, ktoré sú mikropodniky alebo malé podniky a ktoré boli zriadené do 31. decembra 2020. Na tieto subjekty sa tento zákon bude vzťahovať až od 30. júna 2025 a nie od nadobudnutia účinnosti tohto zákona. Táto výnimka je v súlade s ustanovením čl. 38 ods. 3 nariadenia (EÚ) 2023/1115 a nevzťahuje sa na výrobky z dreva, na ktoré sa vzťahuje príloha k nariadeniu (EÚ) č. 995/2010.

**K § 16**

Zrušenie zákona č. 113/2018 Z. z. vyplýva z čl. 37 ods. 1 nariadenia (EÚ) 2023/1115, na základe ktorého sa s účinnosťou od 30. decembra 2024 zrušuje nariadenie (EÚ) č. 995/2010, nakoľko ide o implementačný národný právny predpis k tomuto nariadeniu, ktorý s jeho zrušením stráca svoje opodstatnenie.

Tie ustanovenia zákona č. 113/2018 Z. z., ktoré nesúvisia s uplatňovaním a vykonávaním nariadenia (EÚ) č. 995/2010 sa opätovne ustanovujú v tomto zákone. Jedná sa najmä o ustanovenia, ktorými sa vykonávajú povinnosti v oblasti dovozu výrobkov z dreva z partnerských krajín Únie, vyplývajúce z nariadenia (ES) č. 2173/2005, ktoré zostáva naďalej v platnosti.

Zákon č. 113/2018 Z. z. sa napriek jeho zrušeniu naďalej uplatňuje v prípadoch, ktoré sú špecifikované v prechodnom ustanovení čl. I § 15 ods. 2 a 3 tohto zákona.

**K článku II**

**K bodu 1 (§ 9 ods. 1 písm. m))**

Navrhovaným ustanovením sa dopĺňajú konania, v ktorých sa vyžaduje záväzné stanovisko orgánu ochrany prírody, konkrétne ide o schválenie projektu starostlivosti o lesný pozemok. Schválením tohto projektu a stanovením výšky povolenej ťažby je u takejto povolenej ťažby preukázané, že nepôjde o drevo z odlesnených alebo degradovaných území v zmysle nariadenia EUDR. Uvedené doplnenie nadväzuje na už existujúcu úpravu zákona č. 326/2005 Z. z. o lesoch v znení neskorších predpisov (ďalej len „zákon o lesoch“), podľa ktorej sa v tomto konaní vyžaduje stanovisko orgánu ochrany prírody, ako aj novonavrhovanú úpravu § 37a zákona o lesoch.

**K bodu 2 (§ 47 ods. 12)**

Návrhom sa dopĺňa povinnosť preukazovania pôvodu dreva orgánom štátnej správy lesného hospodárstva, vrátane Slovenskej lesnícko-drevárskej inšpekcie, a členom lesnej stráže. Pri preprave dreva nie je pred preukázaním pôvodu dreva možné zistiť, či pochádza z ťažby na lesných pozemkoch alebo výrubu drevín na nelesných pozemkoch, teda pred takýmto preukázaním nie je zrejmý ani orgán kompetentný vo veci ďalej konať. Preto oprávnenie na prvotné preukázanie pôvodu dreva musia mať všetky orgány, ktoré majú pôvod dreva a legálnosť výrubu právo kontrolovať.

**K bodu 3**

Návrhom sa s cieľom zosúladenia používanej terminológie v súvisiacich všeobecne záväzných právnych predpisoch nahrádza pojem „náhodná ťažba“ pojmom „asanačná ťažba“ v súlade s bodom 1 návrhu novely zákona o lesoch.

**K článku III**

**K bodu 1**

Ťažba dreva vykonávaná v lesoch je cieľavedomou ľudskou činnosťou, ktorej cieľom je zabezpečenie trvalo udržateľnej starostlivosti o lesy, umožňujúcej využívanie ekosystémových funkcií lesov vrátane racionálneho využívania jedinej reálne obnoviteľnej suroviny, dreva. Vykonávanie starostlivosti o lesy nie je možné považovať za náhodnú činnosť v lesoch ani v súvislosti s vykonávaním ťažby, ktorou sa zabezpečuje odstraňovanie stromov a lesných porastov poškodených škodlivými činiteľmi v lesoch, ktoré sú potencionálnym zdrojom premnoženia a šírenia predovšetkým hmyzích škodcov. S cieľom zabránenia nadmerných ťažieb dreva sa v súčasnosti za „náhodnú ťažbu“ považuje aj stav, kedy sa v lesoch žiadna z častí procesu ťažby nevykonala napriek tomu, že došlo k takému poškodeniu alebo odumretiu stromov, ktoré sú dôvodom vykonania ťažby zabezpečujúcej priaznivý zdravotný stav lesov a minimalizáciu rizika vývoja a šírenia škodlivých činiteľov a poškodzujúcich iné, nepoškodené a zdravé stromy a lesné porasty. Navrhovanou úpravou vo väzbe na úpravu § 23 odseku 13 sa jednoznačne už v zákone rozlíši asanačná ťažba, teda stav, kedy došlo, z dôvodu vykonania opatrení na odstránenie poškodených stromov a krov alebo opatrení na ochranu lesa, k procesu ťažby (aj čiastočnému) od odumretia a zničenia stromov v poraste aj v prípade, že sa ťažba nevykoná. Asanačná ťažba je procesom na zabezpečenie ozdravenia lesných porastov.

**K bodom 2 a 16 (§ 1 ods. 2 písm. e) a § 24 ods. 1)**

V nadväznosti na novú samostatnú právnu úpravu, ktorou sa zabezpečuje vykonávanie niektorých opatrení Európskej únie na zmiernenie globálneho odlesňovania, je písmeno e) v § 1 ods. 2 neopodstatnené.

**K bodu 3 (§ 5 ods. 2)**

Medzi zásady ochrany lesných pozemkov sa dopĺňa ustanovenie, na základe ktorého sa pri zmene druhu pozemku alebo obmedzení využívania lesného pozemku musia zohľadňovať ciele nariadenia (EÚ) 2023/1115. Lesné pozemky, pri ktorých došlo k dočasnému alebo trvalému vyňatiu z plnenia funkcií lesov alebo ktoré sa obmedzili pri využívaní funkcií lesov, sa na základe tohto ustanovenia nemôžu využívať na účely, ktoré sú v rozpore s nariadením (EÚ) 2023/1115 – na pasenie hovädzieho dobytka a na produkciu komodít káva, sója, kakao, kaučuk, palma olejná. Toto ustanovenie zabezpečuje, že na území Slovenskej republiky nedochádza k odlesňovaniu podľa čl .2 ods. 3 nariadenia (EÚ) 2023/1115.

**K bodu 4 (§ 14 ods. 3)**

Pri vyhlasovaní lesov osobitného určenia vo verejnom záujme v chránených územiach, územiach medzinárodného významu a na lesných pozemkoch s výskytom chránených druhov sa návrh osobitného režimu hospodárenia vyhotovuje v súčinnosti so žiadateľom a organizáciou ochrany prírody. V súvislosti so zmenou právnej úpravy v oblasti ochrany prírody a zriadením správ národných parkov, ako odborných organizácií ochrany prírody a krajiny na území národných parkov, sa súčinnosť pri vyhotovovaní návrhu osobitného režimu hospodárenia v rámci komplexného zisťovania stavu lesa rozširuje zo štátnej ochrany prírody aj na správy národných parkov. Ide o spresnenie pojmu a odkazu na zákon o ochrane prírody a krajiny.

**K bodom 5, 7 a 8 (14 ods. 4, § 16 ods. 7 a 8)**

Navrhovanými bodmi sa upravujú postupy týkajúce sa postupov uplatňovania osobitného režimu hospodárenia a vyhlasovania kategórie lesov v stanovených prípadoch, kedy ich bude možné vyhlasovať v rámci schválenia PSL obdobne, ako je to v prípade vyhlasovania kategórie lesov osobitného určenia. Tým sa odstráni najmä súčasný stav neakceptovania zákonných postupov zo strany organizácií a následne orgánov ochrany prírody, ktoré nežiadajú o vyhlasovanie lesov osobitného určenia v zákonných lehotách, osobitný režim hospodárenia však presadia prostredníctvom záväzných stanovísk k schváleniu PSL. Tým vzniká nesúlad medzi skutočným spôsobom zabezpečovania starostlivosti o lesy a kategóriou lesa, keď narastá podiel hospodárskych lesov napriek nárastu chránených území s osobitnými požiadavkami na zabezpečovanie starostlivosti o lesy. Zároveň sa tým zníži administratívna záťaž súvisiaca s vyhlasovaním lesov osobitného určenia ešte pred začatím vyhotovovania PSL.

**K bodu 6 (§ 16 ods. 4 písm. e))**

Ide o legislatívno-technickú úpravu v nadväznosti na navrhované znenie § 14 ods. 3 v novelizačnom bode 4.

**K bodu 9 (§ 22 ods. 2 písm. b))**

Špecifikuje sa ťažba na ostatných lesných pozemkoch, ktorú je možné vykonať na základe súhlasu orgánu štátnej správy lesného hospodárstva v kategórii mimoriadna ťažba. Doplnenie vyplýva z aplikačnej praxe.

**K bodu 10 (§ 23 ods. 1 a 2)**

Upravuje sa problematika písomného súhlasu na ťažbu s cieľom zníženia administratívnej záťaže hospodára. Zároveň sa definuje osoba, ktorej sa písomný súhlas na ťažbu vydáva, osoba, ktorá je povinná písomný súhlas uchovávať a doba uchovávania písomného súhlasu na ťažbu. Dopĺňa sa problematika dokladu (vydaným obhospodarovateľom lesa vykonávateľovi ťažby) alebo inej listiny oprávňujúcej na vykonanie ťažby a zároveň sa určuje okruh osôb oprávnených vyzvať vykonávateľa ťažby na predloženie tohto dokladu. Za inú listinu sa môže považovať napríklad aj zmluva uzatvorená medzi obhospodarovateľom lesa a vykonávateľom ťažby. Zároveň sa v súlade s cieľmi elektronizácie verejnej správy pridáva možnosť nahradiť písomnú formu dokladu editáciou potrebných údajov o vykonávateľovi ťažby v informačnom systéme lesného hospodárstva. V prípade ak vykonávateľ ťažby (subjekt s ktorým má obhospodarovateľ lesa zmluvu o vykonaní ťažby) bude činnosť zabezpečovať prostredníctvom iných fyzických osôb, s cieľom aby si to kontrolný orgán vedel overiť, bude treba pri takomto vykonávateľovi ťažby okrem identifikačných údajov uviesť aj kontaktný údaj (najmä telefónne číslo), na ktorom si kontrolný orgán bude vedieť bezprostredne overiť, či pre nich dotyčná fyzická osoba naozaj činnosť vykonáva. Zverejnením údajov o vykonávateľovi ťažby v informačnom systéme sa zároveň umožní predchádzanie neopodstatneným podnetom na kontroly „nelegálnej“ ťažby, ktoré sú v súčasnosti návštevníkmi lesa zasielané rôznym orgánom a následne predkladané územne príslušným orgánom štátnej správy lesného hospodárstva na preverenie. Zníži sa tým aj záťaž jednotlivých obhospodarovateľov lesa a odborných lesných hospodárov, ktorý sa štátnych dozorov v lesoch na preverenie podnetov musia zúčastňovať.

**K bodom 11 a 12 (§ 23 ods. 4 a 5)**

Vo väzbe na označovanie vyťaženého dreva sa dopĺňa možnosť označenia iným povoleným označením a definujú sa náležitosti na zverejnenie iného povoleného označenia v evidencii prostredníctvom informačného systému lesného hospodárstva.

**K bodu 13 (§ 23 ods. 7 až 10)**

Upravujú sa postupy ohlásenia dôvodu vzniku asanačnej ťažby a vykonávania asanačnej ťažby. vo vzťahu k rozsudku Súdneho dvora Európskej únie z 22. júna 2022 (C-661-20). Podľa súčasného právneho stavu je po prekročení objemu asanačnej ťažby v poraste predstavujúcej 15 % zásoby porastu, v ďalšom procese potrebné ohlasovať dôvod vzniku každej ďalšej asanačnej ťažby a to napríklad aj v prípade, ak ide o poškodenie jedného stromu v podružnom poraste. Hlásenie je postupované orgánom štátnej správy lesného hospodárstva a následne aj orgánom a organizáciám ochrany prírody a krajiny, ktoré majú posúdiť správnosť a dôvody ohlásenia, ale aj možné dopady vykonania asanačnej ťažby, pričom do jej posúdenia, resp. udelenia súhlasu organizáciou ochrany prírody v prípade sústredenej (plošnej) ťažby s výmerou nad 0,3 ha, nie je možné asanačnú ťažbu vykonať. Podľa doterajších zistení a skúseností nie sú administratívne kapacity postačujúce na zbytočne sa opakujúce konania, orgány a organizácie ochrany prírody nekonajú v stanovených lehotách. Pritom nedodržiavanie lehôt a nevykonanie oparení na ochranu lesa v silvotechnických termínoch je jedným z hlavných dôvodov šírenia a premnoženia sekundárnych škodcov v lesoch a ďalšieho zhoršovania zdravotného stavu lesov. Zákonmi, ktorými bolo prijaté súčasné znenie s významným nárastom úloh pre orgány a organizácie ochrany prírody však so žiadnym zvýšením personálnych kapacít a súvisiacich opatrení nepočítalo, preto je potrebné množstvo nadbytočných konaní a administratívnu záťaž subjektov redukovať na nevyhnutnú mieru, čo zároveň prispeje aj k zlepšeniu prístupu k domácim zdrojom biomasy, najmä pre fyzické osoby v rámci tzv. samovýroby. Pritom samotný rezort životného prostredia a jeho organizácie už krátko po prijatí zákonov upozorňovali na nedostatočné kapacity v súvislosti s prijatím tohto zákona, čo sa aj v doterajšej praxi prejavilo. Z uvedených dôvodov sa prehodnotil súčasný stav ohlasovania asanačnej ťažby a navrhli sa nové limity a postupy v súlade s vyššie uvedenými cieľmi tak, že predmetom ohlasovania vzniku dôvodu asanačnej ťažby bude každá takáto ťažba, ktorej objem presiahne 15 % zásoby porastu, ďalej taká asanačná ťažba, ktorej objem spolu s doteraz vykonanou úmyselnou ťažbou a doterajšou asanačnou ťažbou dosiahne 30 % zásoby porastu. Následne bude predmetom ohlásenia len vznik dôvodu asanačnej ťažby, ktorej odhadnutý objem presiahne 5 % zásoby porastu. V prípade hlásenia vzniku sústredenej asanačnej ťažby, po ktorej vzniká holina s výmerou väčšou ako 0,3 ha, ostáva právny stav nezmenený. Navrhovanými ustanoveniami ostal teda zachovaný princíp hlásenia asanačnej ťažby ktorá dosiahne 15 % zásoby porastu, navyše sa dopĺňa a sprísňuje o hlásenie v prípade, ak je asanačná ťažba menšia ako 15 %, ale táto spolu s vykonanou úmyselnou ťažbou presiahnu 30 % zásoby porastu. Zároveň sa upravuje spôsob ohlasovania asanačnej ťažby len prostredníctvom informačného systému. Týmto postupom sa vytvára priestor pre efektívnejšie vykonávanie asanačnej ťažby a opatrení na ochranu lesa tým, že za deň ohlásenia, od ktorého sa odvíjajú ďalšie súvisiace lehoty, sa stanovuje najbližší pracovný deň nasledujúci po dni, v ktorom obhospodarovateľ lesa asanačnú ťažbu ohlásil. Zároveň sa upravuje aj možnosť vykonania asanačnej ťažby pred uplynutím stanovenej lehoty, ako aj osobitosť viažuca sa k súhlasu organizácie ochrany prírody v prípade lesných pozemkov, na ktorých zabezpečuje povinnosti obhospodarovateľa organizácia ochrany prírody (napr. národné parky). Taktiež sa ustanovuje, že súhlas s vykonaním asanačnej ťažby pred uplynutím stanovenej lehoty budú orgány štátnej správy len vyznačovať v informačnom systéme lesného hospodárstva a nebude potrebné vydávať písomné súhlasy, čím sa zníži zbytočná administratívna záťaž, pričom informačný systém lesného hospodárstva je pre každého obhospodarovateľa lesa na základe jeho žiadosti (po pridelení prístupových práv) prístupný bezodplatne. Úprava vyplýva aj z aplikačnej praxe, čiastočne reaguje aj na rozsudok Súdneho dvora Európskej únie z 22. júna 2022 (C-661-20).

**K bodu 14 (§ 23 ods. 13)**

Za asanačnú ťažbu sa v súčasnosti (avšak až prostredníctvom vykonávacieho predpisu k zákonu) považuje aj stav, kedy sa táto ťažba vykoná aj stav, kedy sa nevykoná avšak došlo k poškodeniu lesného porastu, ktorý je dôvodom na jej vykonanie. Navrhovanou úpravou v oboch prípadoch už priamo zo zákona dôjde k jednoznačnému stanoveniu termínu započítania objemu poškodených a odumretých stromov do celkového objemu dreva určeného na ťažbu programom starostlivosti o lesy, pretože tieto stromy, aj keď sú súčasťou lesa, ako ekosystému, ďalej nerastú a nie sú súčasťou štruktúry lesného porastu. Vychádzajúc z uvedeného je zrejmé, že cieľom tohto ustanovenia je aj zabránenie nadmernej ťažby dreva (ťažby nad rámec princípov trvalo udržateľného hospodárenia v lesoch), pretože výsledkom návrhu je zníženie predpísaného objemu dreva na ťažbu programom starostlivosti (alebo projektom starostlivosti o lesný pozemok) o celkový objem dreva poškodených a odumretých stromov, teda objem dreva, ktorý sa asanačnou ťažbou spracuje a odvezie z porastu na ďalšie využitie, objem dreva poškodených stromov, ktorý bol po vykonaní asanačných opatrení (napr. odkôrnenie) ponechaný v poraste a objem stromov poškodených a odumretých bez vykonania asanačných opatrení. Osobitne treba uviesť, že v prípade asanačnej ťažby nejde o plánovanú ťažbu živých a zdravých stromov, ale sa ňou odstraňujú dôsledky pôsobenia škodlivých činiteľov v lesoch a realizujú sa opatrenia proti premnoženiu a šíreniu sekundárnych škodcov už primárnymi škodlivými činiteľmi poškodených lesov. Za asanačnú ťažbu sa považuje aj ťažba dreva, ktorá súvisí s preventívnymi opatreniami pri ochrane lesov proti pôsobeniu škodlivých činiteľov v lesoch. Zároveň sa úpravou odstraňuje vnútorný rozpor zákona, keď napriek striktnému zákazu prekročiteľnosti ťažby pre lesný, resp. vlastnícky celok, ak bolo v lesnom celku viac vlastníckych celkov, v odseku 14 umožňoval v taxatívne stanovených prípadoch tento zákaz prekonať.

**K bodu 15 (§ 23 ods. 14)**

Dôsledné vykonávanie výchovy lesných porastov je základným predpokladom pre zvyšovanie ich stability, odolnostného potenciálu a schopnosti plnenia ekosystémových služieb lesov. V prípadoch, že vo vlastníckom celku došlo k vykonaniu asanačných opatrení z dôvodu pôsobenia škodlivých činiteľov v lesoch, alebo k poškodeniu a odumretiu lesných porastov v rozsahu, ktorým sa naplnil objem dreva predpísaný na ťažbu programom starostlivosti alebo projektom starostlivosti o lesný pozemok, je vykonanie naliehavej ťažby v porastoch do 50 rokov podmienené zmenou programu starostlivosti o lesy. Z uvedeného dôvodu sa v mnohých oblastiach, predovšetkým dlhodobo poškodzovaných škodlivými činiteľmi v lesoch a v oblastiach s horším zdravotným stavom, výchova lesa nevykonáva v dostatočnom rozsahu, čo má negatívny vplyv na tieto lesy najmä z hľadiska ich zdravotného stavu, stability a odolnostného potenciálu. Z hľadiska vykonania opatrení výchovy lesných porastov do 50 rokov, odpovedajúcich vývoju a stavu lesných porastov, sa navrhovaným ustanovením umožňuje vykonanie takejto naliehavej ťažby, v rozsahu výchovy predpísanej pre lesný porast programom starostlivosti o lesy alebo projektom starostlivosti o lesný pozemok, pričom nie je potrebné žiadať o zmenu programu starostlivosti o lesy. Zároveň sa navrhovaným ustanovením umožňuje už v rámci prebudovy lesa zavádzanie prírode blízkeho hospodárenia v lesoch, čo je najmä v oblastiach so zhoršeným zdravotným stavom a zníženou stabilitou porastov vhodné a žiadúce. Prírode blízke hospodárenie v lesoch je považované za robustné adaptačné opatrenie na zmenu klímy, ktoré vo všeobecnosti zvyšuje odolnosť (rezistenciu) a regeneračnú schopnosť (rezilienciu) lesov a je tiež významným mitigačným (zmenu klímy zmierňujúcim) opatrením, ktoré má potenciál zvyšovať biodiverzitu, prírastok, kumulovať v priemere vyššie zásoby dreva ako bežné hospodárenie, a tým priaznivo ovplyvňovať bilanciu uhlíka. Navrhovaným ustanovením sa zároveň znižuje záťaž obhospodarovateľa lesa vyplývajúca z náročnosti administratívneho postupu súvisiaceho so zmenou programu starostlivosti, čím sa zároveň zvýši množstvo biomasy vhodnej aj na energetické využitie.

**K bodom 17 až 19 (§ 24 ods. 4, 6 a 7)**

Upravuje sa pôsobnosť orgánov ochrany prírody, územne príslušnej organizácie ochrany prírody a Vojenskej polície vo vzťahu k problematike povinností a oprávnení pri sústreďovaní, preprave a uskladňovaniu dreva.

**K bodu 20 (§ 28 ods. 3)**

Upravuje sa nárok obhospodarovateľa lesa na úhradu zvýšených nákladov za vykonanie opatrení na zabránenie nadmerného šírenia a premnoženia škodcov podľa projektu na vykonanie opatrení na zabránenie šírenia a premnoženia škodcov. V prípadoch zákazu vykonania opatrení na ochranu lesa in situ v dôsledku uplatňovania zákazov a obmedzení vyplývajúcich zákona o ochrane prírody, všeobecne záväzných právnych predpisov vydaných na jeho vykonanie alebo rozhodnutí vydaných na ich základe v porastoch, v ktorých obhospodarovateľom lesa je organizácia ochrany prírody, tento nárok nevzniká. Tým sa odstraňuje kolízia záujmov organizácie ochrany prírody na lesných pozemkoch, kde táto organizácia na jednej strane uplatňuje obmedzenia a zákazy na vykonávanie opatrení na ochranu lesa a zároveň na druhej strane na tých istých lesných pozemkoch plní aj povinnosti obhospodarovateľa lesa. Odstraňuje sa tým prostredie, ktorým by takáto organizácia ochrany prírody získavala neoprávnene prostriedky, výška ktorých by bola úmerná obmedzeniam požadovaným touto organizáciou ochrany prírody.

**K bodu 21 (§ 28 ods. 4)**

Stanovuje sa organizácia ochrany prírody, ktorá sa bezodkladne vyjadruje k opatreniam uvedený v projekte na vykonanie opatrení na zabránenie šírenia a premnoženia škodcov. Odstraňuje sa tým kolízia záujmov organizácie ochrany prírody, ktorá zabezpečuje zároveň povinnosti obhospodarovateľa lesa, ako aj kolízia záujmov takejto organizácie ochrany prírody, ku ktorej by mohlo dôjsť pri vyjadrovaní sa k opatreniam na lesných pozemkoch obhospodarovaných inými obhospodarovateľmi lesa v územnej pôsobnosti takejto organizácie ochrany prírody – správy národného parku. Zároveň sa upravuje postup, ktorý podľa súčasného právneho stavu znemožňuje akúkoľvek realizáciu opatrení na ochranu lesa v prípade, ak je organizácia ochrany prírody nečinná.

**K bodu 22 (§ 28 ods. 5)**

Jednoznačne sa upravuje problematika vykonávania odsúhlasených alebo určených opatrení projektu na vykonanie opatrení na zabránenie šírenia a premnoženia škodcov v pôsobnosti obhospodarovateľa lesa a zároveň sa jednoznačne určuje osoba, na náklady ktorej obhospodarovateľ lesa tieto opatrenia vykonáva.

Ak organizácia ochrany prírody podľa odseku 4 s predloženým projektom nesúhlasí, nezbavuje ju to povinnosti uhradiť náklady oprávnenému obhospodarovateľovi lesa.

**K bodu 23 (§ 28a ods. 3)**

V prípade, že orgán štátnej správy lesného hospodárstva pri mimoriadnej udalosti v lesoch podľa § 28a ods. 1 písm. a), b) alebo c) uložil opatrenia pri ochrane lesa, neuplatňuje sa povinnosť obhospodarovateľa lesa ohlasovať dôvod vzniku náhodnej ťažby za vlastnícky celok; to neplatí v prípade, ak z rozhodnutia opatrenia orgánu štátnej správy nevyplýva inak. Tým sa znižuje administratívna záťaž obhospodarovateľa lesa.

**K bodu 24 (poznámky pod čiarou k odkazom 45a a 49)**

Legislatívno-technická úprava citácií v poznámkach pod čiarou s cieľom ich spresnenia, ako aj úprava v nadväznosti na vloženie novej poznámky pod čiarou k odkazu 31a v novelizačnom bode upravujúcom znenie § 23 ods. 1 a 2.

**K bodu 25 (§ 36 ods. 2)**

Upravuje sa postup vytýčenia hranice obhospodarovanej časti porastu pri odbornom hospodárení v lesoch, potrebného pre zápis obhospodarovateľov lesa a hospodára do evidencie lesných pozemkov v prípadoch, že v poraste je viac obhospodarovateľov.

**K bodom 26 až 32 (§ 37a, § 40 ods. 2 písm. c), § 41 ods. 3, 4, 7, 8 a 13)**

Navrhovanými bodmi sa upravujú postupy týkajúce sa starostlivosti o lesy v územiach NATURA 2000 a postupmi súvisiacimi s vyhotovením PSL v týchto územiach. Na zabezpečenie tohto cieľa sa ako súčasť plánu hospodárskych opatrení PSL zavádza, že povinnou súčasťou PSL budú aj regulatívy ochrany prírody, ktorými sa v týchto územiach môžu podmienky starostlivosti o lesy stanoviť odlišne od postupov vyplývajúcich z tohto zákona. Tým sa zabezpečí súlad postupov pri starostlivosti o lesy a ich plánovaní s postupmi vyplývajúcimi so zákona o ochrane prírody a smernicami EÚ, ktoré uvedený zákon preberá. Zároveň v prípadoch lesných celkov s mimoriadnou udalosťou v lesoch sa ustanovuje možnosť vyhotovenia programu starostlivosti o lesy na kratšie obdobie ako 8 rokov, čím sa sleduje zabezpečenie starostlivosti o lesy rešpektujúcej dynamické zmeny vo vývoji a stave lesných porastov v prípadoch mimoriadnej udalosti v lesoch.

**K bodom 33 a 34 (§ 44 ods. 1 a 2)**

S cieľom zabezpečenia efektívneho vedenia lesnej hospodárskej evidencie, ktorú zabezpečuje obhospodarovateľ lesa prostredníctvom odborného lesného hospodára, sa dopĺňa povinnosť obhospodarovateľovi lesa priebežne predkladať podklady na vedenie tejto evidencie odbornému lesnému hospodárovi. Zároveň sa v súlade s trendami elektronizácie upravuje súčasná povinnosť vedenia a predkladania evidencie s možnosťou písomného alebo elektronického vedenia len na vedenie elektronickou formou.

**K bodu 35 (§ 47 ods. 4)**

Upravuje sa podmienka na spôsobilosť odborného lesného hospodára vo vzťahu k možnosti využitia osobitného kvalifikačného predpokladu s tým, že osoba, ktorá získala osobitný kvalifikačný predpoklad bude spĺňať kvalifikačný predpoklad odborného lesného hospodára po výkone štátnej správy lesného hospodárstva v trvaní najmenej päť rokov po získaní osobitného kvalifikačného predpokladu a teda po splnení týchto podmienok bude oprávnená požiadať, pri dodržaní súvisiacich podmienok podľa zákona o lesoch, o vydanie osvedčenia odborného lesného. Cieľom je stabilizácia úrovne štátnej správy lesného hospodárstva a zosúladenie časových súvislostí viazaných na výkon lesníckych činností žiadateľov o skúšky odbornej spôsobilosti hospodára.

**K bodu 36 (§ 48 ods. 2 písm. k))**

Upravujú sa povinnosti odborného lesného hospodára súvisiace s vyznačovaním ťažby a vydávaním písomného súhlasu na ťažbu.

**K bodu 37 (§ 48 ods. 2 písm. r))**

Upravujú sa povinnosti odborného lesného hospodára, cieľom ktorých je zabezpečenie odborného hospodárenia v lesoch podľa zákona o lesoch, všeobecne záväzných právnych predpisov vydaných na jeho vykonanie a programu starostlivosti o lesy a v súlade so stavom a vývojom lesných porastov. Zároveň sa tým garantuje postavenie odborného lesného hospodára vo vzťahu k obhospodarovateľovi lesa tým, že obhospodarovateľ lesa bude pri vykonávaní starostlivosti o lesy viazaný návrhom osoby odborne spôsobilej na hospodárenie v lesoch. Návrhom sa tiež spresňuje obsah súčasnej povinnosti odborného lesného hospodára usmerňovať hospodárenie v lese vyplývajúce z odseku 1.

**K bodu 38 (§ 48 ods. 3 písm. d))**

Dopĺňa sa oprávnenie odborného lesného hospodára na vydanie súhlasu na vykonanie naliehavej ťažby v porastoch do 50 rokov. Pretože ide o oprávnenie odborného lesného hospodára v prípadoch vydať súhlas v prípadoch výchovných ťažieb len v prípade ak je to potrebné z hľadiska stavu a vývoja lesného porastu. Je teda len na posúdení odborného lesného hospodára, či súhlas na vykonanie ťažby vydá (zároveň vykoná úpravu programu starostlivosti o lesy) alebo nevydá a obhospodarovateľ lesa bude povinný toto rozhodnutie odborného lesného hospodára rešpektovať. Tým sa zároveň zabezpečuje nezávislosť konania odborného lesného hospodára na obhospodarovateľovi lesa a presadzovanie zásad odborného hospodárenia v lesoch v súlade so zákonom, všeobecne záväznými právnymi predpismi vydanými na jeho vykonania a stavom a vývojom lesného porastu.

**K bodu 39 (§ 50 ods. 19)**

Vypúšťa sa povinnosť správcu v zriaďovateľskej pôsobnosti Ministerstva životného prostredia Slovenskej republiky uvádzať na trh drevo a výrobky z dreva pochádzajúceho z národného parku prostredníctvom organizácie lesného hospodárstva v zakladateľskej pôsobnosti ministerstva na základe zmluvy. Právna úprava sa navrhuje na základe požiadavky Ministerstva životného prostredia Slovenskej republiky.

Cieľom návrhu je ponechať správcovi v zriaďovateľskej pôsobnosti Ministerstva životného prostredia Slovenskej republiky možnosť slobodne a nezávisle zvoliť spôsob, akým bude uvádzať na trh drevo a výrobky z dreva pochádzajúceho z národného parku. Podľa čl. 2 bodu 15 nariadenia (EÚ) 2023/1115 sa správca v zriaďovateľskej pôsobnosti Ministerstva životného prostredia Slovenskej republiky, ktorý umiestňuje drevo a výrobky z dreva pochádzajúceho z národného parku na trh považuje za hospodársky subjekt. S ohľadom na rozsah povinností, ktoré pre takýto hospodársky subjekt z nariadenia (EÚ) 2023/1115 vyplývajú, sa ustanovuje väčšia autonómia správcu v zriaďovateľskej pôsobnosti Ministerstva životného prostredia Slovenskej republiky pri umiestňovaní dreva a výrobkov z dreva pochádzajúceho z národného parku na trh, ako aj zodpovednosť za výber najvhodnejšieho nástroja na naplnenie cieľov nariadenia (EÚ) 2023/1115 pri umiestňovaní dreva a výrobkov z dreva na trh.

**K bodom 40 a 41 (§ 53 ods. 1 písm. d) a ods. 2 písm. i))**

Dopĺňajú sa povinnosti a oprávnenie člena lesnej stráže vo vzťahu k príslušníkom Vojenskej polície alebo obecnej polície.

**K bodu 42 (§ 57)**

Podľa súčasnej právnej úpravy majú určení zamestnanci vykonávajúci štátnu správu lesného hospodárstva, okrem iného, povinnosť úspešne absolvovať skúšky osobitného kvalifikačného predpokladu do 18 mesiacov od vzniku štátnozamestnaneckého pomeru. Vychádzajúc z aplikačnej praxe táto lehota nevytvára dostatočný časový predpoklad pre dôkladnú prípravu, vyplývajúcu predovšetkým z praktického výkonu štátnej správy lesného hospodárstva (napr. výkon štátneho dozoru v lesoch). Z uvedeného dôvodu sa upravuje lehota na vykonanie skúšky osobitného kvalifikačného predpokladu do 18 mesiacov po uplynutí jedného roka od vzniku štátnozamestnaneckého pomeru.

**K bodu 43 (§ 58 ods. 1 písm. h))**

Upravuje sa pôsobnosť ministerstva vo vzťahu k doplneniu § 41 ods. 3 tohto zákona.

**K bodu 44 (§ 61 písm. a))**

Upravuje sa pôsobnosť inšpekcie, ako orgánu štátnej správy lesného hospodárstva, na vykonávanie štátnych dozorov v lesoch vo väzbe na štátne dozory podľa zákona na zabezpečenie vykonávania niektorých opatrení na zmiernenie globálneho odlesňovania.

**K bodu 45 (§ 62 ods. 5)**

S cieľom zabezpečenia objektívnosti pri zisťovaní a overovaní skutočností a údajov o hospodárení lesov a s tým súvisiacim vstupovaním na lesné pozemky a súvisiace priestory sa dopĺňa povinnosť zamestnancov orgánov štátnej správy lesného hospodárstva oznámiť subjektu, nad ktorým sa vykonáva štátny dozor podľa zákona o lesoch, začiatok vykonávania štátneho dozoru najneskôr pri jeho začatí. Keďže sa neupravuje spôsob oznámenia začatia štátneho dozoru v lesoch, táto podmienka sa bude považovať za splnenú nielen doručením písomného oznámenia, ale za dostatočné sa bude považovať aj preukázateľný pokus o oznámenie telekomunikačnými prostriedkami, napr. telefonicky alebo v prípade nedostupnosti e-mailom.

**K bodu 46 (§ 68h)**

Upravujú sa prechodné ustanovenia upravujúce aplikáciu novo navrhovaných ustanovení zákona o lesoch.

**K bodu 47 (§ 68i)**

V súvislosti s vypustením postupu uvádzania dreva a výrobkov z dreva pochádzajúceho z národného parku prostredníctvom organizácie lesného hospodárstva v zakladateľskej pôsobnosti ministerstva podľa § 50 ods. 19 sa navrhuje prechodné ustanovenie s cieľom predísť problémom v aplikačnej praxi.

**K článku IV**

Návrhom sa s cieľom zosúladenia používanej terminológie v súvisiacich všeobecne záväzných právnych predpisoch nahrádza pojem „náhodná ťažba“ pojmom „asanačná ťažba“ v súlade s bodom 1 návrhu novely zákona o lesoch.

**K článku V**

**K bodom 1, 2, 4 a 6**

Vypúšťané ustanovenia a odkazy pod čiarou sa týkajú uplatňovania a vykonávania nariadenia (ES) č. 2173/2005. I keď zákon č. 113/2018 Z. z. sa ruší podľa čl. I § 16 tohto zákona, povinnosť Slovenskej republiky uplatňovať a vykonávať nariadenie (ES) č. 2173/2005 nezaniká. Všetky ustanovenia zákona č. 113/2018 Z. z., ktorými sa uplatňovalo nariadenie (ES) č. 2173/2005, sa z tohto dôvodu opätovne ustanovujú v čl. I tohto zákona.

**K bodu 3**

Spresňuje sa rozsah územia, na ktorom vykonáva kompetenciu podľa tohto zákona orgán štátnej správy v oblasti uvádzania dreva a výrobkov z dreva na vnútorný trh, ktorým je Ministerstvo obrany Slovenskej republiky na základe zásadnej pripomienky Ministerstva obrany Slovenskej republiky.

**K bodom 5 a 7**

Mení sa rozsah dolnej a hornej hranice uloženia pokuty za porušovanie jednotlivých ustanovení č. 113/2018 Z. z. s ohľadom na doterajšiu neprimeranosť jej dolnej hranice. Ide hlavne o prípady, keď sa zistí, že došlo k nelegálnej ťažbe dreva v zanedbateľnom množstve, resp. bolo pri porušení zákona zistených iba niekoľko menej závažných nedostatkov a Slovenská lesnícko-drevárska inšpekcia musela rozhodovať o pokute, pričom boli dolné hranice nastavené neadekvátne vysoko. Navrhovaná úprava odstraňuje neprimeranú prísnosť zákona, pričom sa rešpektuje zásada ustanovená v nariadení (EÚ) č. 995/2010, že sankcie musia byť účinné, primerané a odradzujúce.

**K bodu 8**

Ustanovujú sa prechodné ustanovenia k navrhovanej právnej úprave v súlade so zásadou právnej istoty.

**K článku VI**

V súlade s čl. 38 ods. 2 nariadenia (EÚ) 2023/1115 sa pre články I až IV (okrem čl. III bodov 39 a 47) ustanovuje dátum nadobudnutia účinnosti zákona od 30. decembra 2024. Ustanovenie § 19 ods. 6 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 133/2023 Z. z. sa neuplatňuje, nakoľko dátum nadobudnutia účinnosti zákona od 30. decembra 2024 vyplýva z čl. 38 ods. 2 nariadenia (EÚ) 2023/1115, ktoré sa návrhom zákona implementuje do právneho poriadku Slovenskej republiky. Ustanovenie o dni nadobudnutia účinnosti právneho predpisu len 1. januára alebo 1. júla príslušného kalendárneho roka sa podľa § 19 ods. 6 písm. b) zákona č. 400/2015 Z. z. nemusí uplatniť, ak právne záväzný akt Európskej únie, ktorý si vyžaduje implementáciu, nadobúda účinnosť alebo sa má uplatňovať k inému dňu ako 1. január alebo 1. júl.

Dátum nadobudnutia účinnosti článku III bodov 39 a 47 sa ustanovuje od 1. januára 2025 na základe zásadnej pripomienky Ministerstva životného prostredia Slovenskej republiky a záveru rozporového konania k tejto pripomienke.

Dátum nadobudnutia účinnosti článku V sa ustanovuje na 29. december 2024, nakoľko ide o zmenu a doplnenie zákona č. 113/2018 Z. z., ktorý sa podľa čl. I predloženého zákona § 16 zrušuje, pričom jeho zrušenie nadobúda účinnosť v súlade s týmto článkom od 30. decembra 2024. Dôvodom zmeny a doplnenia zákona č. 113/2018 Z. z. tesne pred jeho zrušením je skutočnosť, že v prípadoch podrobne špecifikovaných v odôvodneniu k čl. I § 15 sa pre sprístupňovanie príslušných komodít alebo príslušných výrobkov bude aj naďalej od 30. decembra 2024 vzťahovať zákon č. 113/2018 Z. z.

Bratislava, 2. október 2024

Robert Fico v. r.

predseda vlády

Slovenskej republiky

Richard Takáč v. r.

minister pôdohospodárstva

a rozvoja vidieka Slovenskej republiky

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)